നിപ്പ വൈറസ് സ്ഥിരീകരിച്ചു; മരണസംഖ്യ ഒന്‍പതായി\nSamayam Malayalam| May 21, 2018, 12.06 AM IST\nകോഴിക്കോട്: നിപ്പ വൈറസ് ബാധിച്ച് ഇന്ന് ആറുപേര്‍കൂടി മരിച്ചതോടെ മരണസംഖ്യ ഒന്‍പതായി. കോഴിക്കോടും മലപ്പുറത്തും പനി ബാധിച്ച് മൂന്നുപേര് വീതമാണ് ഇന്ന് മരിച്ചത്. ലച്ചോറില് അണുബാധ മൂര്‍ഛിച്ചതാണ് മരണകാരണമെന്നാണ് വിവരം. നേരത്തെ പനി ബാധിച്ച് ഒരു കുടുംബത്തിലെ മുന്നുപേര് മ രിച്ചിരുന്നു. ആദ്യമരണങ്ങള് നടന്ന സ്ഥലങ്ങളില്‍നിന്നും ദൂരെയുള്ള സ്ഥലങ്ങളിലുള്ളവരാണ് ഇപ്പോള് മരിച്ച രണ്ട് പേരും. അതിനാല് വൈറസ് കൂടുതല് സ്ഥലങ്ങളിലേക്ക് പടരുന്നുവെന്ന ആശങ്കയുണ്ട്.\nകോഴിക്കോട് ജില്ലയിലെ പേരാമ്പ്രയിൽ കുടുംബാംഗങ്ങളടക്കം മൂന്ന് പേരുടെ മരണത്തിന് ഇടയാക്കിയ പനിക്ക് പിന്നിൽ നിപ്പാ വൈറസ് എന്ന് സ്ഥിരീകരണം നേരത്തെ വന്നിരുന്നു. ഈ സ്ഥിരീകരണം വന്നതിന് പിന്നാലെയാണ് സമാന ലക്ഷണങ്ങളുമായി മലപ്പുറം, കോഴിക്കോട് ജില്ലകളിൽ നിന്നും ആറ് മരണം ഇന്ന് റിപ്പോർട്ട് ചെയ്തത്. വവ്വാൽ കടിച്ച പഴം കഴിച്ചതിനാലാണ് പനി പകർന്നതെന്നാണ് ആദ്യ നിഗമനം.\nഇന്നത്തെ ആറ് മരണങ്ങളിലും നിപ്പാ വൈറസ് രോഗബാധയുടെ ലക്ഷണങ്ങൾ കണ്ടിരുന്നു. എന്നാൽ ഇത് സംബന്ധിച്ച് സ്ഥിരീകരണം വന്നിട്ടില്ല. മണിപ്പാൽ വൈറോളജി ലാബിലേയ്ക്ക് പരിശോധനയ്ക്കായി അയച്ചതായി ആരോഗ്യവകുപ്പ് കേന്ദ്രങ്ങൾ വ്യക്തമാക്കി. ചികില്‍സയില് കഴിയുന്ന ഏഴുപേരില് രണ്ടുപേരുടെ നില അതീവഗുരുതരമാണ്. ഇവര്‍ക്ക് പുറമെ 25 പേര് രോഗലക്ഷണങ്ങളുമായി ചികില്‍സയിലുണ്ട്.\nപേരാമ്പ്ര ഉള്‍പ്പെടെയുളള പനിബാധിത സ്ഥലങ്ങള് കേന്ദ്രസംഘവും ആരോഗ്യമന്ത്രി കെ.കെ.ശൈലജയും തിങ്കളാഴ്ച സന്ദര്‍ശിക്കും. പനിയെക്കുറിച്ച് കേന്ദ്ര ആരോഗ്യ മന്ത്രാലയം റിപ്പോര്‍ട്ട് പുറത്തിറക്കും. കോഴിക്കോട്ടെ പനിമരണങ്ങളെക്കുറിച്ച് പഠിക്കാന് ഇന്ത്യന് മെഡിക്കല് അസോസിയേഷന് വിദഗ്ധ സമിതിയെ നിയോഗിച്ചിട്ടുമുണ്ട്.\nമരിച്ചവരുടെ മരണാനന്തരചടങ്ങുകളിൽ പങ്കെടുത്തവരുടെ പരിശോധനയ്ക്കായി രക്തസാമ്പുളുകൾ ശേഖരിച്ചിട്ടുണ്ട്. പനി നേരിടാന് സംസ്ഥാനതലത്തില് കണ്‍ട്രോള് റൂം തുറന്നിട്ടുണ്ട്. കൺട്രോള് റൂം നമ്പർ- 0495-2376063.


സാംസംഗ് ഗാലക്‌സി ടാബ് എ 2017 വിപണിയിൽ :: BusinessOnLive\nസാംസംഗ് ഗാലക്‌സി ടാബ് എ 2017 വിപണിയിൽ\nകൊച്ചി : സാംസംഗിന്റെ ഗാലക്‌സി ടാബ് എ 2017 വിപണിയിൽ അവതരിപ്പിച്ചു. എല്ലാ വിധ വിനോദങ്ങളും ആസ്വദിക്കാൻ സഹായകമായ ആധുനികമായ 8 ഇഞ്ച് ഡിസ്‌പ്ലേ, ദിവസം മുഴുവൻ നിലനിൽക്കുന്ന ബാറ്ററി ലൈഫ് എന്നിവയാണ് ഗാലക്‌സി ടാബ് എ 2017 ന്റെ പ്രധാന പ്രത്യേകതകൾ\nനല്ല പകൽ വെളിച്ചത്തിൽ പോലും മികച്ച ദൃശ്യാനുഭവം പ്രദാനം ചെയ്യുന്ന 8 ഇഞ്ച് 480 ബ്രൈറ്റ് ഡിസ്‌പ്ലേയാണ് ഗാലക്‌സി ടാബ് എയിൽ ഉൾക്കൊളളിച്ചിരിക്കുന്നത്. തുടർച്ചയായി വീഡിയോയും മറ്റും പ്ലേ ചെയ്താലും 14 മണിക്കൂർ ശേഷിയുള്ള 5000 എംഎഎച്ച് ബാറ്ററിയാണ് മറ്റൊരു പ്രത്യേകത. ഏത് ആപ്പ് ആണെങ്കിലും ഒറ്റ സൈ്വപ്പിംഗിലൂടെ ലഭിക്കുന്ന ബിക്‌സിബി ഹോം ഗാലക്്‌സി ടാബ് എയിൽ ഉൾക്കൊള്ളിച്ചിരിക്കുന്നു.\nഉപഭോക്താക്കൾക്ക് ആവശ്യമുള്ള ഡിവൈസുകൾ നിർമ്മിക്കുക എന്നതിനാണ് പ്രാധാന്യം നൽകുന്നതെന്ന് സാംസംഗ് മൊബൈൽ ബിസിനസ് ഡയറക്ടർ വിശാൽ കൗൾ പറഞ്ഞു.\nപുതിയ ടാബ്‌ലറ്റ് കിഡ്‌സ് മോഡ് എന്ന ഡിജിറ്റൽ പ്ലേ ഗ്രൗണ്ടും ഒരുക്കിയിരിക്കുന്നു. കുട്ടികൾക്ക് കളിയോടൊപ്പം പഠനവും പ്രദാനം ചെയ്യുന്നതാണ് കിഡ്‌സ് മോഡ്. ഓരോ മാസവും പഠന സംബന്ധിയായ വിനോദങ്ങൾ ഇതിൽ ഉൾക്കൊള്ളിക്കും. പൂർണമായും രക്ഷിതാക്കളുടെ നിയന്ത്രണത്തിലും നിരീക്ഷണത്തിലുമായിരിക്കും പ്രവർത്തനം.\nകുട്ടികൾക്ക് തങ്ങളുടെ പ്രിയപ്പെട്ട കഥാപാത്രങ്ങൾ, വിനോദങ്ങൾ എന്നിവ രക്ഷിതാക്കളുടെ നിരീക്ഷണത്തിൻ കീഴിൽ ആസ്വദിക്കാം. കുട്ടികൾ എത്ര സമയം ആപ്പിൽ വിനിയോഗിക്കുന്നു, ഏത് വിഷയത്തിലാണ് കൂടുതൽ ശ്രദ്ധ കൊടുക്കേണ്ടത് എന്നിവ രക്ഷിതാക്കൾക്ക് മനസ്സിലാക്കാനുള്ള സംവിധാനം കിഡ്‌സ് മോഡിലുണ്ട്.\nകയ്യിൽ പിടിക്കാൻ സൗകര്യപ്രദമായ രീതിയിൽ ഫോണിന്റെ അരികുകൾ മൃദുവാണ്. മെറ്റൽ ബ്ലാക്ക് ഫോണിന് പ്രീമിയം ലുക്ക് നൽകുന്നു. 364 ഗ്രാം ആണ് ടാബിന്റെ ‘ഭാരം. ബ്ലൂ ലൈറ്റ് എമിഷൻ കുറക്കാനായി ബ്ലൂ ലൈറ്റ് ഫിൽറ്റർ ടാബ്ലററിലുണ്ട്. ടെലിവിഷനുമായി വയർലസായി കണക്റ്റ് ചെയ്ത് വീഡിയോയും ചിത്രങ്ങളും കാണാൻ ഗാലക്‌സി ടാബ് എയിൽ സ്മാർട്ട് വ്യൂ ഉൾപ്പെടുത്തിയിരിക്കുന്നു. ഗാലക്‌സി ഫോണുകൾ തമ്മിൽ ഓട്ടോമാറ്റിക്കായി ബന്ധിപ്പിക്കുന്നതിനുള്ള സാംസംഗ് ഫ്‌ലോ ആണ് മറ്റൊരു പ്രത്യേകത. ഗെയിമുകൾക്കായി ഗേയിം ലോഞ്ചറും ഉണ്ട്. എല്ലാ ഗെയിമുകളും സൗകര്യപ്രദമായ ഒരൊറ്റ സ്ഥലത്ത് വിന്യസിക്കുന്നതിന് ഇത് സഹായിക്കും.\n1.4 ജിഗാഹെർട്‌സ് ക്വാഡ് കോർ ക്വാൽകോം പ്രോസസർ,2ജിബി റാം, 16 ജിബി ഇന്റേണൽ മെമറി (മൈക്രോ എസ്ഡി കാർഡ് ഉപയോഗിച്ച് 256 ജിബി വരെ വികസിപ്പിക്കാനാകും) എന്നിവയാണ് മറ്റ് പ്രത്യേകതകൾ. ആൻഡ്രോയ്ഡ് നുഗറ്റ് ഓപ്പറേറ്റിംഗ് സിസ്റ്റം. എൽഇഡി ഫ്‌ലാഷോട് കൂടിയ 8 മെഗാപിക്‌സൽ പ്രധാന ക്യാമറ.5എംപിയാണ് മുൻ ക്യാമറ.\nഗാലക്‌സി ടാബ് എ ഉപഭോക്താക്കൾക്ക് റിലയൻസ് ജിയോ 180 ജിബി 4ജി ഡാറ്റ ഒരു വർഷത്തേക്ക് ലഭിക്കും. നവംബർ9വരെ ഗാലക്‌സി ടാബ് എ വാങ്ങുന്നവർക്ക് ഒരു തവണത്തേക്ക് സ്‌ക്രീൻ റീ പ്ലേസ്‌മെന്റ് ഓഫറുമുണ്ടായിരിക്കും. ഗാലക്‌സി ടാബ് എയുടെ വില 17990 രൂപ. ഗോൾഡ്, കറുപ്പ് നിറങ്ങളിൽ ടാബ് തെരഞ്ഞെടുക്കാം.\nTAGS: Samsung Galaxy | Samsung Galaxy Tab A 2017 |\nസാംസംഗ് ഗ്യാലക്‌സി ഓൺ പ്രോ സീരീസ് സ്മാർട്ട് ഫോണുകൾ ആമസോൺ ഇന്ത്യയിൽ


പങ്കാളിത്ത പെന്‍ഷന് കേരളസര്‍ക്കാര് പുനപരിശോധിക്കുന്നു , പ്രത്യാഘാതം പഠിക്കാന് സമിതി - themediasyndicate\nപങ്കാളിത്ത പെന്‍ഷന് കേരളസര്‍ക്കാര് പുനപരിശോധിക്കുന്നു , പ്രത്യാഘാതം പഠിക്കാന് സമിതി\nതിരുവനന്തപുരം: സംസ്ഥാനത്തെ സർക്കാർ ജീവനക്കാരുടെ പങ്കാളിത്ത പെൻഷൻ പദ്ധതി പുനഃപരിശോധിക്കുമെന്ന് ധനമന്ത്രി തോമസ് ഐസക്. പദ്ധതിയിൽ നിന്ന് പിൻമാറുേമ്പാഴുള്ള പ്രത്യാഘാതങ്ങൾ പരിശോധിക്കാൻ സമിതിയെ നിയോഗിക്കും. ജഡ്ജി അടങ്ങുന്ന സമിതിയെ രണ്ടാഴ്ചക്കകം രൂപീകരിക്കുമെന്നും ധനമന്ത്രി നിയമസഭയിൽ പറഞ്ഞു.\nരണ്ട് ആഴ്ചകള്‍ക്കകം സമിതിയെ നിയമിക്കും. സമിതിയംഗങ്ങളെ കണ്ടെത്താന് ധനവകുപ്പ് സെക്രട്ടറിയെ ചുമതലപ്പെടുത്തിയിരുന്നു. ഒരു ജഡ്ജി അടങ്ങുന്ന സമിതിയേയാണ് നിയമിക്കുക. ഈ സമിതിയുടെ റിപ്പോര്‍ട്ടിന്റെ അടിസ്ഥാനത്തില് ഇക്കാര്യത്തില് തീരുമാനമെടുക്കുമെന്നും തോമസ് ഐസക് അറിയിച്ചു.പങ്കാളിത്ത പെന്‍ഷന് സമ്പ്രദായം മാറ്റി സ്റ്റാറ്റിയൂട്ടറി പെന്‍ഷന്‍രീതി പുനഃസ്ഥാപിക്കുമെന്നത് എല്.ഡി.എഫിന്റെ പ്രധാന തിരഞ്ഞെടുപ്പ് വാഗ്ദാനങ്ങളിലൊന്നായിരുന്നു.\nസമിതിയില് ആരെയൊക്കെ ഉള്‍പ്പെടുത്തണമെന്ന് തീരുമാനമായിട്ടില്ല. രണ്ടുവര്‍ഷമായിട്ടും സര്‍ക്കാര് വാഗ്ദാനം പാലിക്കാത്തതില് ഭരണപക്ഷ സംഘടനകള്‍ക്ക് പ്രതിഷേധമുണ്ടായിരുന്നു.2013-ല് ഉമ്മന്‍ചാണ്ടി മുഖ്യമന്ത്രിയായിരുന്നപ്പോഴാണ് പങ്കാളിത്തപെന്‍ഷന് നടപ്പാക്കിയത്. സര്‍ക്കാരിന്റെ ഭീമമായ പെന്‍ഷന് ബാധ്യത കുറയ്ക്കുകയായിരുന്നു ലക്ഷ്യം. ഇതിനെതിരേ ജീവനക്കാരുടെ സംഘടനകള് നടത്തിയ പ്രക്ഷോഭത്തെ എല്.ഡി.എഫ്. പിന്തുണച്ചിരുന്നു.\n2014 ഏപ്രില് ഒന്നിനുശേഷം നിയമിക്കപ്പെട്ടവര്‍ക്കാണ് പങ്കാളിത്ത പെന്‍ഷന് ഏര്‍പ്പെടുത്തിയത്. ഇവരുടെ ശമ്പളത്തിന്റെ പത്തുശതമാനം നാഷണല് പെന്‍ഷന് സ്‌കീമില് നിക്ഷേപിക്കുന്നുണ്ട്. തുല്യമായ തുക സര്‍ക്കാരും നല്‍കും. ഈ വിഭാഗത്തിലുള്ള ജീവനക്കാരുടെ പെന്‍ഷന് പ്രായം 60 ആയും വര്‍ധിപ്പിച്ചിരുന്നു.പെന്‍ഷന്‍ഭാരം ലഘൂകരിക്കുന്നതിനായി കേന്ദ്രസര്‍ക്കാറും വിവിധ സംസ്ഥാന സര്‍ക്കാറുകളും സ്വീകരിച്ച നടപടിയെത്തുടര്‍ന്നാണ് സംസ്ഥാനത്തും പങ്കാളിത്ത പെന്‍ഷന് പദ്ധതി നടപ്പാക്കിയത്.\nTags: ഇടതു സര്‍ക്കാര്‍ഡോ.തോമസ് ഐസക്പങ്കാളിത്ത പെന്‍ഷന്\nഗുണ്ടല്‍പേട്ടില്‍കെ.എസ്.ആര്.ടി.സി ബസ് അപകടം; കണ്ടക്ടര് മരിച്ചു


Malayalam News (മലയാളം വാർത്ത): Latest Malayalam News, Breaking News | Thekeralapost പരീക്ഷയില് കോപ്പിയടിക്കാതിരിക്കാന് വിചിത്ര മാര്‍ഗം; മാപ്പ് പറഞ്ഞ് സ്‌കൂള് അധികൃതര് | The Kerala Post Malayalam News (മലയാളം വാർത്ത): Latest Malayalam News, Breaking News\n05: 46 AM\nവിദ്യാര്‍ത്ഥികള് കോപ്പിയടിക്കാതിരിക്കാന് കര്‍ണാടകയിലെ ഒരു സ്‌കൂള് സ്വീകരിച്ച വിചിത്രമായ രീതി വിവാദമായതിനെത്തുടര്‍ന്ന് അധികൃതര് മാപ്പ് പറഞ്ഞു. തലയില് കാര്‍ഡ്‌ബോര്‍ഡ് ധരിച്ച് പരീക്ഷയെഴുതുന്ന വിദ്യാര്‍ത്ഥികളുടെ ചിത്രം ഇന്റര്‍നെറ്റില് വൈറലാവുകയും വലിയ പ്രതിഷേധം ഉയരുകയും ചെയ്തതോടെയാണ് സ്‌കൂള് അധികൃതര് ക്ഷമ ചോദിച്ചത്.\nകര്‍ണാടകയിലെ ഹവേരിയിലെ ഭഗത് പ്രീ യൂണിവേഴ്‌സിറ്റി കോളേജിലെ കെമിസ്ട്രി പരീക്ഷയ്ക്കിടെയാണ് സ്‌കൂള് അധികൃതര് വിചിത്രമായ രീതി പരീക്ഷിച്ചത്. തലകടക്കാന് പാകത്തിന് കാര്‍ഡ്‌ബോര്‍ഡുകളുടെ ഒരു വശം മാത്രം തുളച്ച് അതിലൂടെ തലയിട്ടാണ് വിദ്യാര്‍ത്ഥികള് പരീക്ഷയെഴുതിയത്. തൊട്ടടുത്തിരിക്കുന്നവരുടെ പേപ്പറില് നിന്ന് കോപ്പിയടിക്കാതിരിക്കാനായിരുന്നു ഈ വിചിത്ര നടപടി.\nഇത്തരം ഒരു നടപടി സ്വീകരിച്ചതില് ക്ഷമ ചോദിക്കുന്നുവെന്ന് സ്‌കൂള് അധികൃതര് പറഞ്ഞു. പരീക്ഷണാടിസ്ഥാനത്തിലായിരുന്നു ഈ മാര്‍ഗം സ്വീകരിച്ചത്. മുംബൈയിലും മറ്റും ഈ രീതി പരീക്ഷിച്ച് വിജയിച്ചിരുന്നു. വിദ്യാര്‍ത്ഥികളുടെ സമ്മതം വാങ്ങിയ ശേഷമാണ് അവരെക്കൊണ്ട് കാര്‍ഡ്‌ബോര്‍ഡ് ധരിപ്പിച്ചത്. ആരെയും ഇതിനായി നിര്‍ബന്ധിച്ചിട്ടില്ല. ചിലര് കാര്‍ഡ്‌ബോര്‍ഡുകള് ധരിച്ചിട്ടില്ലെന്നതില് നിന്ന് ഇക്കാര്യം മനസ്സിലാക്കാം. ചിലര് 15 മിനിറ്റ് കഴിഞ്ഞപ്പോള് കാര്‍ഡ്‌ബോര്‍ഡ് തലയില് നിന്നൂരി മാറ്റി. ചിലര് 20 മിനിറ്റ് കഴിഞ്ഞപ്പോള്. ഒരു മണിക്കൂര് കഴിഞ്ഞപ്പോള് കാര്‍ഡ്‌ബോര്‍ഡ് തലയില് നിന്നെടുത്ത് മാറ്റിക്കൊള്ളാന് തങ്ങള് തന്നെ വിദ്യാര്‍ത്ഥികളോട് ആവശ്യപ്പെട്ടെന്നും സ്‌കൂള് അധികൃതര് പറയുന്നു.


എന്റെ രാഷ്ട്രീയം 'കാവി' അല്ല , രാഷ്ട്രീയപ്രവേശനത്തെപ്പറ്റി മനസ്സ് തുറന്ന് കമല ഹാസൻ - Saffron is not my colour: Kamal Haasan on joining politics\nഎന്റെ രാഷ്ട്രീയം ‘കാവി’ അല്ല , രാഷ്ട്രീയപ്രവേശനത്തെപ്പറ്റി മനസ്സ് തുറന്ന് കമല ഹാസൻ\nഎന്റെ രാഷ്ട്രീയം 'കാവി' അല്ല , രാഷ്ട്രീയപ്രവേശനത്തെപ്പറ്റി മനസ്സ് തുറന്ന് കമല ഹാസൻ\nപിണറായിയുടെത് ‘ഗ്രേറ്റ് സര്‍ക്കാര്’ആണെന്ന് ഉലകനായകൻ\nതിരുവന്തപുരം: തന്രെ രാഷ്ട്രീയ പ്രവേശനത്തെപ്പറ്റി വ്യക്തമായ സൂചന നൽകി ഉലകനായകൻ കമലഹാസൻ. തന്രെ നിറം ഒരിക്കലും കാവിയല്ലെന്നും കേരളത്തിലേക്ക് എത്തിയത് രാഷ്ട്രീയ ലക്ഷ്യങ്ങളോടെയാണെന്നും കമലഹാസൻ മാധ്യമങ്ങളോട് പറഞ്ഞു. മുഖ്യമന്ത്രി പിണറായി വിജയനെ സന്ദര്‍ശിച്ചതിന് പിന്നാലെ മാധ്യമപ്രവര്‍ത്തകരോട് പ്രതികരിക്കുകയായിരുന്നു അദ്ദേഹം.\n‘നാല്പത് വര്‍ഷമായി സിനിമയില് ഉണ്ട്. അതില്‍നിന്നുള്‍പ്പെടെ എന്റെ രാഷ്ട്രീയ നിറം എന്തെന്നത് വ്യക്തമാണ്. അത് തീര്‍ച്ചയായും കാവിയല്ല.’ എന്നായിരുന്നു അദ്ദേഹത്തിന്റെ കമന്റ്.പിണറായിയുടെത് ‘ഗ്രേറ്റ് സര്‍ക്കാര്’ആണെന്നും അദ്ദേഹം പറഞ്ഞു. ഇടതുപക്ഷ പ്രസ്ഥാനത്തില് പ്രവര്‍ത്തിക്കുമോ എന്ന ചോദ്യത്തിന് ‘ക്ഷമയോടെ കാത്തിരിക്കുക’ എന്നായിരുന്നു അദ്ദേഹത്തിന്റെ ഉത്തരം.\nമുഖ്യമന്ത്രി പിണറായി വിജയനുമായി ഓണം ആഘോഷിക്കുവാനും അദ്ദേഹത്തിന്റെ വീട്ടിൽ ഓണസദ്യ ഉണ്ണുവാനുമാണ് എത്തിയതെന്ന് കമൽഹാസൻ മാധ്യമപ്രവർത്തകരോട് പറഞ്ഞു. തമിഴ്നാട്ടിന്റെ രാഷ്ട്രീയ മാറ്റത്തിന് പ്രയോജനകരമായ കാര്യങ്ങൾ എന്തെങ്കിലും ഇവിടെ നിന്നും പഠിക്കാൻ സാധിക്കുമോയെന്നറിയാനുള്ള ഒരു യാത്രയായി ഈ വരവിനെ കാണാമെന്ന് കമൽഹാസൻ പറഞ്ഞു.\nTags: Chief minister, Kamal Haasan, Pinarayi Vijayan\nകേരളാബ്ലാസ്റ്റേഴ്സിലേക്ക് മൂന്നു മലയാളി താരങ്ങള് കൂടി\nവിശ്വരൂപം 2ലെ പാട്ടെത്തി


ശ്രാദ്ധം - ഒരു മഹത്തായ കര്‍മം - സനാതൻ സംസ്ഥ\nസനാതൻ സംസ്ഥ > Latest Articles > അധ്യാത്മം പ്രായോഗികമാക്കൂ > ശ്രാദ്ധം > ശ്രാദ്ധം – ഒരു മഹത്തായ കര്‍മം\nശ്രാദ്ധം – ഒരു മഹത്തായ കര്‍മം\nMarch 20, 2020 November 17, 2019\nശ്രാദ്ധത്തെക്കുറിച്ച് പറയുമ്പോള് ഇന്ന് പലരുടേയും മനസ്സില് ‘ഒരു അശാസ്ത്രീയവും അടിസ്ഥാനരഹിതവുമായ കര്‍മം’, എന്ന തെറ്റായ ചിന്തയാണ് ഉണ്ടാവുന്നത്. ചിലര് ‘പിതൃക്കള്‍ക്കുവേണ്ടി ശ്രാദ്ധം നടത്തുന്നതിനു പകരം ആ പണം കൊണ്ട് ദരിദ്രര്‍ക്ക് അന്നദാനം നടത്തുകയോ ഏതെങ്കിലും സ്കൂളിന് സംഭാവന നല്‍കുകയോ ചെയ്യുന്നതാണ് കൂടുതല് ഗുണം ചെയ്യുക’, എന്നു പറയുന്നു ! ഇത് ‘ശസ്ത്രക്രിയ ആവശ്യമുള്ള രോഗിക്ക് അത് ചെയ്യാതെ ആ പണം കൊണ്ട് ദരിദ്രര്‍ക്ക് അന്നദാനം നടത്തുകയോ ഏതെങ്കിലും സ്കൂളിന് സംഭാവന നല്‍കുകയോ ചെയ്യുന്നതാണ് കൂടുതല് ഗുണം ചെയ്യുക’, എന്നു പറയുന്നതിനു തുല്യമാണ്.\nശ്രാദ്ധവിധി ചെയ്യുന്നത് ധര്‍മാചരണത്തിന്‍റെ ഒരു ഭാഗമാണ്. വനത്തിലായിരുന്നിട്ടു കൂടി ഭഗവാന് ശ്രീരാമന്, തന്‍റെ പിതാവ് ദശരഥന്‍റെ മരണവാര്‍ത്ത അറിഞ്ഞപ്പോള് ശ്രാദ്ധവിധി ചെയ്തു. ശ്രാദ്ധ വിധിയില് നടത്തുന്ന മന്ത്രോച്ചാരണത്തില് പിതൃക്കള്‍ക്ക് ഗതി നല്‍കുന്നതിനുള്ള സൂക്ഷ്മ ശക്തി അടങ്ങിയിരിക്കുന്നതിനാലാണ് പിതൃക്കള്‍ക്ക് ഗതി ലഭിക്കുന്നത്. ഹിന്ദുക്കളില് ശ്രാദ്ധത്തെക്കുറിച്ചുള്ള തെറ്റിദ്ധാരണകള് മാറ്റി ശ്രാദ്ധത്തിന്‍റെ അധ്യാത്മശാസ്ത്രപരമായ വിവരം അവര്‍ക്ക് നല്‍കുന്നതിനുവേണ്ടിയാണ് ഈ ലേഖനം പ്രസിദ്ധീകരിക്കുന്നത്.\n1. കലിയുഗത്തിലെ ഭൂരിപക്ഷം ജനങ്ങളും സാധന ചെയ്യാത്തതിനാല് മായയില് പെട്ടുഴലുകയാണ്. അതുകാരണം മരണശേഷം ഈ ആളുകളുടെ ലിംഗദേഹം അതൃപ്തമാകുന്നു. ഈ അതൃപ്ത ലിംഗദേഹങ്ങള് മര്‍ത്ത്യലോകത്തു തന്നെ തങ്ങി പോകുന്നു. മര്‍ത്ത്യലോകം ഭൂലോകത്തിനും ഭുവര്‍ലോകത്തിനും മദ്ധ്യേയാണ്. അതൃപ്തരായ പൂര്‍വീകരുടെ ആഗ്രഹങ്ങള് ശ്രാദ്ധവിധി മുഖേന പൂര്‍ത്തീകരിച്ച് അവര്‍ക്ക് വേഗത്തില് അടുത്ത ഗതി ലഭിക്കണം എന്നതാണ് ശ്രാദ്ധവിധി നടത്തുന്നതിന്‍റെ പ്രധാന ഉദ്ദേശ്യം.\n2. ചിലര് ദുഷ്കര്‍മങ്ങള് ചെയ്തതു കാരണം മരണശേഷം പിതൃലോകത്തു പോകാതെ ഭൂതയോനിയില് പോകുന്നു. ഇത്തരം പിതൃക്കള്‍ക്കും ആ യോനിയില്‍നിന്നും മോചനം ലഭിക്കുന്നു.\nCategories ശ്രാദ്ധം Post navigation\nശ്രാദ്ധം നടത്തുന്നതിലെ തടസ്സങ്ങളെ മാറ്റുന്നതിനുള്ള മാർഗങ്ങൾ\nശ്രാദ്ധം നടത്തുമ്പോഴും അതിനുശേഷവും ചെയ്യേണ്ട പ്രാര്‍ഥന\nശ്രാദ്ധം എപ്പോഴാണ് നടത്തേണ്ടത്?\nശ്രാദ്ധത്തിന്‍റെ മഹത്ത്വവും ആവശ്യകതയും


വിംബിള്‍ഡണ് ടെന്നീസ്: ഷറപ്പോവയും സെറീനയും ക്വാര്‍ട്ടറില് | Daily Indian Herald\nJuly 7, 2015 1:51 am By : Indian Herald Staff\nലണ്ടന് : വിംബിള്‍ഡണ് ടെന്നീസ് വനിതാ വിഭാഗത്തില് സെറീനാ വില്യംസും, റഷ്യന് ഷറപ്പോവയും, ക്വാട്ടറില്. വനിതാ വിഭാഗം ഡബിള്‍സില് ഇന്ത്യയുടെ സാനിയ മിര്‍സ- മാര്‍ട്ടിന ഹിങ്കിന്‍സ് സഖ്യം ക്വാര്‍ട്ടറില് കടന്നു.എന്നാല്, ഫ്രഞ്ച് ഓപ്പണ് ഫൈനലിസ്റ്റ് ലൂസി സഫറോവ പുറത്തായി. പുരുഷവിഭാഗത്തില് ഫ്രഞ്ച് താരം റിച്ചാര്‍ഡ് ഗ്യാസക്യുയ്റ്റും കാനഡയുടെ വാസെക് പോസ്പിസിലും അവസാന എട്ടിലേക്ക് മുന്നേറി. വനിതാ ഡബിള്‍സില് സാനിയ സഖ്യം ക്വാര്‍ട്ടറിലെത്തിയപ്പോള് പുരുഷവിഭാഗത്തില് പേസ് സഖ്യം പുറത്തായി.\nകസാക്കിസ്ഥാന്‍റെ സാരിന ദിവാസിനെ നേരിട്ടുള്ള സെറ്റുകള്‍ക്കാണ് ഷറപ്പോവ തോല്‍പ്പിച്ചത് (സ്കോര് 6-4, 6-4). സഹോദരി വീനസ് വില്യംസിനെ നേരിട്ടുള്ള സെറ്റുകള്‍ക്ക് തകര്‍ത്താണ് സെറീന ക്വാര്‍ട്ടറില് ഇടംപിടിച്ചത് (സ്കോര് 6-4, 6-3 ). അനബല് മെദീന ഗാര്‍ഗ്യൂസ്- അരാന്ത പറാ സാന്തോങ് സഖ്യത്തെ നേരിട്ടുള്ള സെറ്റുകള്‍ക്കാണ് സാനിയ സംഖ്യം തോല്‍പ്പിച്ചത് (സ്കോര് 6-4, 6-3).\nപുരുഷവിഭാഗത്തില് ബ്രിട്ടന്റെ ആന്‍ഡി മുറെ, ക്രൊയേഷ്യയുടെ ഇവ കര്‍ലോവിക്കിനെ പരാജയപ്പെടുത്തി. സ്‌കോര്: 76, 64, 57, 64. റിച്ചാര്‍ഡ് ഗാസ്‌കറ്റും വാവ്‌റിങ്കയും മാരിന് സിലിച്ചും വാസക് പോസ്‌പിസിലും ക്വാര്‍ട്ടറിലെത്തിയിട്ടുണ്‌ട്.\nTags: sareena williams, Tennis, wimbledon


ജ്യോതിഷപഠനം Jyothisham കേരളാ ജ്യോതിഷം Astrology malayalam horoscope kerala vivahaporutham: സൂര്യദര്‍ശനം നിഷിദ്ധമായ സമയങ്ങള് ഏതൊക്കെ?\nപ്രഭാത സൂര്യദര്‍ശനത്തിനും നമസ്ക്കാരത്തിനുമൊക്കെ ഭാരതീയത അതീവ പ്രാധാന്യം നല്‍കുന്നുണ്ട്. സായാഹ്നസൂര്യനെ നോക്കുന്നതും സൂര്യപ്രഭയേല്‍ക്കുന്നതും സൗന്ദര്യവര്‍ദ്ധനയ്ക്ക് സഹായകമാണെന്ന് പോലും ഒരു ചൊല്ലുണ്ട്. പക്ഷെ സൂര്യനെ നോക്കാന് പാടില്ലാത്ത നിഷിദ്ധ സമയങ്ങളെപ്പറ്റിയും ആചാര്യന്മാര് പ്രതിപാദിച്ചിട്ടുണ്ട്.\n"സൂര്യനെന്നൊരു നക്ഷത്രം, ഭൂമിയെന്നൊരു ഗോളം" - ഈ പഴയ വരികളുണ്ടായതും പ്രപഞ്ചകോടിയില് നിന്നുതിരുന്ന തത്വം, ശാസ്ത്രജ്ഞാനം പകര്‍ന്നു തരുന്ന ഭാവനയില് നിന്നാകാം. അണ്ഡകടാഹങ്ങള്‍ക്കുമേലെ അപ്രമേയമായി വിലസുന്ന സൂര്യനെന്ന മഹാത്ഭുതത്തെ സംബന്ധിച്ച് എത്രയെത്ര കഥകള് നാം കേട്ടിരിക്കുന്നു. അതിപുരാതനകാലം മുതല് തന്നെ മനുഷ്യന്റെ ആരാധനാമൂര്‍ത്തിയാണ് സൗരയുഥനാഥനായ സൂര്യന്. ഇതിന് ഉദാഹരണമായി ഒറീസയിലെ കൊണാര്‍ക്കിലാകട്ടെ സൂര്യക്ഷേത്രം തന്നെയുണ്ട്.\nഭൂമിയില് നിന്ന് ഏകദേശം പതിനഞ്ച് കോടി കിലോമീറ്റര് അകലെ ജ്വലിച്ചുനില്‍ക്കുന്ന സൂര്യന് അഗ്നിയേക്കാള് ചൂടുള്ളതാണ്. ഉപരിതത്തില് 580 കെല്‍വിനും അകക്കാമ്പിന് 15.6 കോടി കെല്‍വിനുമാണ് ചൂട്. പതിനാല് ലക്ഷത്തോളം കിലോമീറ്റര് വ്യാസമുള്ള സൂര്യനില് ഓരോ സെക്കന്റിലും 70 കോടി ടണ് ഹൈഡ്രജന് 69.5 കോടി ടണ് ഹീലിയമായി മാറുന്നു. ന്യൂക്ലിയര് ഫ്യുഷനിലൂടെയാണ് സൗരോര്‍ജ്ജം ഉണ്ടാകുന്നത്. സെക്കന്റില് ഏകദേശം 50 ലക്ഷം ടണ് ഊര്‍ജ്ജം ഗാമാ കിരണങ്ങളായി പുറത്തേക്ക് വരുന്നു. 450 കോടി വര്‍ഷം പ്രായം കണക്കാക്കപ്പെട്ട സൂര്യന് ഇനി 500 കോടി വര്‍ഷം കൂടി ഇത്തരത്തില് ജ്വലിച്ചു നില്‍ക്കാനാകുമത്രേ!\nജലത്തില് പ്രതിഫലിച്ചിരിക്കുമ്പോഴും നട്ടുച്ചനേരത്തും സൂര്യനെ നോക്കരുതെന്നാണ് വിശ്വാസം. ഇതിനെ ശാസ്ത്രവും പിന്തുണയ്ക്കുന്നു. സ്വക്ഷേത്രബലവാനായി ജ്വലിച്ചു നില്‍ക്കുന്ന സൂര്യഭഗവാനെ നഗ്നനേത്രങ്ങള് കൊണ്ട് നോക്കുന്നത് ഹാനികരമാണ്. മധ്യാഹ്നത്തില് മനുഷ്യനേത്രങ്ങള് കൊണ്ട് സൂര്യനെ വീക്ഷിച്ചാല് ഗുരുതരമായ കാഴ്ച്ചവൈകല്യത്തിന് അത് വഴിതെളിക്കും. ഇതിനെ തന്നെയാണ് ഭാരതീയര് നേരത്തെ സൂര്യശാപമെന്ന് വിശേഷിപ്പിച്ചിരുന്നത്. ജലത്തില് പ്രതിഫലിക്കുന്ന സൂര്യന് വരുണഭഗവാനുമായി കൂടിച്ചേര്‍ന്ന് നില്‍ക്കുമ്പോള് മനുഷ്യര്‍ക്ക് ആ ദൃശ്യം നിഷിദ്ധമാണെന്ന് പ്രാചീനകാലം മുതല് വിശ്വസിച്ചുപോരുന്നു.\nLabels: jyothisham, suryan sun orissa konark varunan hydrojan heliyam eye water


Mohanlal Starrer Odiyan release in 32 countries? - Malayalam Filmibeat\n21 min ago മണികണ്ഠന്‌റെയും അഞ്ജലിയുടെയും ജീവിതത്തിലേക്ക് കുഞ്ഞതിഥി എത്തുന്നു, സന്തോഷം പങ്കുവെച്ച് നടന്\nഒടിയന് അതിശയിപ്പിക്കുന്നത് ഇന്ത്യയില് മാത്രമല്ല,ഒന്നും രണ്ടുമല്ല 31 രാജ്യങ്ങളിലാണ് ഒടിയനെത്തുന്നത്\nമോഹന്‍ലാലിന്റെ കരിയറിലെ ഏറ്റവും വലിയ ചിത്രമായി ഒടിയന് വരികയാണ്. ഡിസംബര് പതിനാലിനാണ് സിനിമയുടെ റിലീസ് തീരുമാനിച്ചിരിക്കുന്നത്. ഇന്ത്യയ്ക്ക് അകത്തും വിദേശത്തുള്ള പ്രധാന സെന്ററുകളിലുമെല്ലാം ഒരുമിച്ചായിരിക്കും റിലീസ്. ഇന്ത്യ ഉള്‍പ്പെടെ 32 രാജ്യങ്ങളില് ഒടിയന് റിലീസ് ചെയ്യുമെന്നാണ് ഇപ്പോള് പുറത്ത് വരുന്ന റിപ്പോര്‍ട്ടുകളില് പറയുന്നത്.\n31 ഓളം വിദേശ രാജ്യങ്ങളില് സിനിമ പ്രദര്‍ശനത്തിനെത്തുമെന്ന കാര്യം സംവിധായകന് വിഎ ശ്രീകുമാര് മേനോന് ആണ് പറഞ്ഞിരിക്കുന്നത്. ഇക്കാര്യം ഔദ്യോഗികമായി പുറത്ത് വന്നതാണോ എന്നതിനെ കുറിച്ച് കൂടുതൽ വിവരങ്ങളില്ല. ഫ്രാന്‍സില് എത്തുന്ന ആദ്യ മലയാള സിനിമയാണെന്നുള്ള പ്രത്യേകതയും ഒടിയന് സ്വന്തമാക്കി. മലയാള പതിപ്പ് മാത്രമാണ് വിദേശ സെന്ററുകളില് എത്തിക്കുന്നത്. ഇംഗ്ലീഷ് സബ് ടൈറ്റിലോട് കൂടിയായിരിക്കും പ്രദര്‍ശനം. തമിഴ്, തെലുങ്ക് പതിപ്പുകളിലും ഇതേ ദിവസം തന്നെ റിലീസ് ചെയ്യും.\nകേരളത്തില് വമ്പന് റിലീസിനൊരുങ്ങുന്ന ഒടിയന്റെ റിലീസ് ദിവസം 300 ഓളം ഫാന്‍സ് ഷോ ആണ് ഉണ്ടാവുക. കേരളത്തിന് അത്ര സുപരിചിതമല്ലാത്ത ഒടിയന്മാരെ കുറിച്ചുള്ള കഥയുമായിട്ടാണ് സിനിമയുടെ വരവ്. ഫാന്റസി ഗണത്തിലുള്ളൊരു ഒരു മാസ് ആക്ഷന് എന്റര്‍ടെയിനറായിരിക്കും ഒടിയനെന്നാണ് സൂചന.\nമോഹന്‍ലാലിന്റെ നായികയായി മഞ്ജു വാര്യരാണ് ചിത്രത്തിലഭിനയിക്കുന്നത്. ആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് നിര്‍മ്മിക്കുന്നത്. റിലീസിനെത്തുന്ന സിനിമ മലയാളക്കരയില് പുതിയൊരു വിസ്മയം തീര്‍ക്കുമെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nMohanlal Starrer Odiyan release in 32 countries?


ജനശക്തി ന്യൂസ്: വിലക്കയറ്റം തടയാനുള്ള മാന്ത്രികവടിയൊന്നും കേന്ദ്രസര്‍ക്കാ രിന്റെ കൈയിലില്ലെന്ന് .കോണ്‍ഗ്രസ് .\nവിലക്കയറ്റം തടയാനുള്ള മാന്ത്രികവടിയൊന്നും കേന്ദ്രസര്‍ക്കാ രിന്റെ കൈയിലില്ലെന്ന് .കോണ്‍ഗ്രസ് .\nവിലക്കയറ്റം തടയാനുള്ള മാന്ത്രികവടിയൊന്നും കേന്ദ്രസര്‍ക്കാ രിന്റെ കൈയിലില്ലെന്ന് . കോണ്‍ഗ്രസ് .\nവിലക്കയറ്റം തടയാനുള്ള മാന്ത്രികവടി കേന്ദ്രസര്‍ക്കാ രിന്റെ കൈയിലില്ലെന്നാണ് കോഗ്രസ് പറയുന്നത്. ഒരു ബട്ട അമര്‍ത്തിയാലൊന്നും വിലക്കയറ്റം തടയാനാവില്ലെന്നും കേന്ദ്രസര്‍ക്കാരിനെ വിമര്‍ശിക്കുന്നവര് അങ്ങനെയൊരു ബട്ടണുണ്ടെങ്കില് കാണിച്ചുതരണമെന്നും കോഗ്രസ് വക്താവ് ഡോ. അഭിഷേക്സിങ്വി കഴിഞ്ഞദിവസം ധിക്കാരപൂര്‍വം വെല്ലുവിളിച്ചു. അതേ ശ്വാസത്തില്‍തന്നെ അദ്ദേഹം പറഞ്ഞത് പണപ്പെരുപ്പം ഏഴു ശതമാനത്തില് എത്തിയതും വിലക്കയറ്റം രൂക്ഷമായതും കുറച്ചുദിവസത്തേക്കുളള പ്രതിഭാസമാണെന്നുമാണ്. വില കുറയ്ക്കാന് കുറച്ച് ആഴ്ചകള്‍കൂടി കാത്തുനിന്നാല് മതിയെന്ന് ഉറപ്പിച്ചുപറഞ്ഞ അദ്ദേഹം, എത്രയാഴ്ച കാക്കണമെന്ന് കൃത്യമായി പറയാനാവുമോ എന്ന് പത്രലേഖകര് ചോദിച്ചപ്പോള് താന് ജ്യോതിഷിയല്ലെന്നാണ് മറുപടി നല്‍കിയത്. കോഗ്രസ് വക്താവിന്റെ ഈ വാക്കുകളില് ആ പാര്‍ടിയുടെ പാപ്പരീകരിക്കപ്പെട്ട അവസ്ഥ വ്യക്തമായി തെളിയുന്നുണ്ട്. രാജ്യത്തെ നാണയപ്പെരുപ്പം കഴിഞ്ഞ മൂന്നു വര്‍ഷത്തിനിടയിലെ ഏറ്റവും ഉയര്‍ന്ന നിരക്കിലാണ് എത്തിയത്. മാര്‍ച്ച് 22ന് അവസാനിച്ച ആഴ്ചയിലെ പണപ്പെരുപ്പനിരക്ക് ഏഴ് ശതമാനമാണ്. അതിനുമുമ്പത്തെ ആഴ്ച 6.68 ശതമാനമായിരുന്നു. ഭക്ഷ്യവസ്തു, പച്ചക്കറി, സംസ്കരിച്ച ഉല്‍പ്പന്നങ്ങള് എന്നിവയുടെ വിലക്കയറ്റം തുടരുന്നതിനാലാണ് നാണയപ്പെരുപ്പനിരക്ക് ഏഴ് ശതമാനമായത്. പയര്‍വര്‍ഗങ്ങള്, പഞ്ചസാര, ഭക്ഷ്യഎണ്ണ, വനസ്പതി, സവാള എന്നിവയുടെ വില ഒരുമാസംകൊണ്ട് ശരാശരി 11 ശതമാനം ഉയര്‍ന്നു. വിലക്കയറ്റം സാധാരണക്കാരുടെ ജീവിതം വഴിമുട്ടിച്ചിരിക്കയാണ്. അഞ്ചുപേരുള്ള ഒരു ഇടത്തരം കുടുംബം വന്‍നഗരങ്ങളിലാണ് പാര്‍ക്കുന്നതെങ്കില് പലവ്യഞ്ജനം, പച്ചക്കറി, പാല് എന്നിവയടക്കമുളള മിനിമം ജീവിതത്തിന് ഒരുമാസം 12,000 രൂപയോളം ചെലവഴിക്കണം. പച്ചക്കറിവില ഒരാഴ്ചകൊണ്ട് 4.9 ശതമാനമാണ് വര്‍ധിച്ചത്. പയറുവര്‍ഗത്തിന് 1.4 ശതമാനം വിലക്കയറ്റമുണ്ടായി. വിലക്കയറ്റനിരക്ക് നാണയപ്പെരുപ്പനിരക്കിനേക്കാള് കൂടുതലാണ്. അതിരൂക്ഷമായ വിലക്കയറ്റം നിയന്ത്രിക്കുന്നതിനും പൊതുവിതരണസമ്പ്രദായം ശക്തിപ്പെടുത്തുന്നതിനും ശക്തമായ ഇടപെടല് വേണ്ട സമയത്താണ് യുപിഎ സര്‍ക്കാരിന്റെ തലപ്പത്തിരിക്കുന്ന കോഗ്രസ് പാര്‍ടി മാന്ത്രികവടിയുടെയും ബട്ടന്റെയും കാര്യം പറഞ്ഞ് ജനങ്ങളുടെ ക്ഷമ പരീക്ഷിക്കുന്നത്. ഇരുപത്തഞ്ചിനം കാര്‍ഷികോല്‍പ്പന്നങ്ങളുടെ അവധിവ്യാപാരം നിരോധിക്കുക, പൊതുവിതരണസമ്പ്രദായം ശക്തമാക്കി വ്യാപിപ്പിക്കുക, സംസ്ഥാനങ്ങളുടെ വെട്ടിക്കുറച്ച ഭക്ഷ്യധാന്യവിഹിതം പുനഃസ്ഥാപിക്കുക, പയര്‍വര്‍ഗങ്ങള്, ഭക്ഷ്യഎണ്ണ എന്നിവയടക്കം 15 നിത്യോപയോഗസാധനത്തെ പൊതുവിതരണസംവിധാനത്തില് ഉള്‍പ്പെടുത്തുക, അവശ്യവസ്തുക്കളുടെ കരിഞ്ചന്തയും പൂഴ്ത്തിവയ്പും തടയാന് സംസ്ഥാന സര്‍ക്കാരുകള്‍ക്ക് നടപടിയെടുക്കാന് കഴിയുംവിധം അവശ്യസാധനനിയമം ശക്തിപ്പെടുത്തുക, പെട്രോളിയത്തിന്റെ ഇറക്കുമതിത്തീരുവ കുറച്ച് പെട്രോളിയം ഉല്‍പ്പന്നങ്ങളുടെ ചില്ലറവില്‍പ്പനവില കുറയ്ക്കുക എന്നിങ്ങനെ സുവ്യക്തമായ നിര്‍ദേശങ്ങള് ഇടതുപക്ഷം സര്‍ക്കാരിനുമുന്നില് വച്ചിട്ടുണ്ട്. കഴിഞ്ഞ ദിവസം കോയമ്പത്തൂരില് സമാപിച്ച സിപിഐ എം പത്തൊമ്പതാം കോഗ്രസ്, ഏറ്റവും ആദ്യം പാസാക്കിയ പ്രമേയം വിലക്കയറ്റത്തെക്കുറിച്ചുള്ളതാണ്. കേന്ദ്രസര്‍ക്കാര് ഉടന് കൈക്കൊള്ളേണ്ട നാലിന നടപടിയാണ് പാര്‍ടി കോഗ്രസ് നിര്‍ദേശിച്ചത്. മാന്ത്രികവടിയെവിടെ എന്നു ചോദിക്കുന്ന കോഗ്രസിനുള്ള ഉത്തരംതന്നെയാണ് ആ നിര്‍ദേശങ്ങള്. അത് നടപ്പാക്കാന് നേരിയ ശ്രമമെങ്കിലും യുപിഎ സര്‍ക്കാരിന്റെ ഭാഗത്തുനിന്ന് ഉണ്ടായെങ്കില് രാജ്യം ഈ ഗതിയില് എത്തില്ലായിരുന്നു. പൂഴ്ത്തിവയ്പ് തടയാനും ഭക്ഷ്യധാന്യസംഭരണം വര്‍ധിപ്പിക്കാനും ഒരു നടപടിയും കേന്ദ്രസര്‍ക്കാര് ഇതുവരെ സ്വീകരിച്ചിട്ടില്ല. എല്ലാം കമ്പോളത്തിന് വിട്ടുകൊടുത്ത് കൈയുംകെട്ടി നില്‍ക്കുകയാണ്. സംഭരണം സ്വകാര്യ ഏജന്‍സികള് നടത്തട്ടെ എന്നതാണ് ഇപ്പോഴും നിലപാട്. ഭക്ഷ്യധാന്യമേഖല കൊള്ളക്കച്ചവടക്കാരുടെ നിയന്ത്രണത്തിലാകുന്നത് വിലക്കയറ്റവും നാണയപ്പെരുപ്പവും ഇനിയും വര്‍ധിപ്പിക്കുകയേ ഉള്ളൂ. യുപിഎ ഗവമെന്റിന്റെ നവ ഉദാരവല്‍ക്കരണ നയങ്ങളാണ് ജനജീവിതം ദുസ്സഹമാക്കുന്ന വിലക്കയറ്റത്തിനു കാരണം. മൊത്ത ആഭ്യന്തര ഉല്‍പ്പാദനം (ജിഡിപി) വര്‍ധിക്കുമ്പോള് നാണ്യപ്പെരുപ്പം ഒഴിവാക്കാന് കഴിയാത്തതാണെന്ന തൊടുന്യായം പറഞ്ഞ് നാണ്യപ്പെരുപ്പത്തെ ന്യായീകരിക്കുകയും വിലക്കയറ്റം നിയന്ത്രിക്കുന്നതിലെ വീഴ്ച മറച്ചുവയ്ക്കുകയുമാണ് ഗവമെന്റ്. തൊഴിലെടുക്കുന്ന ജനങ്ങളുടെയാകെ നടുവൊടിക്കുന്ന അതിരൂക്ഷമായ വിലക്കയറ്റം തടയാന് യുപിഎ നേതൃത്വം തയാറാകുന്നില്ലെങ്കില് അതിശക്തമായ പ്രക്ഷോഭത്തിന് നേതൃത്വം നല്‍കുമെന്ന് സിപിഐ എം പ്രഖ്യാപിച്ചിട്ടുണ്ട്. ഇടതുപാര്‍ടികളുടെയും യുഎന്‍പിഎയുടെയും സംയുക്താഭിമുഖ്യത്തില് 16 മുതല് രാജ്യവ്യാപക പ്രക്ഷോഭം ആരംഭിക്കുകയുമാണ്. ഈ സമരത്തില് എല്ലാവിഭാഗം ജനങ്ങളും അണിചേരുകയാണ് യുപിഎ സര്‍ക്കാരിന്റെ കണ്ണുതുറപ്പിക്കാനുള്ള കരണീയ മാര്‍ഗം. മാന്ത്രികവടിയുടെ കഥപറഞ്ഞ് സ്വന്തം കഴിവുകേടും ദുര്‍നയവും മറച്ചുപിടിച്ച് നിസ്സഹായത നടിക്കുന്നവരുടെ ചെവിക്കുപിടിച്ച് ജനങ്ങള്‍ക്കുവേണ്ട കാര്യങ്ങള് ചെയ്യിക്കുന്നതിനുള്ള മുന്നേറ്റമാകണം വിലക്കയറ്റവിരുദ്ധ സമരം. നാടിനെ രക്ഷിക്കാനുള്ള സമരമായി അതിനെ കണ്ട് എല്ലാ വിഭാഗം ജനങ്ങളും അണിചേരുമെന്ന് ഞങ്ങള് പ്രതീക്ഷിക്കുന്നു.\n9:06 AM, April 07, 2008


സംഖ്യാപുസ്തകം第29章(Malayalam Bible) - 中文用户界面\n← സംഖ്യാപുസ്തകം第28章 സംഖ്യാപുസ്തകം第30章 →\n1 ഏഴാം മാസം ഒന്നാം തിയ്യതി വിശുദ്ധ സഭായോഗം കൂടേണം; അന്നു സാമാന്യ വേലയൊന്നും ചെയ്യരുതു; അതു നിങ്ങള്‍ക്കു കാഹളനാദോത്സവം ആകുന്നു.\n2 അന്നു നിങ്ങള് യഹോവേക്കു സൊരഭ്യവാസനയായ ഹോമയാഗമായി ഒരു കാളക്കിടാവിനെയും ഒരു ആട്ടുകൊറ്റനെയും ഒരു വയസ്സു പ്രായമുള്ള ഊനമില്ലാത്ത ഏഴു കുഞ്ഞാടിനെയും അര്‍പ്പിക്കേണം.\n3 അവയുടെ ഭോജനയാഗം എണ്ണചേര്‍ത്ത മാവു കാളെക്കു ഇടങ്ങഴി മൂന്നും ആട്ടുകൊറ്റന്നു ഇടങ്ങഴി രണ്ടും,\n4 ഏഴു കുഞ്ഞാട്ടില് ഔരോന്നിന്നു ഇടങ്ങഴി ഔരോന്നും ആയിരിക്കേണം.\n5 നിങ്ങള്‍ക്കുവേണ്ടി പ്രായശ്ചിത്തം കഴിപ്പാന് പാപയാഗത്തിന്നായി ഒരു കോലാട്ടുകൊറ്റനും വേണം.\n6 അമാവാസിയിലെ ഹോമയാഗത്തിന്നും അതിന്റെ ഭോജനയാഗത്തിന്നും നാള്‍തോറുമുള്ള ഹോമയാഗത്തിന്നും അതിന്റെ ഭോജനയാഗത്തിന്നും അവേക്കു നിയമപ്രകാരമുള്ള പാനീയയാഗങ്ങള്‍ക്കും പുറമെ യഹോവേക്കു സൌരഭ്യവാസനയായ ദഹനയാഗമായി തന്നേ.\n7 ഏഴാം മാസം പത്താം തിയ്യതി വിശുദ്ധസഭായോഗം കൂടേണം; അന്നു നിങ്ങള് ആത്മതപനം ചെയ്യേണം; വേലയൊന്നും ചെയ്യരുതു.\n8 എന്നാല് യഹോവേക്കു സുഗന്ധവാസനയായ ഹോമയാഗമായി ഒരു കാളക്കിടാവിനെയും ഒരു ആട്ടുകൊറ്റനെയും ഒരു വയസ്സു പ്രായമുള്ള ഏഴു കുഞ്ഞാടിനെയും അര്‍പ്പിക്കേണം; അവ ഊനമില്ലാത്തവ ആയിരിക്കേണം.\n9 അവയുടെ ഭോജനയാഗം എണ്ണ ചേര്‍ത്ത മാവു കാളെക്കു ഇടങ്ങഴി മൂന്നും ആട്ടുകൊറ്റന്നു ഇടങ്ങഴി രണ്ടും\n10 ഏഴു കുഞ്ഞാട്ടില് ഔരോന്നിന്നു ഇടങ്ങഴി ഔരോന്നും ആയിരിക്കേണം.\n11 പ്രായശ്ചിത്തയാഗത്തിന്നും നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റന്നും വേണം.\n12 ഏഴാം മാസം പതിനഞ്ചാം തിയ്യതി വിശുദ്ധസഭായോഗം കൂടേണം; അന്നു സാമാന്യ വേലയൊന്നും ചെയ്യരുതു; ഏഴു ദിവസം യഹോവേക്കു ഉത്സവം അചരിക്കേണം.\n13 നിങ്ങള് യഹോവേക്കു സൌരഭ്യവാസനയായ ദഹനയാഗമായി പതിമൂന്നു കാളക്കിടാവിനെയും രണ്ടു ആട്ടുകൊറ്റനെയും ഒരു വയസ്സു പ്രായമുള്ള പതിന്നാലു കുഞ്ഞാടിനെയും ഹോമയാഗം കഴിക്കേണം; അവ ഊനമില്ലാത്തവ ആയിരിക്കേണം.\n14 അവയുടെ ഭോജനയാഗം പതിമൂന്നു കാളയില് ഔരോന്നിന്നു എണ്ണചേര്‍ത്ത മാവു ഇടങ്ങഴി മുമ്മൂന്നും രണ്ടു ആട്ടുകൊറ്റനില് ഔരോന്നിന്നു ഇടങ്ങഴി ഈരണ്ടും\n15 പതിന്നാലു കുഞ്ഞാട്ടില് ഔരോന്നിന്നും ഇടങ്ങഴി ഔരോന്നും ആയിരിക്കേണം.\n16 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും അതിന്റെ പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n17 രണ്ടാം ദിവസം നിങ്ങള് പന്ത്രണ്ടു കാളക്കിടാവിനെയും രണ്ടു ആട്ടുകൊറ്റനെയും ഒരു വയസ്സു പ്രായമുള്ള ഊനമില്ലാത്ത പതിന്നാലു കുഞ്ഞാടിനെയും അര്‍പ്പിക്കേണം.\n18 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n19 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n20 മൂന്നാം ദിവസം പതിനൊന്നു കാളയെയും രണ്ടു ആട്ടുകൊറ്റനെയും ഒരു വയസ്സു പ്രായമുള്ള ഊനമില്ലാത്ത പതിന്നാലു കുഞ്ഞാടിനെയും അര്‍പ്പിക്കേണം.\n21 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n22 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n23 നാലാം ദിവസം പത്തു കാളയെയും രണ്ടു ആട്ടുകൊറ്റനെയും ഒരു വയസ്സുപ്രായമുള്ള ഊനമില്ലാത്ത പതിന്നാലു കുഞ്ഞാടിനെയും അര്‍പ്പിക്കേണം.\n24 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n25 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n26 അഞ്ചാം ദിവസം ഒമ്പതു കാളയെയും രണ്ടു ആട്ടുകൊറ്റനെയും ഒരു വയസ്സു പ്രായമുള്ളഊനമില്ലാത്ത പതിന്നാലു കുഞ്ഞാടിനെയും അര്‍പ്പിക്കേണം.\n27 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n28 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n29 ആറാം ദിവസം എട്ടു കാളയെയും രണ്ടു ആട്ടുകൊറ്റനെയും ഒരു വയസ്സു പ്രായമുള്ള ഊനമില്ലാത്ത പതിന്നാലും കുഞ്ഞാടിനെയും അര്‍പ്പിക്കേണം.\n30 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n31 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n32 ഏഴാം ദിവസം ഏഴു കാളയെയും രണ്ടു ആട്ടുകൊറ്റനെയും ഒരു വയസ്സു പ്രായമുള്ള ഊനമില്ലാത്ത പതിന്നാലു കുഞ്ഞാടിനെയും അര്‍പ്പിക്കേണം.\n33 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n34 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായി ഒരു കോലാട്ടുകൊറ്റനും വേണം.\n35 എട്ടാം ദിവസം നിങ്ങള്‍ക്കു അന്ത്യയോഗം ഉണ്ടാകേണം; അന്നു സാമാന്യവേലയൊന്നും ചെയ്യരുതു.\n36 എന്നാല് യഹോവേക്കു സൌരഭ്യവാസനയായ ദഹനയാഗമായി ഒരു കാളയെയും ഒരു ആട്ടുകൊറ്റനെയും ഒരു വയസ്സു പ്രായമുള്ള ഊനമില്ലാത്ത ഏഴു കുഞ്ഞാടിനെയും ഹോമയാഗം കഴിക്കേണം.\n37 അവയുടെ ഭോജനയാഗവും പാനീയയാഗങ്ങളും കാള, ആട്ടുകൊറ്റന് , കുഞ്ഞാടു എന്നിവയുടെ എണ്ണംപോലെയും നിയമംപോലെയും ആയിരിക്കേണം.\n38 നിരന്തരഹോമയാഗത്തിന്നും അതിന്റെ ഭോജനയാഗത്തിന്നും പാനീയയാഗങ്ങള്‍ക്കും പുറമെ പാപയാഗത്തിന്നായിട്ടു ഒരു കോലാട്ടുകൊറ്റനും വേണം.\n39 ഇവയെ നിങ്ങള് നിങ്ങളുടെ നേര്‍ച്ചകളും സ്വമേധാദാനങ്ങളുമായ ഹോമയാഗങ്ങള്‍ക്കും ഭോജനയാഗങ്ങള്‍ക്കും പാനീയയാഗങ്ങള്‍ക്കും പുറമെ നിങ്ങളുടെ ഉത്സവങ്ങളില് യഹോവേക്കു അര്‍പ്പിക്കേണം.\n40 യഹോവ മോശെയോടു കല്പിച്ചതു ഒക്കെയും മോശെ യിസ്രായേല്‍മക്കളോടു പറഞ്ഞു.


ചാമ്പ്യന്‍സ് ലീഗില് ഇനി റോണോ ഇല്ല\nഹോംSportsചാമ്പ്യന്‍സ് ലീഗില് ഇനി റോണോ ഇല്ല\nടൂറിന്: ചാമ്പ്യന്‍സ് ലീഗ് കിരീട പോരാട്ടത്തിന് ഇനി ക്രിസ്റ്റ്യാനോ റൊണാള്‍ഡോ ഇല്ല. കിരീടം ലക്ഷ്യമിട്ട് കളിക്കാനിറങ്ങിയ യുവന്റസിനെ തറപറ്റിച്ച് അയാക്‌സാണ് ഇറ്റലിയിലെ ചാമ്പ്യന്‍മാര്‍ക്ക് നാട്ടിലേക്കുള്ള വഴിതെളിച്ചത്.\nക്വാര്‍ട്ടര് ഫൈനലില് ഒന്നിനെതിരെ രണ്ടു ഗോളുകള്‍ക്കായിരുന്നു അയാക്‌സിന്റെ വിജയം. ആദ്യ പാദത്തില് മത്സരം 1-1 സമനിലയില് അവസാനിച്ചിരുന്നു. ഇതോടെ ഇരു പാദങ്ങളിലുമായി 3-2 എന്ന അഗ്രിഗേറ്റ് സ്‌കോറിനാണ് അയാക്‌സ് ചാമ്പ്യന്‍സ് ലീഗ് സെമി ഉറപ്പിച്ചത്.\nമത്സരത്തിന്റെ 28ാം മിനിറ്റില് സൂപ്പര് താരം ക്രിസ്റ്റ്യാനോ റൊണാള്‍ഡോ യുവന്റസിനെ മുന്നിലെത്തിച്ചെങ്കിലും ആറു മിനിറ്റിനുള്ളില് അയാക്‌സ് ഗോള് മടക്കി. വാന് ഡി ബീകായിരുന്നു സ്‌കോറര്. രണ്ടാം പകുതിയില് മത്യാസ് ലെഡിറ്റിന്റെ ഗോള് കൂടിയായയോടെ യുവെയുടെ പതനം പൂര്‍ത്തിയായി.


ഡെങ്കിപ്പനിയും ജാഗ്രതാ നിര്‍ദേശങ്ങളും\neditor Friday, June 16th, 2017 4:15 pm 16 June, 2017\nമഴക്കാലത്തു ഈ അടുത്തായി കേരളത്തില് കൂടുതല് കണ്ടു വരുന്ന രോഗമാണ്. ഡെങ്കിപ്പനി .ആദ്യമായി 1950 ല് ഫിലിപ്പിനിലും തായ്ലണ്ടിലുമാണ് ഡെങ്കിപ്പനി റിപ്പോര്‍ട്ട് ചെയ്തത്. ഇത് ഈഡിസ് ഇജിപ്ത് എന്ന പെണ് കൊതുക് വഴി പകര്‍ത്തുന്ന ഒരു വൈറസ് രോഗമാണ്. ഈ കൊതുക് ഒരു ഡെങ്കി വൈറസ് ബാധിച്ച രോഗിയെ കടിച്ചു കഴിഞ്ഞാല് ആ വൈറസ് കൊതുകിന്റെ രക്തത്തിലേക്ക് കയറും, വേറൊരാളെ ഈ കൊതുക് കടിക്കുമ്പോള് അയാളിലേക്ക് ഈ രോഗം പകരും.\nപ്രധാനമായും4തരം ഡെങ്കി വൈറസ് ഉണ്ട്. പ്രധാനമായും ഈ വൈറസ് ഉള്ള ഒരു കൊതുക് ഒരു വ്യക്തിയെ കടിച്ചു കഴിഞ്ഞാല്4മുതല് 10 ദിവസത്തിനുള്ളില് രോഗ ലക്ഷണങ്ങള് കാണിക്കും. ഉയര്‍ന്ന തോതിലുള്ള പനി, തലവേദന, സന്ധിവേദന,ശരീരമാസകലം വേദന ,കണ്ണിന്റെ പുറകില് വേദന എന്നിവയാണ് പ്രധാന ലക്ഷണങ്ങള്.\nഇത് കൂടാതെ മൂക്കില് നിന്നും വായയില് നിന്നും രക്തസ്രാവവും കലശലായ ഓക്കാനവും ഛര്‍ദിയും വയര് വേദനയും,ശരീരത്തില് മൊത്തമായി പൊടിപ്പുകളുമുണ്ടാവാം. ഇത്തരം ഘട്ടങ്ങളില് അടിയന്തിര വിദഗ്ദ്ധചികിത്സ തേടേണ്ടതാണ്. ഒരു പ്രാവശ്യം ഡെങ്കിപ്പനി വന്നവര്‍ക്ക് വീണ്ടും ഡെങ്കിപ്പനി വരുമ്പോള് രോഗത്തിന് കൂടുതല് കടുപ്പമുണ്ടാകാന് സാധ്യതയുണ്ട്.\nശക്തമായ ഡെങ്കിപ്പനി നമ്മുടെ ശ്വാസകോശം, കരള്,ഹൃദയം എന്നിവയെ ബാധിക്കാറുണ്ട്. രക്തസമ്മര്‍ദ്ദം വളരെയധികം കുറഞ് മരണ സാധ്യതയുണ്ട്. ഡെങ്കിപ്പനി വന്ന രോഗിക്ക് പൂര്‍ണ്ണ വിശ്രമം ആവശ്യമാണ് ,അത് പോലെ കൂടുതല് ശുദ്ധ വെള്ളം കുടിക്കേണ്ടതാണ്. അവര്‍ക്ക് നല്ല ആരോഗ്യ പരിചരമാണാവശ്യം ചിലപ്പോള് രക്തം കയറ്റേണ്ടതായി വരും (രക്തത്തിലെ പ്ലേറ്റലെറ്റ് കുറയാന് സാധ്യത ഉണ്ട് ).\nആസ്പിരിന്, മറ്റു വേദന സംഹാരികള് ഇത്തരം രോഗികള് കഴിക്കരുത്. ഈഡിസ് കൊതുകുകള് വെള്ളക്കെട്ടുകളില് ആണ് വളരുന്നത്. ഈ കൂടുതലായും പകല് സമയത്താണ് ആളുകളെ കടിക്കുന്നത്. ഇത് വരാതിരിക്കാന് നമ്മുടെ വീടും മുറ്റവും വൃത്തിയായി സൂക്ഷിക്കുക ,കൊതുകുകള് മുട്ടയിടാന് സാധ്യതയുള്ള ചെടിചട്ടികള്, മറ്റു വെള്ളക്കെട്ടുകള് എന്നിവ ഇല്ലാതാക്കുക.\nവീട്ടിനുള്ളില് പകല് സമയം കൊതുക് നാശിനികള് അല്ലെങ്കില് കുന്തിരിക്ക,ഉണങ്ങിയ വേപ്പില ,തുളസിയില എന്നിവ ഉപയോഗിച്ചു പുകക്കുകയോ ചെയ്യുക.വീട്ടിലുള്ളവര് മുഖമൊഴിച്ചു ശരീരം മൊത്തം മറയുന്ന വസ്ത്രം ധരിക്കുക ,വീട്ടില് പനിബാധിതരുണ്ടെങ്കില് അവരെ കൊതുകുവലക്കുള്ളില് തന്നെ കിടത്തുക.\nനമ്മുടെ വീടും മുറ്റവും വൃത്തിയാക്കുക,ഓരോ വ്യക്തിയും വിചാരിച്ചാല് മാത്രമേ ഈ അസുഖം കൂടുതല് വ്യാപിക്കാതിരിക്കുവാന് സാധിക്കുകയുള്ളൂ.\n(ലേഖകന്: ഡോക്ടര് അബ്ദുല് നാസര്‍പ്രവാസി മലയാളി ഫെഡറേഷന് സൗദി നാഷണല് കമ്മിറ്റി പ്രസിഡണ്ട് )


രാജ്യത്ത് കോവിഡ് വ്യാപനം രൂക്ഷമായി തുടരുന്നു - Media Malayalam (മീഡിയ മലയാളം)\nവ്യാജ ഫെയ്സ് ബുക്ക് പ്രൊഫൈൽ വഴി തട്ടിപ്പ്; കൊവിഡ് ബാധിച്ച് ചികിത്സയിലാണെന്നും അത്യാവശ്യമായി പണം വേണമെന്നും പറഞ്ഞ് സന്ദേശമയക്കും; സൂക്ഷിക്കുക\nന്യൂഡൽഹി: രാജ്യത്ത് കോവിഡ് വ്യാപനം രൂക്ഷമായി തുടരുന്നു. കഴിഞ്ഞ 24 മണിക്കൂറിനിടെ 3,79,257 പേർക്ക് കോവിഡ് സ്ഥിരീകരിച്ചു. ഇതുവരെയുള്ളതിൽ ഏറ്റവും ഉയർന്ന കോവിഡ് കണക്കാണ് ഇന്നത്തേത്.\nരാജ്യത്ത് ഇതുവരെ 1,83,76,524 പേർക്കാണ് കോവിഡ് സ്ഥിരീകരിച്ചത്. ഇതിൽ 1,50,86,878 പേർ രോഗമുക്തി നേടി. നിലവിൽ 30,84,814 പേരാണ് ചികിത്സയിലുള്ളത്.\n24 മണിക്കൂറിനിടെ രാജ്യത്തെ കോവിഡ് മരണ നിരക്കും ഉയർന്നു തന്നെയാണുള്ളത്. 3,645 പേരാണ് പുതിയതായി കോവിഡ് ബാധിച്ച് മരിച്ചത്. ഇതോടെ ആകെ മരണസംഖ്യ 2,04,832 ആയി ഉയർന്നു.\nin the country continues unabated\nthe spread of Kovid\nPrevious articleപൊലീസ് ബൈക്ക് പരിശോധിച്ചതിൽ പ്രതിഷേധിച്ച് ആഡംബര ബൈക്കില് നടുറോഡില് അഭ്യാസപ്രകടനം; പരിശോധനയെ പരിഹസിച്ച് നവമാധ്യമങ്ങളിലൂടെ പ്രചരിപ്പിച്ച യുവാവ് അറസ്റ്റില്\nNext articleരാജ്യത്ത് കോവിഡ് ബാധിച്ചവരുടെ എണ്ണം 1,83,76,524 ആയി


'ഒന്നാം റാങ്കോടെ വീണ്ടും നിയമനം'; കേരള സർവകലാശാലക്കെതിരായ 14 വർഷം നീണ്ട നിയമപോരാട്ടത്തിൽ അധ്യാപികയ്ക്ക് വിജയം| Teacher foughtalong legal battle to win overajob denied by Kerala University– News18 Malayalam\nTEACHER FOUGHT A LONG LEGAL BATTLE TO WIN OVER A JOB DENIED BY KERALA UNIVERSITY\nതൈക്കാട് ഗവ. ട്രെയിനിംഗ് കോളജിൽ ഗ്രേഡ്-3 അസി. പ്രൊഫസറായ ബിന്ദുവാണ് 2007ൽ നടത്തിയ നിയമനത്തെ ചോദ്യം ചെയ്ത് സുപ്രീം കോടതിയിൽ നിന്ന് അനുകൂല വിധി നേടിയത്.\nLast Updated : August 05, 2021, 10:00 IST\nന്യൂഡൽഹി: അധ്യാപക നിയമന പട്ടികയിൽ ഒന്നാം സ്ഥാനത്ത് എത്തേണ്ടിയിരുന്ന ഉദ്യോഗാർഥിയെ വസ്തുതാവിരുദ്ധമായ കാരണം ചൂണ്ടിക്കാട്ടി തഴയുകയും വേണ്ടപ്പെട്ടവർക്ക് ഒന്നാം റാങ്ക് നൽകി നിയമനം നൽകുകയും ചെയ്ത കേരള സർവകലാശാലക്കെതിരെയുള്ള നിയമപോരാട്ടം 14 വർഷത്തിനുശേഷം വിജയം കണ്ടു. തൈക്കാട് ഗവ. ട്രെയിനിംഗ് കോളജിൽ ഗ്രേഡ്-3 അസി. പ്രൊഫസറായ ബിന്ദുവാണ് 2007ൽ നടത്തിയ നിയമനത്തെ ചോദ്യം ചെയ്ത് സുപ്രീം കോടതിയിൽ നിന്ന് അനുകൂല വിധി നേടിയത്.\nനഷ്ടപ്പെട്ട പതിനാലു വർഷത്തെ സർവീസ് അംഗീകരിച്ച് മുൻകാല പ്രാബല്യത്തോടെ നിയമനം നൽകാനാണ് ജസ്റ്റിസുമാരായ കെ എം ജോസഫ്, രവീന്ദ് ഭട്ട് എന്നിവരുൾപ്പെട്ട സുപ്രീം കോടതി ഉത്തരവിട്ടത്. 53 കാരിയായ ബിന്ദുവിന് അറുപതു വയസുവരെ സർവീസിൽ തുടരാം.\nഎഴുത്തു പരീക്ഷയിലും ഇന്റർവ്യൂവിലും ഒന്നാം സ്ഥാനത്ത് എത്തിയ ബിന്ദുവിനെ അന്ന് തഴഞ്ഞത് നിയമന യോഗ്യതയുടെ ഭാഗമായ പ്രബന്ധങ്ങൾ പ്രസിദ്ധീകരിച്ചത് അംഗീകാരമില്ലാത്ത പ്രസിദ്ധീകരണങ്ങളിലാണ് എന്ന കാരണം ചൂണ്ടിക്കാട്ടിയായിരുന്നു. ബിന്ദുവിന് അന്താരാഷ്ട്ര ജേർണലിലേതടക്കം ഒമ്പത് പബ്ലിക്കേഷനുകളുണ്ടായിരുന്നു. ഇതെല്ലാം സർവകലാശാല അംഗീകരിച്ചതുമാണ്. അത് അട്ടിമറിക്കാൻ പബ്ലിക്കേഷനുകൾ അംഗീകാരമില്ലാത്ത ജേർണലുകളിലാണ് പ്രസിദ്ധീകരിച്ചതെന്ന് പറഞ്ഞ് തള്ളിയത്. ഉന്നതരുടെ തന്ത്രം വിജയിച്ചതോടെ 78 മാർക്ക് ലഭിച്ച അന്നത്തെ സിൻഡിക്കേറ്റംഗത്തിന്റെ ഭാര്യയ്ക്കായി ഒന്നാംറാങ്ക്. അസിസ്റ്റന്റ് നിയമനത്തട്ടിപ്പ് കേസിൽ ക്രൈംബ്രാഞ്ച് പ്രതിയാക്കിയിരുന്ന ഡോ. എം കെ രാമചന്ദ്രൻ നായരായിരുന്നു അന്നത്തെ വൈസ് ചാൻസലർ.\nഎന്നാൽ പ്രബന്ധങ്ങൾ പ്രസിദ്ധീകരിച്ച ജേണലുകൾക്ക് അംഗീകാരം ഉണ്ടെന്ന് ഇപ്പോൾ സർവകലാശാല സുപ്രീം കോടതിയിൽ സമ്മതിച്ചതോടെയാണ് ബിന്ദുവിനെ ഒന്നാം റാങ്കുകാരിയായി അംഗീകരിച്ച് നിയമനം നൽകാൻ കോടതി ഉത്തരവിട്ടത്. അന്ന് ഒന്നാം റാങ്കുകാരിയായി നിയമനം ലഭിച്ച സിൻഡിക്കേറ്റ് അംഗത്തിന്റെ ഭാര്യ ഉയർന്ന പദവിയിൽ മറ്റൊരു യൂണിവേഴ്സിറ്റിയിലേക്ക് പോയതിനാൽ ആരുടെയും ജോലി നഷ്ടപ്പെടില്ല.\nഒഴിവുണ്ടായിരുന്ന4തസ്തികകളിൽ ജനറൽ വിഭാഗത്തിനുള്ള രണ്ടെണ്ണത്തിലേക്കാണ് ബിന്ദു അപേക്ഷിച്ചിരുന്നത്. എഴുത്ത് പരീക്ഷയിലും ഇന്റർവ്യൂവിലും 74 മാർക്ക് നേടിയതോടെ പ്രബന്ധങ്ങൾക്കുള്ള 10 മാർക്കോടെ ബിന്ദു ഒന്നാമത് എത്തേണ്ടതായിരുന്നു. പ്രബന്ധങ്ങൾ നിരസിച്ചതോടെ മൂന്നാം റാങ്കിലേക്ക് താഴ്ന്നു. ഹൈക്കോടതി സിംഗിൾ ബെഞ്ച് റാങ്ക് ഉയർത്തി നിയമനം നൽകാൻ വിധിച്ചെങ്കിലും ഡിവിഷൻ ബെഞ്ച് സർവകലാശാലയുടെ അപ്പീൽ അനുവദിച്ചു. അതിനെതിരെയാണ് ബിന്ദു സുപ്രീം കോടതിയെ സമീപിച്ചത്. മലയാളി അഭിഭാഷകനായ വി കെ ബിജുവാണ് അധ്യാപികയ്ക്കായി ഹാജരായത്.\nതൈക്കാട് ഗവ.ട്രെയിനിംഗ് കോളേജിൽ ഗ്രേഡ്-3 അസി.പ്രൊഫസറായ ബിന്ദുവിന് രസതന്ത്രത്തിൽ ബിരുദവും ബിരുദാനന്തര ബിരുദവുമുണ്ട്. ബി എഡും എംഎഡും മാത്രമല്ല, സോഷ്യോളജി, സൈക്കോളജി, ഫിലോസഫി എന്നിവയിൽ ബിരുദാനന്തര ബിരുദങ്ങളും നേടി. എഡ്യൂക്കേഷനിൽ പിഎച്ച് ഡി നേടിയ ബിന്ദുവിന്റെ മേൽനോട്ടത്തിൽ 13പേർ ഗവേഷണ ബിരുദം നേടി. കേരള സർവകലാശാലാ എഡ്യൂക്കേഷൻ വകുപ്പിൽ പ്രൊഫസറും ഡീനുമായിരുന്ന ഡോ.വിശ്വനാഥന്റെ ഭാര്യയാണ് ബിന്ദു. തിരുമല സ്വദേശിയാണ്.\nFirst published: August 05, 2021, 10:00 IST\nkerala universitySupreme courtteacher


റെഡ് കാര്‍പ്പെറ്റില് വെച്ച് കണ്ടു, സൗഹൃദം പ്രണയത്തിലേക്കും ഡേറ്റിങ്ങിലും!പ്രിയങ്കയുടെ പ്രണയം ഇങ്ങനെ | Behind the scene story of Priyanka Chopra-Nick Jonas affair - Malayalam Filmibeat\n| Published: Sunday, August 19, 2018, 11:10 [IST]\nപ്രിയങ്ക ചോപ്രയുടെ വിവാഹത്തെക്കുറിച്ച് ഇനിയാരും ആശങ്കപ്പെടേണ്ടതില്ല. നിക്ക് ജോനസുമായുള്ള നീണ്ട നാളത്തെ പ്രണയം വിവാഹത്തില് കലാശിക്കുകയാണ്. റോക്ക് ചടങ്ങിനിടയിലെ ചിത്രങ്ങളും വീഡിയോയുമൊക്കെ സോഷ്യല് മീഡിയയിലൂടെ പ്രചരിച്ചിരുന്നു. പൊതുപരിപാടികള്‍ക്കിടയിലും മറ്റ് ചടങ്ങുകള്‍ക്കിടയിലും ഇരുവരും ഒരുമിച്ചെത്തുന്നത് കണ്ടപ്പോള് മുതല് പാപ്പരാസികള് ഇവരെ വിടാതെ പിന്തുടര്‍ന്നിരുന്നു. ഇരുവരും തമ്മില് പ്രണയത്തിലാണെന്ന ഗോസിപ്പുകള് പ്രചരിച്ചപ്പോഴും പ്രിയങ്ക ഇതേക്കുറിച്ച് പ്രതികരിച്ചിരുന്നില്ല.\nഇരുവരും തമ്മിലുള്ള പ്രായവ്യത്യാസത്തെക്കുറിച്ചായിരുന്നു ചിലര് ചൂണ്ടിക്കാണിച്ചത്. എന്നാല് പരസ്പരം ഇഷ്ടപ്പെടുന്നവര്‍ക്ക് പ്രായമൊരു തടസ്സമല്ലെന്നായിരുന്നു മറ്റുചിലരുടെ വാദം. അടുത്തിടെ നിക്ക് ഇന്ത്യയിലേക്കെത്തിയപ്പോഴാണ് ഇവരുടെ പ്രണയം വിവാഹത്തിലേക്ക് നീങ്ങുകയാണെന്നുള്ള റിപ്പോര്‍ട്ടുകള് പ്രചരിച്ചത്. താന് വിവാഹിതയാവുമ്പോള് അക്കാര്യത്തെക്കുറിച്ച് എല്ലാവരെയും അറിയിക്കുമെന്ന് പ്രിയങ്ക വ്യക്തമാക്കിയിരുന്നു. ഇവരുടെ പ്രണയത്തിനിടയിലെ സുപ്രധാന സംഭവങ്ങളെക്കുറിച്ച് കൂടുതലറിയാന് തുടര്‍ന്നുവായിക്കൂ.\nറോക്ക് ചടങ്ങ് തകര്‍ത്തു\nബോളിവുഡ് സിനിമാലോകം അക്ഷമയോടെ കാത്തിരുന്ന കാര്യമായിരുന്നു കഴിഞ്ഞ ദിവസം നടന്നത്. പ്രിയങ്ക ചോപ്രയും നിക്ക് ജോനസും തമ്മിലുള്ള വിവാഹ നിശ്ചയ ചടങ്ങില് പങ്കെടുക്കാനായി നിരവധി സിനിമാപ്രവര്‍ത്തകര് എത്തിയിരുന്നു. സോഷ്യല് മീഡിയയിലൂടെ നിരവധി പേരാണ് താരത്തിന് ആശംസ നേര്‍ന്നത്. അനുഗ്രഹിക്കാനും ആശീര്‍വദിക്കാനുമായി നേരിട്ടെത്തിയവരോട് താരം നന്ദി അറിയിച്ചിരുന്നു.\nറെഡ് കാര്‍പ്പെറ്റിലെ കൂടിക്കാഴ്ച\n2017 ല് റെഡ് കാര്‍പ്പെറ്റില് വെച്ചായിരുന്നു ഇരുവരും ആദ്യമായി കണ്ടത്. പരസ്പരം സംസാരിച്ച ഇരുവരും ഡിന്നറിനായി ഒരുമിച്ചിരുന്നു. ആദ്യ കൂടിക്കാഴ്ച മുതല് അടുത്ത സുഹൃത്തുക്കളായി മാറിയ ഇവരുടെ ബന്ധം പിന്നീട് പ്രണയമായി മാറുകയായിരുന്നു. ഇവരുടെ എന്‍ഗേജ്‌മെന്റ് കഴിഞ്ഞതില് ഏറെ സന്തോഷിക്കുന്നതും ആരാധകരാണ്.\nയുഎസ് മെമ്മോറിയല് ഡേയിലും ഇരുവരും കണ്ടുമുട്ടിയിരുന്നു. ഇവരുടെ കണ്ടുമുട്ടലിനിടയിലെ ചിത്രങ്ങളെല്ലാം സോഷ്യല് മീഡിയയിലൂടെ തരംഗമായി മാറിയിരുന്നു. അടുത്ത സുഹൃത്തുക്കളോടൊപ്പമുള്ള ചിത്രങ്ങളും താരങ്ങള് പങ്കുവെച്ചിരുന്നു. സോഷ്യല് മീഡിയയില് ഏറെ സജീവമായ താരം കൂടിയാണ് പ്രിയങ്ക ചോപ്ര.\nഅടുത്ത് പരിചയപ്പെട്ടതിന് ശേഷമാണ് ഇരുവരും ഡേറ്റിങ്ങിനെക്കുറിച്ച് തീരുമാനിച്ചത്. സൗഹൃദം പ്രണയത്തിലേക്കും പിന്നീട് വിവാഹത്തിലേക്കും വഴിമാറുമെന്ന് ഇരുവരും മനസ്സിലാക്കിയിരുന്നു. ഡേറ്റിങ്ങിനിടയിലെ ചിത്രങ്ങളും വിശേഷങ്ങളുമൊക്കെ പുറത്തുവന്നിരുന്നു. പാപ്പരാസികളാവട്ടെ ഇവരെ വിടാതെ പിന്തുടരുകയും ചെയ്തിരുന്നു. സ്വകാര്യ സന്ദര്‍ശനത്തിനിടയിലെ ചിത്രങ്ങള് വരെ പുറത്തുവന്നിരുന്നു.\nജിമ്മി കിമ്മലിന്റെ ചോദ്യം\nബോളിവുഡിലെ മുന്‍നിര താരങ്ങളും അണിയറപ്രവര്‍ത്തകരുമൊക്കെ ജിമ്മി കിമ്മലിന്റെ ഷോയില് അതിഥിയായി പങ്കെടുത്തിരുന്നു. ഈ പരിപാടിയില് പ്രിയങ്ക എത്തിയപ്പോള് നിക്ക് ജോനസിനെക്കുറിച്ചാണ് അദ്ദേഹം ചോദിച്ചത്. ബുദ്ധിപരമായാണ് പ്രിയങ്ക പ്രതികരിച്ചത്. എന്നാല് ജീവിതത്തിലെന്നെങ്കിലുമൊരിക്കല് പോളിഗ്രാഫ് ടെസ്റ്റിന് വിധേയയാവുകയാണെങ്കില് അന്ന് നിങ്ങളോട് ചോദിക്കുന്ന ചോദ്യങ്ങളില് കൂടുതലും നിക്കിനെക്കുറിച്ചായിരിക്കുമെന്നും ജിമ്മി കിമ്മല് പറഞ്ഞിരുന്നു.\nനിക്കിന്റെ കസിന് റേച്ചലിന്റെ വിവാഹത്തില് പങ്കെടുക്കാനായി പ്രിയങ്ക എത്തിയിരുന്നു. ജൂണ് പകുതിയോടെയായിരുന്നു ഈ ഒത്തുചേരല്. ഇതിന് പിന്നാലെയായാണ് നിക്ക് ഇന്ത്യയിലേക്കെത്തിയതും ഇവര് ഗോവയിലേക്ക് പോയതും. പരിനീതി ചോപ്രയും ഇവര്‍ക്കൊപ്പമുണ്ടായിരുന്നു. നിക്കിനെ മൈ ഫേവറൈറ്റ് മാന് എന്നായിരുന്നു താരം വിശേഷിപ്പിച്ചത്. ആകാശ് അംബാനിയുടെ വിവാഹനിശ്ചയത്തില് പങ്കെടുക്കാന് പ്രിയങ്കയെത്തിയപ്പോള് നിക്കും ഒപ്പമുണ്ടായിരുന്നു.\nRead more about: marriage priyanka chopra photo social media വിവാഹം ബോളിവുഡ് പ്രിയങ്ക ചോപ്ര ഫോട്ടോ സോഷ്യല് മീഡിയ\nBehind the scene story of Priyanka Chopra-Nick Jonas affair\nStory first published: Sunday, August 19, 2018, 11:10 [IST]


നികുതി - സര്‍വ്വവിജ്ഞാനകോശം\nപൊതുആവശ്യങ്ങള് നിറവേറ്റുന്നതിനായി സര്‍ക്കാര്, പൗരന്മാരില്‍നിന്നും സ്ഥാപനങ്ങളില്‍നിന്നും പിരിച്ചെടുക്കുന്നതാണ് നികുതി. നികുതി നിയമംമൂലം ചുമത്തപ്പെടുന്നതാണ്. "സീസറിനുള്ളത് സീസറിനും ദൈവത്തിനുള്ളത് ദൈവത്തിനും കൊടുക്കണം എന്ന ബൈബിള് വചനം നികുതികൊടുക്കാനുള്ള മനുഷ്യന്റെ ബാധ്യത വെളിപ്പെടുത്തുന്നതാണ്. നികുതി കൊടുക്കാത്തവരുടെമേല് പിഴചുമത്താനും അവരെ തടവിലിടാനും വരെ നികുതി നിയമങ്ങളില് വ്യവസ്ഥയുണ്ട്. തത്തുല്യമായ ഏതെങ്കിലും പ്രതിഫലം നല്കിക്കൊള്ളാം എന്ന വ്യവസ്ഥയിലല്ല നികുതി ചുമത്തുന്നത്. അതുകൊണ്ട് എന്തെങ്കിലും പ്രയോജനം ലഭിച്ചില്ല എന്നതിന്റെ പേരില് നികുതിയില്‍നിന്നും ആര്‍ക്കും ഒഴിഞ്ഞുനില്ക്കാനാവില്ല. പക്ഷേ, നികുതി താങ്ങാനുള്ള പൗരജനങ്ങളുടെ ക്ഷമതകൂടി കണക്കിലെടുത്തേ നികുതി ചുമത്താനാവൂ. നികുതിക്ഷമതയ്ക്ക് കൃത്യമായ പരിധിയൊന്നും നിശ്ചയിക്കാനാവുകയില്ല. നികുതിയായി പിരിച്ചെടുക്കുന്ന തുക ശരിയായ വിധത്തിലാണ് സര്‍ക്കാര് വിനിയോഗിക്കുന്നതെന്ന് പൗരനു ബോധ്യപ്പെട്ടാല് നികുതിയെക്കുറിച്ച് അവര് പരാതിപ്പെടാന് ഇടയില്ല. നേരേമറിച്ച് പൗരജനങ്ങളുടെ പ്രതീക്ഷകള് നിറവേറ്റപ്പെടുന്നില്ലെങ്കില് ചെറിയ നികുതികള്‍പോലും എതിര്‍ക്കപ്പെട്ടേക്കാം. ഇന്ത്യയിലെ ആദ്യത്തെ നികുതി അന്വേഷണകമ്മീഷന്റെ നിരീക്ഷണം ഇവിടെ പ്രസക്തമാണ്.\n"വ്യക്തികളെന്ന നിലയില് മുമ്പ് ചെയ്തുവന്നിരുന്ന കാര്യങ്ങള് സമൂഹവുമായി ഒന്നിച്ചുചേര്‍ന്ന് ചെയ്യാനാണ് നികുതി ചുമത്തപ്പെടുന്നത്. നികുതികളും അതുകൊണ്ടു നടത്തുന്ന ചെലവുകളും തമ്മില് വലിയൊരളവോളം ബന്ധമുണ്ടെങ്കില്, നികുതിക്ഷമതയുടെ പരിധി കൂടുതല് ആയിരിക്കും\nനികുതി ചുമത്തലിന്റെ അടിസ്ഥാനമായി വര്‍ത്തിക്കുന്നത് ചില സാമ്പത്തികശാസ്ത്ര തത്ത്വങ്ങളാണ്. നികുതി ചുമത്തുമ്പോള് സര്‍ക്കാരുകള് ഈ തത്ത്വങ്ങള് കണക്കിലെടുക്കുന്നത് നികുതി വ്യവസ്ഥ ലളിതമായിരിക്കാന് സഹായിക്കും. സാമ്പത്തിക ശാസ്ത്രത്തിന്റെ പിതാവായി കണക്കാക്കപ്പെടുന്ന ആഡം സ്മിത്താണ് ആദ്യമായി ഇത്തരമൊരു തത്ത്വസമുച്ചയം മുന്നോട്ടുവച്ചത്. അദ്ദേഹത്തിന്റെ തത്ത്വങ്ങള് സ്മിത്തിന്റെ കാനോനുകള് എന്ന് അറിയപ്പെടുന്നു. ആഡം സ്മിത്ത് വിഭാവന ചെയ്ത സമ്പദ്വ്യവസ്ഥ സ്വകാര്യമേഖലയ്ക്ക് പരമാവധി പ്രവര്‍ത്തനസ്വാതന്ത്ര്യം അനുവദിക്കുന്നതാണ്. അദ്ദേഹത്തിന്റെ അഭിപ്രായത്തില് വളര്‍ച്ചയും പുനര്‍വിതരണവുമായി ബന്ധപ്പെട്ട കാര്യങ്ങള് കൈകാര്യം ചെയ്യാന് സര്‍ക്കാരിനെക്കാള് കാര്യക്ഷമം സ്വകാര്യമേഖലയാണ്. സര്‍ക്കാരിന്റെ പങ്ക് ക്രമസമാധാനപാലനവും വൈദേശികാക്രമണങ്ങളില്‍നിന്നുള്ള സംരക്ഷണവുമാണ് - അദ്ദേഹത്തിന്റെ കാനോനുകള് സമ്പദ് വ്യവസ്ഥയോടുള്ള ഈ സമീപനം പ്രതിഫലിപ്പിക്കുന്നതാണ്.\nതാഴെപ്പറയുന്നവയാണ് സ്മിത്തിന്റെ കാനോനുകള്.\n1. സമത്വത്തിന്റെ അഥവാ പ്രയോജനത്തിന്റെ കാനോന്: ജനങ്ങളുടെ മേലുള്ള നികുതിഭാരം സര്‍ക്കാരില്‍നിന്നും ലഭിക്കുന്ന പ്രയോജനത്തിന്റെ അടിസ്ഥാനത്തില് ആയിരിക്കണമെന്നാണ് ഈ കാനോന് അനുശാസിക്കുന്നത്.\n2. ക്ലിപ്തതയുടെ കാനോന്: നികുതി അടയ്ക്കേണ്ട സമയം, തുക, രീതി എന്നിവയെക്കുറിച്ച് നികുതിദായകന് യാതൊരു വിധത്തിലുള്ള സംശയവും ഉണ്ടാകാത്തവിധം വേണ്ട അറിവ് അവര്‍ക്കു നല്കിയിരിക്കണം എന്ന് ഈ കാനോന് അനുശാസിക്കുന്നു.\n3. സൗകര്യത്തിന്റെ കാനോന്: നികുതിദായകന് പരമാവധി സൗകര്യം ലഭിക്കത്തവിധമുള്ള രീതിയിലും സമയത്തും നികുതിചുമത്തണമെന്ന് ഇത് അനുശാസിക്കുന്നു.\n4. നികുതിപിരിവിന്റെ ചെലവിനെക്കുറിച്ചുള്ള കാനോന്: പിരിക്കുന്ന നികുതി പരമാവധി സര്‍ക്കാര് ഖജനാവില് എത്തത്തക്കവിധം നികുതിപിരിവിന്റെ ചെലവ് ഏറ്റവും കുറവായിരിക്കണമെന്നാണ് ഈ കാനോന അനുശാസിക്കുന്നത്.\nസ്മിത്തിനെത്തുടര്‍ന്ന് മറ്റു ധനശാസ്ത്രജ്ഞരും വിവിധ കാനോനുകള് മുന്നോട്ടുവച്ചിട്ടുണ്ട്.\nനികുതി ചുമത്തുന്നതിന്റെ അടിസ്ഥാനം എന്തായിരിക്കണമെന്നതിനെ സംബന്ധിച്ച് സാമ്പത്തിക ശാസ്ത്രജ്ഞന്മാരുടെ ഇടയില് വ്യത്യസ്ത അഭിപ്രായങ്ങളുണ്ട്. സര്‍ക്കാരിന്റെ പ്രവര്‍ത്തനങ്ങളില് നിന്ന് നികുതിദായകനു ലഭിക്കുന്ന പ്രയോജനമായിരിക്കണം നികുതിയുടെ അടിസ്ഥാനമെന്ന് ഒരു കൂട്ടര് അഭിപ്രായപ്പെടുമ്പോള് ആ സേവനങ്ങള് നല്കാന് സര്‍ക്കാരിനു വേണ്ടിവരുന്ന ചെലവുകളായിരിക്കണം അടിസ്ഥാനമെന്ന് മറ്റൊരുകൂട്ടര് വാദിക്കുന്നു. ഇവ രണ്ടുമല്ല, നികുതി കൊടുക്കാനുള്ള കഴിവായിരിക്കണം അടിസ്ഥാനമെന്ന് മൂന്നാമത് ഒരു കൂട്ടര് വാദിക്കുന്നു. വരുമാനം, സമ്പത്ത്, ഉപഭോഗം എന്നിവയെ നികുതികൊടുക്കാനുള്ള കഴിവായി എടുക്കാമെന്ന് ഇക്കൂട്ടര് വാദിക്കുന്നു.\nനികുതിയുടെ അടിസ്ഥാനമായി ഏതുമാനദണ്ഡമെടുത്താലും അത് പൗരജനങ്ങളുടെ കൈയില്‍നിന്നുംപണം സര്‍ക്കാരിലേക്കു കൈമാറ്റം ചെയ്യപ്പെടലാണ്. ഇതിന്റെ അളവിനെ സംബന്ധിച്ച് രണ്ടുതരം കാഴ്ചപ്പാടുകളുണ്ട്. വരുമാനം എന്തായിരുന്നാലും അതിന്റെ നിശ്ചിത ശതമാനം നികുതിയായി ചുമത്തുന്നതിനെയാണ് ആനുപാതിക നികുതിവ്യവസ്ഥ എന്നു പറയുന്നത്. ഉദാഹരണമായി പ്രതിവര്‍ഷം ഒരു ലക്ഷം രൂപ വരുമാനമുള്ള ഒരു പൗരനും പത്തുലക്ഷം രൂപ വരുമാനമുള്ള മറ്റൊരു പൗരനും 10 ശ.മാ. നികുതിയാണ് കൊടുക്കുന്നത് എന്നരിക്കട്ടെ. ആദ്യത്തെയാള് 10,000 രൂ. കൊടുക്കുമ്പോള് രണ്ടാമന് 1,00,000 രൂ. കൊടുക്കുന്നു. നികുതിയായി നല്കുന്ന തുക വ്യത്യസ്തമാണെങ്കിലും നികുതി നിരക്ക് വരുമാനത്തിന് ആനുപാതികമാണ്. വരുമാനം വര്‍ധിക്കുന്നതോടൊപ്പം നികുതിനിരക്കും വര്‍ധിക്കുന്ന സമ്പ്രദായത്തെയാണ് അനുലോമ നികുതിവ്യവസ്ഥ എന്നു വിളിക്കുന്നത്. ഇത്തരം ഒരു നികുതി വ്യവസ്ഥയില് താഴ്ന്ന വരുമാനയുള്ളയാള് 10 ശ.മാ. നിരക്കില് നികുതി നല്കേണ്ടിവരുമ്പോള് ഉയര്‍ന്ന വരുമാനമുള്ളയാള് 15-ഓ അല്ലെങ്കില് 20-ഓ ശ.മാ. നിരക്കിലാവും നികുതി നല്കേണ്ടിവരുന്നത്.\nനികുതികളുടെ പ്രാഥമികമായ ലക്ഷ്യം വിഭവസമാഹരണമാണെങ്കിലും മറ്റു സാമൂഹികലക്ഷ്യങ്ങള് നേടാനായും സര്‍ക്കാരുകള് നികുതികളെ ഉപയോഗിക്കുന്നുണ്ട്. പുനര്‍വിതരണത്തിലൂടെ സമൂഹത്തിലെ അസമത്വം കുറയ്ക്കുക എന്നത് ഒരു പ്രധാന സാമൂഹികലക്ഷ്യമാണ്. ദരിദ്രരുടെയും താഴ്ന്ന വരുമാനക്കാരുടെയും മേലുള്ള നികുതിഭാരം കുറഞ്ഞിരിക്കത്തക്കവിധം ആദായനികുതി നിരക്കുകള് കുറച്ചുവയ്ക്കുന്നത് ഇതിന് ഒരു ഉദാഹരണമാണ്. അതുപോലെതന്നെ താഴ്ന്ന വരുമാനക്കാരുടെ മുഖ്യ ഉപഭോഗവസ്തുക്കളുടെ മേലുള്ള എക്സൈസ് തീരുവ, വില്പനനികുതി, മൂല്യവര്‍ധിത നികുതി തുടങ്ങിയവ കുറച്ചുവയ്ക്കാറുണ്ട്.\nപൗരജനങ്ങളുടെ ക്ഷേമത്തിന് ദോഷകരമായ സാധനങ്ങളുടെ ഉപയോഗം നിരുത്സാഹപ്പെടുത്തുകയാണ് മറ്റൊരു സാമൂഹിക ലക്ഷ്യം. മദ്യം, പുകയില ഉത്പന്നങ്ങള് എന്നിവയ്ക്ക് ഉയര്‍ന്ന എക്സൈസ് തീരുവ, വില്പന നികുതി എന്നിവ ചുമത്തുന്നതിന്റെ പിന്നിലുള്ള യുക്തി ഇതാണ്. ഉയര്‍ന്ന നികുതി ഇവയുടെ വില വളരെയധികം വര്‍ധിപ്പിക്കുകയും ഉപഭോഗം കുറയ്ക്കുകയും ചെയ്യും. നേരേമറിച്ച് ചില പ്രത്യേക സാധനങ്ങളുടെ ഉപഭോഗം സമൂഹത്തിന് പൊതുവേ ഗുണകരമാണെങ്കില് അവയുടെമേലുള്ള നികുതികള് കുറച്ചുവച്ചോ നികുതിയില്‍നിന്ന് ഒഴിവാക്കിയോ അവയുടെ ഉപഭോഗം വര്‍ധിപ്പിക്കാന് കഴിയും. പരിസരദൂഷണം സമൂഹത്തെ പൊതുവേ ബാധിക്കുന്ന ഒരു പ്രശ്നമായതുമൂലം പരിസ്ഥിതി സൌഹൃദപരമായ ഉത്പന്നങ്ങളുടെ മേലുള്ള നികുതികള് കുറച്ചുവയ്ക്കുകയോ തീര്‍ത്തും ഒഴിവാക്കുകയോ ചെയ്യുന്ന പതിവുണ്ട്. തൊഴിലവസരങ്ങള് വര്‍ധിപ്പിക്കാനും ഈ വിധത്തില് നികുതിയെ ഉപയോഗപ്പെടുത്താറുണ്ട്. യന്ത്രങ്ങള്‍ക്കുപകരം കൂടുതല് മനുഷ്യശേഷി ഉപയോഗപ്പെടുത്തുന്ന വ്യവസായ ഉത്പന്നങ്ങളുടെമേല് കുറഞ്ഞനികുതി ചുമത്തുകയോ നികുതിയില്‍നിന്ന് ഒഴിവാക്കുകയോ ചെയ്യാറുണ്ട്. ആഗോളതാപനത്തിന് ഒരു പ്രധാന കാരണം കാര്‍ബണ്‍ഡയോക്സൈഡിന്റെ അമിതമായ പുറത്തുവിടലാണെന്ന് തെളിഞ്ഞിട്ടുണ്ട്. ഇതു കുറയ്ക്കുന്നതിന്റെ ഭാഗമായി കാര്‍ബണ് നികുതി എന്ന പുതിയ ഒരു ആഗോളനികുതി നിലവില് വന്നിട്ടുണ്ട്.\nഇത്തരം നടപടികള് പലപ്പോഴും നികുതിവ്യവസ്ഥ സങ്കീര്‍ണമാകുന്നതിന് കാരണമാകും. വ്യത്യസ്ത ഉത്പന്നങ്ങള്‍ക്ക് വ്യത്യസ്ത നികുതിനിരക്കുകളും നികുതി ഒഴിവുകളുംകൊണ്ട് സങ്കീര്‍ണമായ നികുതിവ്യവസ്ഥ, നികുതിയുടെ അടിസ്ഥാനലക്ഷ്യങ്ങള്‍ക്കും തത്വങ്ങള്‍ക്കും വിരുദ്ധമാണ്. അത് നികുതി ഒടുക്കുന്നതിനുവേണ്ടിവരുന്ന ചെലവ് വര്‍ധിപ്പിക്കും. നികുതിവെട്ടിപ്പുകാര്‍ക്ക് ധാരാളം പഴുതുകള് ഇത്തരം നികുതിവ്യവസ്ഥകള് ഒരുക്കിക്കൊടുക്കും. സങ്കീര്‍ണമായ നികുതിവ്യവസ്ഥ സമ്പദ്വ്യവസ്ഥയുടെ വികസനത്തിന് വിഘാതം സൃഷ്ടിക്കുന്ന പല കാര്യങ്ങളില് ഒന്നാണ്. വിദേശ നിക്ഷേപകര് പലപ്പോഴും സങ്കീര്‍ണമായ നികുതിവ്യവസ്ഥകളുള്ള രാജ്യങ്ങളെ മറികടന്ന് ലളിതമായ നികുതി വ്യവസ്ഥകളുള്ള രാജ്യങ്ങളിലേക്ക് പോകാന് താത്പര്യം കാണിക്കും. അതുകൊണ്ട് മേല്പറഞ്ഞ ലക്ഷ്യങ്ങള് നേടാന് മറ്റുമാര്‍ഗങ്ങള് അവലംബിക്കുക എന്നതാണ് ആധുനിക സമീപനം.\nനികുതിവെട്ടിപ്പും നികുതിയില്‍നിന്ന് ഒഴിവാകലും. നികുതിയില് നിന്നും ഒഴിവാകാന് വ്യക്തികള് നടത്തുന്ന ശ്രമങ്ങള്‍ക്ക് ചരിത്രത്തോളം പഴക്കമുണ്ട്. നിയമവിരുദ്ധമായി നികുതി നല്കാതിരിക്കുന്നതാണ് നികുതിവെട്ടിപ്പ്. നിയമത്തില്‍ത്തന്നെയുള്ള പഴുതുകള് കണ്ടുപിടിച്ച് നികുതിയില്‍നിന്നും നിയമവിധേമായിത്തന്നെ വിമുക്തമാകത്തക്കവിധം സ്വന്തം കാര്യങ്ങള് ക്രമീകരിക്കുന്നതിനെയാണ് നികുതിയില് നിന്നും ഒഴിവാകല് എന്നതുകൊണ്ടുദ്ദേശിക്കുന്നത്. പക്ഷേ രണ്ടുപ്രവൃത്തികളും സര്‍ക്കാരിനു ലഭിക്കേണ്ട നികുതിവരുമാനം കുറയ്ക്കും. ഇതുമൂലം നികുതി കൊടുക്കുന്നവരുടെമേലുള്ള നികുതിഭാരം കൂടാന് ഇടയായേക്കാം. പലരും നികുതി വെട്ടിക്കുന്നു എന്ന അറിവ് സത്യസന്ധമായി നികുതി നല്കുന്നവരുടെ ആത്മവീര്യം കെടുത്തുകയും അവരെ നികുതി വെട്ടിക്കാന് പ്രേരിപ്പിക്കുകയും ചെയ്യും.\nനികുതിവെട്ടിപ്പ് തടയുക എന്നത്, ആധുനിക സര്‍ക്കാരുകളുടെ ഒരു പ്രധാനലക്ഷ്യമാണ്. എന്തുകൊണ്ടാണ് നികുതിവെട്ടിപ്പ് ഉണ്ടാകുന്നത് എന്നതിനെ സംബന്ധിച്ച് ധാരാളം വിശദീകരണങ്ങള് നല്കപ്പെട്ടിട്ടുണ്ട്. പൗരന്മാര് നികുതി അടയ്ക്കുന്നത് പല കാരണങ്ങള്‍കൊണ്ടാകാം. അടയ്ക്കുന്ന നികുതിക്ക് ആനുപാതികമായി പൊതുസേവനങ്ങളുടെ പ്രയോജനം കിട്ടുന്നു എന്ന തോന്നല് സന്നദ്ധരായി നികുതി നല്കാന് പൗരന്മാരെ പ്രേരിപ്പിക്കുന്നു. നികുതി വെട്ടിക്കുന്നത് തെറ്റാണെന്ന തോന്നലും പിടിക്കപ്പെട്ടാലുണ്ടാകുന്ന ധനനഷ്ടവും മാനഹാനിയും നികുതി അടയ്ക്കാന് വ്യക്തികളെ പ്രേരിപ്പിക്കുന്ന കാര്യങ്ങളാണ്. നികുതിവെട്ടിപ്പ് എല്ലായ്പ്പോഴുമോ മനഃപൂര്‍വമോ ആകണമെന്നില്ല. സങ്കീര്‍ണമായ നികുതിവ്യവസ്ഥ, ഉയര്‍ന്ന നികുതിനിരക്കുകള്, നികുതിയെക്കുറിച്ചുള്ള അറിവില്ലായ്മ, നികുതി അടയ്ക്കുന്നതിനു വേണ്ടിവരുന്ന ചെലവ് എന്നു തുടങ്ങി ഒട്ടനവധി കാരണങ്ങള് നികുതിവെട്ടിപ്പിനു പിന്നിലുണ്ട്. പിടിക്കപ്പെടാനുള്ള സംഭാവ്യതയും (probability) പിഴയുടെ നിരക്കുമാണ് നികുതിവെട്ടിപ്പിനെ സ്വാധീനിക്കുന്ന രണ്ടു പ്രധാനഘടകങ്ങള് എന്നാണ് ഗവേഷണങ്ങള് സൂചിപ്പിക്കുന്നത്. ഉയര്‍ന്ന പിഴനിരക്കുകളും പിടിക്കപ്പെടാനുള്ള സംഭാവ്യതയുമുള്ള ഒരു നികുതിവ്യവസ്ഥയില് നികുതിവെട്ടിപ്പ് കുറയും എന്ന് ഗവേഷകര് വാദിക്കുന്നു.\nബഹുഭൂരിപക്ഷം നികുതിദായകരും നികുതി അടയ്ക്കുന്ന ഒരു നികുതിവ്യവസ്ഥയില് നികുതി അടയ്ക്കാത്ത ഒരു ന്യൂനപക്ഷത്തെ ലക്ഷ്യമാക്കി സങ്കീര്‍ണമായ നിയമങ്ങളും ചട്ടങ്ങളുമുണ്ടാക്കുന്നത് ദോഷമേ ചെയ്യൂ എന്നാണ് ആധുനിക കാഴ്ചപ്പാട്. അതുകൊണ്ട് സ്വയം സന്നദ്ധമായ നികുതി ഒടുക്കല് സംസ്കാരം പ്രോത്സാഹിപ്പിക്കാന് നികുതി വകുപ്പുകള് ഒട്ടേറെ പരിശ്രമങ്ങള് നടത്തുന്നുണ്ട്. നികുതിവ്യവസ്ഥ ലളിതമാക്കി നിലനിര്‍ത്തുകയും നികുതി ഒടുക്കാന് ആഗ്രഹിക്കുന്ന നികുതിദായകര്‍ക്ക് നിരവധി സേവനങ്ങള് നല്കുകയുമാണ് ഇവയില് പ്രധാനപ്പെട്ടത്. നികുതിയെക്കുറിച്ച് പൌരജനങ്ങളുടെ ഇടയില് അറിവു വര്‍ധിപ്പിക്കാനുദ്ദേശിച്ചുള്ള വിദ്യാഭ്യാസ പരിപാടികള്, പ്രസിദ്ധീകരണങ്ങള്, ഇന്റര്‍നെറ്റുവഴിയായുള്ള സംശയനിവാരണം തുടങ്ങിയവ ഇത്തരം സേവനങ്ങളില് ചിലതാണ്. ഈവിധ പ്രവര്‍ത്തനങ്ങളിലൂടെ നികുതിവകുപ്പിനെക്കുറിച്ചുള്ള പരമ്പരാഗത പ്രതിച്ഛായ മാറ്റിയെടുക്കാന് ആധുനികനികുതിവ്യവസ്ഥകള് പ്രത്യേക ശ്രദ്ധചെലുത്തുന്നു. നികുതി വകുപ്പ് സഹാനുഭൂതിയും സന്മനോഭാവവും പ്രദര്‍ശിപ്പിക്കുന്നതാണ് എന്ന തോന്നല് സന്നദ്ധമായി നികുതിനല്‍കുന്നതിന് നികുതിദായകരെ പ്രേരിപ്പിക്കുന്നു. വിവരസാങ്കേതികവിദ്യയുടെ പ്രയോഗം നികുതി ഭരണവും നികുതി അടയ്ക്കലും വളരെയധികം ലളിതമാക്കിയിട്ടുണ്ട്. ലോകമാസകലം ഇന്ന് ലളിതവും സുതാര്യവുമായ നികുതി വ്യവസ്ഥകളിലേക്കാണ് പൊയ്ക്കൊണ്ടിരിക്കുന്നത്.\nസന്നദ്ധമായ നികുതിനല്‍കല് സമ്പ്രദായം എന്നതുകൊണ്ട് നികുതി അടയ്ക്കാനോ അടയ്ക്കാതിരിക്കാനോ ഉള്ള സ്വാതന്ത്യ്രം എന്നല്ല ഉദ്ദേശിക്കുന്നത്. സന്നദ്ധമായി നികുതി നല്കുക, അല്ലെങ്കില് പിഴയോടുകൂടി നികുതി നല്കാന് നിര്‍ബന്ധിക്കപ്പെടും എന്ന സന്ദേശമാണ് സമൂഹത്തിന് നല്കപ്പെടുന്നത്. തന്റെ എല്ലാവിധ സാമ്പത്തിക കാര്യങ്ങളെക്കുറിച്ചും നികുതിവകുപ്പിന് അറിവുണ്ട് എന്ന തോന്നല്, സന്നദ്ധമായി നികുതിനല്കാന് വ്യക്തികളെ പ്രേരിപ്പിക്കുന്നു. ശക്തമായ ഒരു വിവരശേഖരണ-വിനിമയ സംവിധാനമുള്ള നികുതി വകുപ്പുകള്‍ക്കേ സന്നദ്ധമായ നികുതി നല്കല് സമ്പ്രദായവുമായി മുന്നോട്ടുപോകാനാവൂ.\nനികുതിവ്യവസ്ഥ. ഉത്പാദനം, ഉപഭോഗം, കൈമാറ്റം, ഇറക്കുമതി, കയറ്റുമതി തുടങ്ങി സമ്പദ്ഘടനയിലെ വിവിധ തലങ്ങളില് ചുമത്തപ്പെടുത്തുന്ന നികുതികള് ഉള്‍പ്പെടുന്നതാണ് ഒരു നികുതിവ്യവസ്ഥ. നികുതികളെ പൊതുവേ പ്രത്യക്ഷനികുതി, പരോക്ഷനികുതി എന്ന് തരംതിരിക്കാറുണ്ട്. പ്രത്യക്ഷനികുതിയില് നികുതി കൊടുക്കുന്ന ആളും അതിന്റെ ആത്യന്തികഭാരം വഹിക്കുന്ന ആളും ഒന്നായിരിക്കും. നേരെമറിച്ച് പരോക്ഷനികുതിയില് ഇതുരണ്ടും വ്യത്യസ്ത ആളുകളാണ്. ഉദാഹരണമായി ആദായനികുതി കൊടുക്കുന്ന വ്യക്തിതന്നെയാണ് അതിന്റെ ഭാരം വഹിക്കുന്നത്. നേരേമറിച്ച് ഒരു ഉല്പന്നത്തിന്റെ വില്പന നികുതിയുടെ കാര്യത്തില് നികുതിയുടെ ഭാരം ആദ്യം വരുന്നത് വ്യാപാരിയുടെ മേല് ആണ്. പക്ഷേ, അയാള് ആ ഉത്പന്നം വാങ്ങുന്ന ഉപഭോക്താവിലേക്ക് വിലയോടൊപ്പം അതുകൈമാറുന്നു. വില്പനനികുതി അന്തിമ ഉപഭോക്തൃവിലയുടെ ഭാഗമായി മാറുന്നു.\nപ്രധാനപ്പെട്ട പ്രത്യക്ഷനികുതികള് ആദായനികുതി, സ്വത്ത് നികുതി എന്നിവയാണ്. പരോക്ഷനികുതികളാവട്ടെ, എക്സൈസ് ഡ്യൂട്ടി, വില്പനനികുതി, മൂല്യവര്‍ധിതനികുതി എന്നിവയാണ്. വികസിത രാജ്യങ്ങളിലെ നികുതിവ്യവസ്ഥയില് പ്രത്യക്ഷ നികുതികള്‍ക്ക് പ്രാമുഖ്യമുള്ളപ്പോള്, വികസ്വര രാജ്യങ്ങളിലെ നികുതിവ്യവസ്ഥയില് പരോക്ഷനികുതികളാണ് നികുതിവരുമാനത്തിന്റെ സിംഹഭാഗവും സംഭാവന ചെയ്യുന്നത്.\nഇന്ത്യയിലെ നികുതിവ്യവസ്ഥ. ഒരു ഫെഡറല് രാജ്യമെന്ന നിലയില് ഇന്ത്യയിലെ നികുതിവ്യവസ്ഥ കേന്ദ്രത്തിലെയും സംസ്ഥാനങ്ങളിലെയും പഞ്ചായത്ത്-മുനിസിപ്പാലിറ്റി-കോര്‍പ്പറേഷന് തുടങ്ങിയ തദ്ദേശ സ്വയംഭരണ സ്ഥാപനങ്ങളിലെയും നികുതിവ്യവസ്ഥകള് ഉള്‍പ്പെടുന്നതാണ്. കേന്ദ്രം പിരിച്ചെടുക്കുന്ന പ്രധാനപ്പെട്ട നികുതികള് താഴെപ്പറയുന്നവയാണ്.\n1. ആദായ നികുതി. വ്യക്തികളുടെ വാര്‍ഷിക ആദായത്തിന്മേല് ചുമത്തുന്ന ഈ നികുതിയുടെ നിരക്ക് വരുമാനത്തിന് അനുസരിച്ച് വര്‍ധിക്കും. പരമാവധി നിരക്ക് 30 ശ.മാ. ആണ്.\n2. എക്സൈസ് തീരുവ. ഉത്പാദനത്തിനുമേലുള്ള നികുതിയാണിത്. വ്യത്യസ്ത നിരക്കുകളിലാണ് ഉത്പന്നങ്ങള്‍ക്ക് എക്സൈസ് തീരുവ ചുമത്തുന്നത്.\n3. ഇറക്കുമതി തീരുവ. മറ്റു രാജ്യങ്ങളില് നിന്നും ഇന്ത്യയിലേക്ക് ഇറക്കുമതി ചെയ്യുപ്പെടുന്ന ഉത്പന്നങ്ങളുടെ മേല് ചുമത്തുന്ന നികുതിയാണിത്.\n4. കോര്‍പ്പറേഷന് ലാഭ നികുതി. കമ്പനികളുടെ ലാഭത്തിന്മേലുള്ള നികുതിയാണിത്.\n5. സേവന നികുതി. സേവനനികുതിയുടെ പട്ടികയില് ഉള്‍പ്പെടുന്ന സേവനങ്ങള് നല്കുന്ന വ്യക്തികളും സ്ഥാപനങ്ങളും അവരുടെ വിറ്റുവരവിന്മേല് അടയ്ക്കേണ്ട നികുതിയാണിത്. നിലവില് 12 ശ.മാ. ആണ് സേവനനികുതി നിരക്ക്.\nകേന്ദ്രത്തിന്റെ എക്സൈസ് തീരുവയും ആദായനികുതിയും സംസ്ഥാനങ്ങളുമായി പങ്കുവയ്ക്കേണ്ടവയാണ്. ഭരണഘടനാപരമായി നിയമിക്കപ്പെടുന്ന ധനകാര്യകമ്മീഷന് ഓരോ അഞ്ചുവര്‍ഷം കൂടുമ്പോഴും ഇവയുടെ എത്രശതമാനം സംസ്ഥാനങ്ങളുമായി പങ്കുവയ്ക്കണമെന്ന് ശുപാര്‍ശചെയ്യും. ഏറ്റവും അവസാനം ശുപാര്‍ശ സമര്‍പ്പിച്ചത് 13-ാം ധനകാര്യകമ്മീഷനാണ്. താഴെപ്പറയുന്നവയാണ് സംസ്ഥാനങ്ങളുടെ പ്രധാനപ്പെട്ട നികുതി സ്രോതസ്സുകള്.\n1. മൂല്യവര്‍ധിത നികുതിയും വില്പന നികുതിയും. സംസ്ഥാനങ്ങളുടെ തനതു നികുതി വരുമാനത്തില് 65-70 ശ.മാ. വരെ സംഭാവന ചെയ്യുന്നത് ഈ രണ്ടുനികുതികളുമാണ്. പെട്രോള്, പെട്രോളിയം ഉത്പന്നങ്ങള്, മദ്യം എന്നിവയിന്മേല് വില്പന നികുതി ചുമത്തപ്പെടുമ്പോള് ചുരുക്കം ചില സാധനങ്ങള് ഒഴിച്ച് ബാക്കിയുള്ളവയുടെ മേല് എല്ലാം മൂല്യവര്‍ധിത നികുതി ചുമത്തപ്പെടുന്നു. ഒരു ഉത്പന്നത്തിന്റെ ഉത്പാദനം മുതല് അത് അന്തിമ ഉപഭോക്താവിന്റെ കൈകളില് എത്തുന്നതുവരെയുള്ള ഓരോ ഘട്ടത്തിലും ഉത്പന്നത്തിന്റെ മൂല്യത്തില് ഉണ്ടാകുന്ന വര്‍ധനവിന്മേല് ചുമത്തുന്നതാണ് മൂല്യവര്‍ധിത നികുതി. ഇത് ഉത്പന്നങ്ങളുടെ സ്വഭാവം അനുസരിച്ച് 1 ശ.മാ.,4ശ.മാ., 12.5 ശ.മാ. എന്നിങ്ങനെ മൂന്നു നിരക്കുകളിലാണ് നിലവില് ചുമത്തപ്പെടുന്നത്.\n2. കാര്‍ഷികാദായ നികുതി. കര്‍ഷകരുടെ വരുമാനത്തിന്മേലുള്ള നികുതിയാണിത്. കൃഷിച്ചെലവു കഴിച്ചുള്ള ആദായമാണ് ഇപ്രകാരം കാര്‍ഷികാദായ നികുതിക്ക് പരിഗണിക്കുന്നത്.\n3. ഭൂനികുതി. വിസ്തീര്‍ണം അടിസ്ഥാനമാക്കിയാണ് ഭൂനികുതി ചുമത്തപ്പെടുന്നത്.\n4. സ്റ്റാമ്പ് ഡ്യൂട്ടിയും രജിസ്ട്രേഷന് ചാര്‍ജും. ഭൂമിയുടെയോ അതില് ഉള്‍പ്പെട്ട കെട്ടിടങ്ങളുടെയോ കൈമാറ്റത്തിന്മേലുള്ള നികുതിയാണിത്. ഗ്രാമപ്രദേശങ്ങളിലും നഗരപ്രദേശങ്ങളിലും വ്യത്യസ്തനിരക്കിലാണ് ഇത് ചുമത്തപ്പെടുന്നത്.\nതദ്ദേശ സ്വയംഭരണസ്ഥാപനങ്ങള് പിരിച്ചെടുക്കുന്ന പ്രധാനപ്പെട്ട നികുതികള് കെട്ടിടനികുതിയും തൊഴില്‍നികുതിയുമാണ്. കെട്ടിടങ്ങളുടെ വിസ്തീര്‍ണം, അതുപണിയാന് ഉപയോഗിച്ചിരിക്കുന്ന നിര്‍മാണസാമഗ്രികള് എന്നിവ കണക്കിലെടുത്താണ് കെട്ടിടനികുതി ചുമത്തുന്നത്. ഓരോ ശമ്പളവിഭാഗക്കാര്‍ക്കും വ്യത്യസ്ത നികുതിനിരക്കുകളിലാണ് തൊഴില്‍നികുതി ചുമത്തപ്പെടുന്നത്.\nഇന്ത്യയിലെ നികുതിരംഗത്തെ വരാനിരിക്കുന്ന മാറ്റങ്ങള്. ഇന്ത്യയിലെ നികുതിവ്യവസ്ഥ പലതരം നികുതികള്‍കൊണ്ട് കുറേയൊക്കെ സങ്കീര്‍ണമാണ്.ഈ സങ്കീര്‍ണത സര്‍ക്കാരിനും നികുതിദായകര്‍ക്കും ബുദ്ധിമുട്ടുകള് ഉണ്ടാക്കുന്നുണ്ട്.രാജ്യത്തിന്റെ ദ്രുതഗതിയിലുള്ള സാമ്പത്തിക വളര്‍ച്ചയ്ക്കും വന്‍തോതില് വിദേശ നിക്ഷേപം ആകര്‍ഷിക്കുന്നതിനും ലളിതവും സുതാര്യവുമായ ഒരു നികുതി വ്യവസ്ഥയിലേക്ക് മാറേണ്ടതുണ്ട്.ഈ ആവശ്യം അംഗീകരിച്ചുകൊണ്ട് എല്ലാ വിധത്തിലുള്ള സാധനങ്ങളും സേവനങ്ങളും ഉള്‍ക്കൊള്ളുന്ന ചരക്കുസേവന നികുതി(Goods and service Tax)2011-ാമാണ്ടു മുതല് നടപ്പിലാക്കാന് കേന്ദ്രസര്‍ക്കാര് ശ്രമം ആരംഭിച്ചിട്ടുണ്ട്.ഇതിന്റെ വിശദാശംങ്ങളും നിരക്കും സംബന്ധിച്ച തീരുമാനങ്ങള് എടുക്കാന് സംസ്ഥാന ധനമന്ത്രിമാരുടെ ഒരു അധികാരപ്പെടുത്തിയ കമ്മിറ്റി രൂപീകൃതമായിട്ടുണ്ട്.ഈ നികുതി നിലവില് വരുന്നതോടെ ഇന്ത്യയിലെ നികുതി വ്യവസ്ഥ കൂടുതല് ലളിതവും യുക്തിസഹവുമാകുമെന്ന് പ്രതീക്ഷിക്കപ്പെടുന്നു.\n"http://web-edition.sarvavijnanakosam.gov.in/index.php?title=%E0%B4%A8%E0%B4%BF%E0%B4%95%E0%B5%81%E0%B4%A4%E0%B4%BF" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:56, 23 ഫെബ്രുവരി 2011.\nഈ താള് 640 തവണ സന്ദര്‍ശിക്കപ്പെട്ടിട്ടുണ്ട്.


Kerala Assembly Election 2021: BJP march to Oommen Chandy House in Puthuppally | പുതുപ്പള്ളിക്ക് എന്ത് കിട്ടി? ഉമ്മന് ചാണ്ടിയുടെ വീട്ടിലേക്ക് ബിജെപി മാര്‍ച്ച്, ബാരിക്കേഡും ജലപീരങ്കിയും... - Malayalam Oneindia\noommen chandy bjp kottayam kerala assembly election 2021 kerala politics ഉമ്മന് ചാണ്ടി ബിജെപി കോട്ടയം politics puthuppally\nപുതുപ്പള്ളിക്ക് എന്ത് കിട്ടി? ഉമ്മന് ചാണ്ടിയുടെ വീട്ടിലേക്ക് ബിജെപി മാര്‍ച്ച്, ബാരിക്കേഡും ജലപീരങ്കിയും...\nകോട്ടയം: നിയമസഭാ തിരഞ്ഞെടുപ്പ് അടുക്കവെ പ്രതിഷേധങ്ങള് ശക്തമാക്കി കളം നിറയാന് ബിജെപി. മുന് മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവുമായ ഉമ്മന് ചാണ്ടിയുടെ വീട്ടിലേക്ക് ബിജെപി-യുവമോര്‍ച്ച പ്രവര്‍ത്തകര് മാര്‍ച്ച് നടത്തി. പുതുപ്പള്ളി മണ്ഡലത്തില് പാതിവഴിയില് നിലച്ച പദ്ധതികളുടെ പേരിലാണ് മാര്‍ച്ച്. ഉമ്മന് ചാണ്ടി എംഎല്‍എ പുതുപ്പള്ളിക്ക് ബാധ്യത, 50 വര്‍ഷം ഉമ്മന് ചാണ്ടി എംഎല്‍എ ആയിട്ട് പുതുപ്പള്ളിക്ക് എന്തു കിട്ടി തുടങ്ങിയ ചോദ്യങ്ങളാണ് ബിജെപി ഉയര്‍ത്തിയത്.\nപുതുപ്പള്ളി ജങ്ഷനില് നിന്ന് തുടങ്ങിയ മാര്‍ച്ച് ഉമ്മന് ചാണ്ടിയുടെ വീടിന് സമീപം പോലീസ് ബാരിക്കേഡ് വച്ച് തടഞ്ഞു. പിരിഞ്ഞുപോകാത്ത പ്രവര്‍ത്തകര്‍ക്ക് നേരെ ജലപീരങ്കി ഉപയോഗിച്ചു. പൂര്‍ത്തിയാകാത്ത പദ്ധതികളുടെ മാതൃകകളുമായിട്ടാണ് ബിജെപി പ്രവര്‍ത്തകര് എത്തിയത്. പ്രതിഷേധ സൂചകമായി അതിന് മുകളില് റീത്ത് വച്ചു. ഉമ്മന് ചാണ്ടി പുതുപ്പള്ളിക്കാരെ വഞ്ചിച്ചു എന്നാണ് ബിജെപിയുടെ ആരോപണം.\nവാഗ്ദാനങ്ങള് നടപ്പാക്കിയില്ലെന്ന് യുവമോര്‍ച്ച സംസ്ഥാന പ്രസിഡന്റ് സിആര് പ്രഫുല് കൃഷ്ണന് പറഞ്ഞു. സ്വന്തം മണ്ഡലത്തിലെ പ്രശ്‌നങ്ങള് പരിഹരിക്കാത്ത ഉമ്മന് ചാണ്ടി എങ്ങനെ കേരളത്തിന്റെ പ്രശ്‌നങ്ങള് പരിഹരിക്കും. കേരള ജനതയെ കണ്ണില് പൊടിയിടാനാണ് അദ്ദേഹത്തിന്റെ ശ്രമമെന്നും പ്രഫുല് കൃഷ്ണന് ആരോപിച്ചു. ഇടതു-വലതു കക്ഷി നേതാക്കളുടെ മണ്ഡലങ്ങളില് വരുംദിവസങ്ങളില് പ്രതിഷേധം ശക്തമാക്കാനാണ് ബിജെപിയുടെ തീരുമാനം.\nKerala Assembly Election 2021: BJP march to Oommen Chandy House in Puthuppally


ചോദ്യംചെയ്യാന് വിളിച്ചുവരുത്തിയ യുവാവിനെ മര്‍ദിച്ചു, നട്ടെല്ല് ഇടിച്ചുപൊട്ടിച്ചു; എസ്.ഐക്കെതിരേ പരാതി | Attack| Police| Youth| Kerala Police| Kottayam\nOct 18, 2020, 01:08 PM IST\nആശുപത്രിയില് കഴിയുന്ന ജിന്റുവിനെ തിരുവഞ്ചൂര് രാധാകൃഷ്ണന് എം.എല്.എ. സന്ദര്‍ശിക്കുന്നു | ഫോട്ടോ: മാതൃഭൂമി\nകോട്ടയം: അടിപിടിക്കേസ് സംബന്ധിച്ച പരാതിയിൽ ചോദ്യംചെയ്യാൻ വിളിച്ചുവരുത്തിയ യുവാവിനെ പരാതിക്കാരന്റെ മുന്നിൽ ചിങ്ങവനം എസ്.ഐ. ക്രൂരമായി മർദിച്ചു. നട്ടെല്ല് പൊട്ടിയ യുവാവ് ആശുപത്രിയിൽ ചികിത്സ തേടി. കുഴിമറ്റം വാലയിൽ ജിന്റു വി.ജോയി(23)ക്കാണ് മർദനമേറ്റത്. മർദനരംഗം പരാതിക്കാരൻ മൊബൈൽ ഫോണിൽ പകർത്താൻ എസ്.ഐ. അനുവദിച്ചതായും പരാതിയുണ്ട്. സംഭവത്തിൽ നടപടിയാവശ്യപ്പെട്ട് ജിന്റുവിന്റെ അമ്മ മുഖ്യമന്ത്രിക്കും പോലീസ്മേധാവിക്കും പരാതി നൽകി. മർദനത്തിൽ പ്രതിഷേധിച്ച് ജിന്റുവിന്റെ അമ്മ ലെനിയും ഡി.സി.സി. ജനറൽ സെക്രട്ടറി അഡ്വ. ജോണി ജോസഫും തിങ്കളാഴ്ച ചിങ്ങവനം പോലീസ്സ്റ്റേഷനുമുന്നിൽ ഉപവാസസമരം നടത്തും.\nഒരാഴ്ചമുമ്പ് ചിങ്ങവനം സ്വദേശിയായ പരാതിക്കാരനും മറ്റൊരു വാഹനയാത്രക്കാരനുംതമ്മിലുണ്ടായ വാക്കേറ്റത്തിൽ അഭിപ്രായം പറഞ്ഞതോടെയാണ് പ്രശ്നങ്ങൾക്ക് തുടക്കം. ഇതേത്തുടർന്ന് പരാതിക്കാരനും ജിന്റുവും സുഹൃത്തുക്കളുംതമ്മിൽ വാക്കേറ്റവും സംഘർഷവുമുണ്ടായി.\nഇതുസംബന്ധിച്ച് നൽകിയ പരാതിയിലാണ്, വിവരങ്ങൾ ചോദിക്കാനെന്നപേരിൽ ജിന്റുവിനെ 13-ാംതീയതി ചിങ്ങവനം എസ്.ഐ. സ്റ്റേഷനിൽ വിളിച്ചുവരുത്തിയത്. നാലുമണിക്കെത്തിയ യുവാവിനെ രണ്ടുമണിക്കൂറിലേറെ സ്റ്റേഷനിൽ നിർത്തിയശേഷമാണ് എസ്.ഐ. വിളിപ്പിച്ചത്. പരാതിക്കാരന്റെ മുന്നിൽ തെറിവിളിക്കുകയും ഷർട്ട് ഊരിച്ചശേഷം കുനിച്ചുനിർത്തി നട്ടെല്ലിന് ഇടിക്കുകയും നിലത്തിട്ട് ചവിട്ടുകയും ചെയ്തെന്നും മുഖ്യമന്ത്രിക്ക് നൽകിയ പരാതിയിൽ പറയുന്നു. മർദനരംഗങ്ങൾ ഈസമയം പരാതിക്കാരൻ മൊബൈലിൽ ചിത്രീകരിച്ചു. വീട്ടിലെത്തിയ യുവാവിന് അസ്വസ്ഥത അനുഭവപ്പെട്ടതിനെത്തുടർന്ന് ചങ്ങനാശ്ശേരി താലൂക്ക് ആശുപത്രിയിൽ പ്രവേശിപ്പിച്ചു. തുടർന്ന് നടത്തിയ പരിശോധനയിലാണ് നട്ടെല്ലിന് പൊട്ടൽ കണ്ടെത്തിയത്. ആശുപത്രിയിൽ കഴിയുന്ന യുവാവിന്റെ മൊഴിയെടുക്കാൻ പോലീസ് തയ്യാറാകുന്നില്ലെന്നും ആക്ഷേപമുണ്ട്.\nപരുത്തുംപാറ കവലയിൽ ബഹളമുണ്ടാക്കിയതിനാണ് യുവാവിനെ സ്റ്റേഷനിലേക്ക് കൊണ്ടുവന്നത്. സ്റ്റേഷനിൽ മർദിച്ചിട്ടില്ല. നടപടിക്രമങ്ങളുടെ ഭാഗമായി വൈദ്യപരിശോധനയ്ക്ക് ചങ്ങനാശ്ശേരി ആശുപത്രിയിലെത്തിച്ചപ്പോൾ അവിടെയെത്തിയ യൂത്ത് കോൺഗ്രസ് പ്രവർത്തകർ ബലമായി യുവാവിനെ അഡ്മിറ്റ് ചെയ്യിക്കുകയായിരുന്നു. മർദനരംഗം ചിത്രീകരിച്ചു എന്നതിനെപ്പറ്റി അറിയില്ല.- ചിങ്ങവനം എസ്.ഐ.\nContent Highlights:youth brutally attacked by police in kottayam\nബെംഗളൂരു: പൊതുനിരത്തിൽ സ്ത്രീയ്ക്ക് നേരേ ലൈംഗികാതിക്രമം. റോഡിലൂടെ നടന്നുപോവുകയായിരുന്ന ..


കെ.വി. തോമസ്: അണികള് കൈവിട്ടോ അടവിന്റെ ഭാഗമോ :: Janmabhumi Daily\nകെ.വി. തോമസ്: അണികള് കൈവിട്ടോ അടവിന്റെ ഭാഗമോ\nFriday 29 March 2019 10:11 am IST\nമട്ടാഞ്ചേരി: പാര്‍ട്ടി കൈവിട്ടതോടെ എറണാകുളത്ത് സീറ്റില്ലാതായ എംപി: കെ.വി. തോമസിനെ അണികളും കൈവിട്ടുവോ. പാര്‍ട്ടിക്ക് അതീതമായി തനിക്ക് മണ്ഡലത്തില് വലിയൊരു ശതമാനം വോട്ടര്‍മാരുടെ പിന്തുണയുണ്ടെന്നായിരുന്നു പ്രൊഫസറുടെ വാദവും പ്രചാരണവും. പക്ഷേ, പാര്‍ട്ടിയോടിടഞ്ഞ്, പാര്‍ട്ടിയെ ഏറെ വിഷമസന്ധിയിലാക്കിയ കെ.വി. തോമസ്, ദല്‍ഹിയില്‍നിന്ന് കൊച്ചിയിലെത്തിയപ്പോള് അണികളോ ആവേശമോ ഇല്ലായിരുന്നു.\nമൂന്നു പതിറ്റാണ്ട് എറണാകുളം മണ്ഡലത്തില്‍നിന്ന് പാര്‍ലമെന്റിലെത്തിയിരുന്നെങ്കിലും ഇത്തവണ സീറ്റില്ലാതായത് വന് പ്രഹരമായിരുന്നു. ബുധനാഴ്ച ദല്‍ഹിയില്‍നിന്ന് കൊച്ചിയിലെത്തുന്ന എംപിക്ക് വന് സ്വീകരണ പരിപാടികളും മറ്റും ഒരുക്കിയിരുന്നു. പക്ഷേ, പ്രചരിപ്പിച്ച ആവേശവും ആരവവും ഉണ്ടായില്ല. അണികളും വിട്ടുനിന്നു. ഇത് പ്രൊഫസര്‍ക്കുണ്ടായ വന് തിരിച്ചടിയായാണ് സ്ഥാനാര്‍ത്ഥി ഹൈബി ഈഡന്റെ പക്ഷക്കാര് പറയുന്നത്.\nതോമസിന്റെ അനുയായികളുടെ പ്രതിഷേധവും പ്രതികരണവും പ്രതീക്ഷിച്ച ഇടതുപക്ഷ പ്രവര്‍ത്തകരും സ്ഥാനാര്‍ത്ഥി പി. രാജീവും നിരാശയിലാണ്. അവസാന നിമിഷം വരെ സ്വന്തം ഗ്രാമത്തിലും പാര്‍ലമെന്റ് മണ്ഡലത്തിലും തോമസ് മാഷിനായിരംഗത്ത് സജീവമായവര് സീറ്റ് നഷ്ടപ്പെട്ടതിന് പിന്നാലെ പെടുന്നനെ നിശബ്ദരായത് കോണ്‍ഗ്രസ്സ് പാളയത്തില് തന്നെ അതിശയം സൃഷ്ടിച്ചിരിക്കയാണ്. വിമാനത്താവളത്തില് സ്വീകരണത്തിന് അണികളില് ഏറെ പേരും പങ്കെടുക്കാഞ്ഞത് ചര്‍ച്ചാവിഷയവുമായിട്ടുണ്ട്.\nലീഡറിന്റെ തണലില്‍വളര്‍ന്ന്, ഒരു ഘട്ടത്തില് ലീഡറെപ്പോലും കൈയൊഴിഞ്ഞതിന് കാലം നല്‍കിയ മറുപടിയാണിതെന്ന് ഒരുപക്ഷം വാദിക്കുന്നു. ഐ ഗ്രൂപ്പില് സജീവമായിരുന്നപ്പോഴാണ് കെ.വി തോമസ്സിന് സംസ്ഥാന മന്ത്രി സ്ഥാനവും, തുടര്‍ന്ന് പാര്‍ലമെന്റ് സീറ്റും കിട്ടിയത്. തുടര്‍ച്ചയായുള്ള വിജയം പുതിയഗ്രൂപ്പും സൃഷ്ടിച്ചു. മണ്ഡലത്തില് കാര്യമായവികസനങ്ങളൊന്നും സൃഷ്ടിച്ചിട്ടില്ലെങ്കിലും കേന്ദ്രത്തിലെ വിവിധ പദ്ധതികള് തന്റേതായ മേഖലകളുള്‍പ്പെടുത്തി അണികളെ ഒപ്പം നിര്‍ത്തിയിരുന്നു.\nകേന്ദ്ര പൊതുമേഖലാ സ്ഥാപനങ്ങളുടെ സാമ്പത്തിക സഹായ പദ്ധതികളുടെ പിന്‍ബലത്തില് സ്വന്തം ട്രസ്റ്റുണ്ടാക്കി തിളങ്ങി. ഇതൊക്കെയായിട്ടും സീറ്റുനഷ്ടത്തോടെ എല്ലാം അവസാനിച്ചുവെന്ന അവസ്ഥയിലാണ് കാര്യങ്ങളെന്ന് ചിലര് വിലയിരുത്തുന്നു. എന്നാല്, കെ.വി. തോമസിന് അധികാരമുണ്ടെങ്കിലും ഇല്ലെങ്കിലും ഒപ്പം നില്‍ക്കുന്ന ഒരു വിഭാഗം ജനത ഒപ്പമുണ്ടെന്നും അവര് പാര്‍ട്ടി വിരുദ്ധ പ്രവര്‍ത്തനങ്ങള്‍ക്ക് പരസ്യമായിറങ്ങാതെ പുതിയ അടവുമായി മധുര പ്രതികാരത്തിന് അവസരം കാത്തിരിക്കുകയാണെന്നും ചില നിരീക്ഷണങ്ങളുണ്ട്.\nകെ.വി. തോമസ് ഇടഞ്ഞുതന്നെ!\nഒഴിവാക്കിയതില് പൊട്ടിത്തെറിച്ച് കെ.വി. തോമസ്\nകെ.വി. തോമസ് പിഎസി ചെയര്‍മാനായേക്കും\nഭീതിയുടെ അന്തരീക്ഷം സൃഷ്ടിക്കാന് കൂട്ടുനില്‍ക്കരുത് : പ്രൊഫ. കെ.വി. തോമസ്\nഫോര്‍ട്ട്‌കൊച്ചി ബോട്ടപകടം: കെ.വി. തോമസ് എംപിയുടെ നിലപാടില് ദുരൂഹത\nമൃഗസംരക്ഷണത്തിനും മത്സ്യബന്ധനത്തിനും പ്രത്യേകം മന്ത്രാലയം വേണം - കെ.വി തോമസ്\nഭക്ഷ്യസുരക്ഷാ ബില്ല് ശീതകാലസമ്മേളനത്തില് അവതരിപ്പിക്കും - കെ.വി തോമസ്


സമകാലിക പ്രശ്നങ്ങള്: അണ്ണാ ഹസാരെയെ ഓടിക്കുന്നവര്\nഅണ്ണാ ഹസാരെയെ ഓടിക്കുന്നവര്\nചെമ്മീന് എന്ന സിനിമയില് അച്ചന് കുഞ്ഞെന്നും നല്ല പെണ്ണെന്നും പേരായ രണ്ട് കഥാപാത്രങ്ങളുണ്ട്. അച്ചന് കുഞ്ഞിന്റെ സ്ഥിരം ഹോബി, കള്ളുകുടിച്ചു വന്ന് നല്ലപെണ്ണിന്റെ മുതുകിനിടിക്കുക എന്നതും. ഒരിക്കല് ഒരിടികൊടുത്തപ്പോള് എന്നും കരയാറുള്ള നല്ല പെണ്ണ്, കരഞ്ഞില്ല. അപ്പോള് അച്ചന് കുഞ്ഞു ചോദിച്ചു,\n"എന്താടീ നല്ല പെണ്ണേ നീ കരയാത്തെ?"\nമറുപടിയായി നല്ല പെണ്ണ്, അച്ചന് കുഞ്ഞിനെ പുച്ഛഭാവത്തില് ഒന്നു നോക്കിയിട്ട്, ഇടികൊണ്ട ഭാഗം തുടച്ചു കളഞ്ഞു.\nഈ കഥാസന്ദര്‍ഭം ഇപ്പോള് ഓര്‍ക്കാന് കാരണം ഇന്നത്തെ മാദ്ധ്യമങ്ങളില് വന്ന രണ്ടു വാര്‍ത്തകളാണ്.\nജ. ബാലകൃഷ്ണനെതിരായ പരാതിയില് എന്തുചെയ്തു?-സര്‍ക്കാരിനോട് സുപ്രീംകോടതി\nന്യൂഡല്‍ഹി: സുപ്രീംകോടതി മുന് ചീഫ് ജസ്റ്റിസ് കെ.ജി. ബാലകൃഷ്ണനും ബന്ധുക്കളും അനധികൃതമായി സ്വത്തു സമ്പാദിച്ചുവെന്ന പരാതിയിന്മേല് കേന്ദ്രസര്‍ക്കാര് എന്തു നടപടി സ്വീകരിച്ചുവെന്ന് അറിയിക്കാന് സുപ്രീംകോടതി ഉത്തരവിട്ടു. മാര്‍ച്ച് 12നകം റിപ്പോര്‍ട്ട് നല്‍കാനാണ് ചീഫ് ജസ്റ്റിസ് എസ്.എച്ച്. കപാഡിയയുടെ നേതൃത്വത്തിലുള്ള മൂന്നംഗ ബെഞ്ചിന്റെ ഉത്തരവ്.\n'കോമണ് കോസ്' എന്ന സന്നദ്ധ സംഘടനയ്ക്കുവേണ്ടി പ്രമുഖ അഭിഭാഷകനായ പ്രശാന്ത് ഭൂഷണണാണ് ഹര്‍ജി നല്‍കിയത്. പരാതി നല്‍കിയിട്ട് പത്തുമാസം കഴിഞ്ഞുവെന്നും ഇതുവരെ നടപടി ഒന്നുമുണ്ടായില്ലെന്നും കോടതി ചൂണ്ടിക്കാട്ടി. പരാതി പരിശോധിച്ച ശേഷം ബന്ധപ്പെട്ട അധികൃതര്‍ക്ക് ഉടന് കത്തെഴുതുമെന്ന് കേന്ദ്ര സര്‍ക്കാരിനുവേണ്ടി ഹാജരായ അറ്റോര്‍ണി ജനറല് ജി. ഇ. വാഹന്‍വതി ബോധിപ്പിച്ചു.\nജസ്റ്റിസ് ബാലകൃഷ്ണനും ബന്ധുക്കളും ചേര്‍ന്ന് 2004നും 2009നും ഇടയില് 40 കോടിരൂപയുടെ അനധികൃത സ്വത്ത് സമ്പാദിച്ചുവെന്നാണ് പരാതിയിലെ ആരോപണം.\n2010 മേയ് 10ന് ചീഫ് ജസ്റ്റിസ് സ്ഥാനത്തു നിന്ന് വിരമിച്ച ജസ്റ്റിസ് ബാലകൃഷ്ണനെതിരെ അനധികൃത സ്വത്തു സമ്പാദനവുമായി ബന്ധപ്പെട്ട് അഴിമതി വിരുദ്ധ ബ്യൂറോയും വിജിലന്‍സും അന്വേഷണം നടത്തുന്നുണ്ട്. കള്ളപ്പണക്കേസില് അദ്ദേഹത്തിന്റെ ബന്ധുക്കള്‍ക്കെതിരെ ഉയര്‍ന്ന ആരോപണങ്ങള് ആദായ നികുതിവകുപ്പ് ശരിവച്ചിരുന്നു.\nഇന്ത്യക്കാരുടെ കള്ളപ്പണ നിക്ഷേപം 2450000 കോടി\nന്യൂഡല്‍ഹി : രഹസ്യനിക്ഷേപം അനുവദിക്കുന്ന രാജ്യങ്ങളില് ഏറ്റവും കൂടുതല് കള്ളപ്പണം നിക്ഷേപിച്ചിട്ടുള്ളത് ഇന്ത്യക്കാരാണ്. മൊത്തം 50000 കോടി ഡോളറാണ്. (24.5 ലക്ഷം കോടിരൂപ) നിക്ഷേപിച്ചിട്ടുള്ളതെന്നും സി.ബി.ഐ ഡയറക്ടര് എ.പി. സിംഗ് വെളിപ്പെടുത്തി.\nഇതുപോലുള്ള വാര്‍ത്തകള് കേട്ടൊന്നും ഇപ്പോള് ഇന്‍ഡ്യക്കാര് ഞെട്ടാറില്ല. കരണം കഴിഞ്ഞ കുറെ നാളുകളായി ഈ വക വര്‍ത്തകള് കേട്ട് അവരുടെ കാതുകള് തഴമ്പിച്ചു കഴിഞ്ഞു. ചെമ്മീനിലെ നല്ലപെണ്ണിനേപ്പോലെ അവര് ഓ എന്നു പറഞ്ഞ് മുഖം തിരിക്കുന്നു. Common Wealth,2G Spectrum-, S-Band എന്നൊക്കെ പറഞ്ഞാല്, ചുക്കോ ചുണ്ണാമ്പോ എന്നു തിരിയാത്തവരാണ്, ഇന്‍ഡ്യയിലെ ദരിദ്രനാരായണന്‍മാര്.\nഅനിവാര്യമായ വിധി എന്നു കരുതി പൊതു ജനം നിസംഗരായ ഈ ഭൂമികയിലാണ്, അണ്ണാ ഹസാരെ എന്ന ഗാന്ധിയന് ഒരു ധര്‍മ്മസമരവുമായി ഇറങ്ങിയത്. വിധിക്കു കീഴ്പ്പെടാന് ഒരുക്കമില്ലാത്ത അനേകായിരങ്ങള് അദ്ദേഹത്തിന്റെ പിന്നില് അണിനിരന്നു. കൂടെ ആളുകളുണ്ട് എന്നറിഞ്ഞപ്പോള് പല രാഷ്ട്രീയപാര്‍ട്ടികളും പിന്നാലെ കൂടി. ആദ്യം ഗാന്ധിയന് എന്നദ്ദേഹത്തെ വിളിച്ച കോണ്‍ഗ്രസുകാര്‍ക്ക്, അബദ്ധം പിന്നീടാണു മനസിലായത്. ഹസാരെയുടെ ധര്‍മ്മസമരം ഏറ്റവും കൂടുതല് ബാധിക്കുക കോണ്‍ഗ്രസിനെയാണെന്നറിഞ്ഞപ്പോള് അവര് ചുവടു മാറ്റി.\nഅഴിമതിയില് ഭാരതരത്നം നേടിയ സര്‍ക്കാരാണിപ്പോള് ഇന്‍ഡ്യ ഭരിക്കുന്നത്. കോമണ് വെല്‍ത്ത്, റ്റു ജി സ്പെക്റ്റ്രം, എസ് ബാന്‍ഡ് തുടങ്ങി ലക്ഷം കോടികളുടെ കഥകളാണിപ്പോള് പുറത്ത് വന്നു കൊണ്ടിരിക്കുന്നത്. മന് മോഹന് സിംഗ് നേരിട്ടു ഭരിക്കുന്ന വകുപ്പിലാണ്, എസ് ബാന്‍ഡ് രാജ വെമ്പാല. വകുപ്പിന്റെ പഴയ മേധാവിയും പുതിയ മേധാവിയും തമ്മില് തെരുവുയുദ്ധം. ഈ അഴിമതിയുടെ പിതൃത്വം ആര്‍ക്കാണെന്നതിന്റെ പേരില് ഇപ്പോള് പരസ്യമായി കടിപിടികൂടുന്ന അവസ്ഥ വരെ ആയിട്ടുണ്ട്.\nഅണ്ണാ ഹസാരെ എന്ന വ്യക്തിയെക്കുറിച്ച് നിരവധി ആരോപണങ്ങളാണിപ്പോള് കേള്‍ക്കുന്നത്. അദ്ദേഹം ഇന്‍ഡ്യയിലെ അഴിമതിക്കെതിരെ ശക്തമായ നിലപാടുകളുമായി പൊതു വേദിയിലേക്ക് വന്നപ്പോള് മുതല് ഈ ആരോപണങ്ങള് വന്നു തുടങ്ങി. പലരും അദ്ദേഹത്ത്ന്റെ ജീവചരിത്രം പഠിച്ചെടുത്ത് അതില് നിന്നും ഇഷ്ടമുള്ളവ പര്‍വതീകരിച്ച്, വക്രീകരിച്ച് അദ്ദേഹം ഒരു കപടനാട്യക്കാരനാണെന്ന് വരുത്തിത്തീര്‍ക്കാന് ശ്രമിക്കുന്നുണ്ട്. അതിലെ ഏറ്റവും പുതിയ അദ്ധ്യായമാണ്, അണ്ണാ ഹസാരെ ഓടിയില്ലായിരുന്നെങ്കില് എന്നത്.\nശരിയാണ്, വെടിവച്ചു കൊല്ലാന് വന്ന പാകിസ്താനി പട്ടാളക്കാരില് നിന്നും രക്ഷപ്പെടാന് അണ്ണാ ഹസാരെ ഓടിയില്ലായിരുന്നെങ്കില് ശങ്കരനാരായണന് വിടുപണി ചെയ്യുന്നവരുടെ അഴിമതി കൃഷി നിര്‍ബാധം നടക്കുമായിരുന്നു.\nശങ്കരനാരായണന്റെ അഭിപ്രായത്തില് അണ്ണാ ഹസാരെ, "വര്‍ണ്ണാശ്രമം "പരിപാലിക്കുന്ന , "മനുവാദി മൂരാച്ചി ഹിന്ദു"വാണ്. അതിന്റെ തെളിവാണ്, ഒരു ഗ്രാമത്തില് ഒരു ചെരുപ്പുകുത്തി, ഒരു തട്ടാന്, ഒരു കുംഭാരന്, എന്നിങ്ങനെ\nയുള്ളവര് ഉണ്ടായാല് അത് വര്‍ണാശ്രമധര്‍മ്മം പാലിക്കലായി, എന്ന അല്‍പ്പവിജ്ഞാനം. അതിനദ്ദേഹം നല്‍കുന്ന വ്യാഖ്യാനം ഇതും.\nകന്നുപൂട്ടാന് പൊലയര്, ഞാറുനടാനും കൊയ്യാനും ചെറുമര്, തേങ്ങയിടാന് തിയ്യര്, തങ്കത്താലി പണിയാന് തട്ടാന്മാര്, അരമന പണിയാന് ആശാരിമാര്. രാജാക്കന്മാരാകാനും മന്ത്രിമാരാകാനും കാര്യസ്ഥന്മാരാകാനും അതുവഴി മേല്‍പ്പറഞ്ഞവരുടെ അദ്ധ്വാനഫലങ്ങള് അനുഭവിക്കാനും അവരുണ്ടാക്കിയത് അണ്ണാക്കുതൊടാതെ വിഴുങ്ങാനും അണ്ണാ ഹസാരെമാരും കിരണ് ബേഡിമാരും!\nഏതായാലും കള്ളു ചെത്തുന്നവരേപ്പറ്റി ശങ്കരനാരായണന് പരാമര്‍ശിച്ചില്ല. ഇപ്പോള് അതൊക്കെ നാണക്കേടായി തോന്നുന്നുണ്ടാകാം.\nകേരളത്തിലെ ഏത് ചെറുപട്ടണത്തില് ചെന്നാലും മിക്ക മൂലകളിലും ഒരു ചെരുപ്പു കുത്തിയേയും, തട്ടാനെയും, കുംഭാരനെയുമൊക്കെ കാണാന് സാധിക്കും. ഇവരെ കാണുമ്പോള് കേരളത്തിലും വര്‍ണ്ണാശ്രമ ധര്‍മ്മം ഉണ്ടെന്ന് ശങ്കരനാരായണനു തോന്നാം. അതിനെയൊക്കെ കാഴ്ചയുടെ കന്നം തിരിവുകളെന്നു വിശേഷിപ്പിക്കാം.\nഅന്ധമായ ഗാന്ധിവിരോധമാണദേഹത്തെ ഇങ്ങനെയൊക്കെ ദുര്‍വ്യാഖ്യാനിക്കാന് പ്രേരിപ്പിക്കുന്നത്. അംബെദ്ക്കര് ഭക്തി മൂത്ത് അന്ധനായിപോയതാണു ശങ്കരനാരായണന്. ഗാന്ധിയേയും മറ്റ് ഗാന്ധിയന്‍മാരെയും തെറി പറഞ്ഞാല്, ഇന്‍ഡ്യക്കാര് അംബെദ്ക്കര് ഭക്തരായി മാറും എന്ന മിഥ്യാ ധാരണയിലാണ്, ശങ്കരനാരായണനും മറ്റനേകം അംബെദ്ക്കര് ഭക്തരും ഇതുപോലെ പലതും വിളിച്ചു കൂവുന്നത്.\nഏത് ചെറുമന്റെയും, പൊലയന്റെയും, തിയ്യന്റെയും, ആശാരിയുടെയും, തട്ടാന്റെയും അധ്വാനഫലങ്ങളാണ്, അണ്ണാ ഹസാരെ വിഴുങ്ങിയതെന്നു പറയാനുള്ള ആര്‍ജ്ജവം ശങ്കരനാരായണന് കാണിക്കണം.\nഅഴിമതിയുടെ സര്‍വജ്ഞ പീഠം കയറിയ ഒരു സര്‍ക്കാര് നാടു ഭരിക്കുമ്പോള്, ഒന്നു പ്രതിഷേധിക്കാന് പോലും ആകാത്ത നിസഹായ ഇന്‍ഡ്യക്കാര്‍ക്ക് വേണ്ടിക്കൂടിയാണ്, ഹസാരെയുയര്‍ത്തിയ മുദ്രാവാക്യങ്ങള്. അതു മനസിലാക്കാന് പോലും ബുദ്ധി വികാസമില്ലാത്ത ചിലര് ഈ വന്ദ്യ വയോധികന്റെ ചരിത്രം ചിക്കിച്ചികഞ്ഞു കിട്ടിയ എന്തോ ഒന്ന് ആഘോഷിക്കുന്ന ശങ്കരനാരയണനൊക്കെ ഈ അഴിമതി വീരന്‍മാരെ രക്ഷിച്ചെടുക്കാന് ശ്രമിക്കുകയാണ്.\nവെറും ഇരുപത്താറു രൂപ ദിവസവരുമാനം ഉള്ള ഒരു ഗ്രാമവാസി പണക്കാരനാണെന്നാണ്, ഇന്‍ഡ്യ ഭരിക്കുന്ന കോണ്‍ഗ്രസ് പാര്‍ട്ടിയുടെ അഭിപ്രായം. ജീവിക്കാനുള്ള അവകാശം നിഷേധിക്കപ്പെട്ട് എഴുപതു ശതമാനത്തിലധികം ഇതുപോലുള്ള "പണക്കാരായ" ദരിദ്രനാരായണന്‍മാര് ഇന്‍ഡ്യയുടെ മുക്കിലും മൂലയിലും കിടന്നു ജീവിതവുമായി മല്ലടിക്കുന്നുണ്ട് . അംബെദ്ക്കര് അവര്‍ക്ക് വേണ്ടിയായിരുന്നു ശബ്ദമുയര്‍ത്തിയതെന്നാണ്, നമ്മളെ പറഞ്ഞു വിശ്വസിപ്പിച്ചിരിക്കുന്നതും. അണ്ണാ ഹാസരെയുടെ സ്ഥാനത്ത് മായാവതിയായിരുന്നു എങ്കില്, അവര് സ്വന്തം പ്രതിമകളും, പാര്‍ട്ടി ചിഹ്നമായ ആനയുടെ പ്രതിമകളും ഉത്തര് പ്രദേശിലങ്ങോളമിങ്ങോളം സ്ഥാപിക്കുന്നതിനേക്കുറിച്ച് ശങ്കരനാരായണനേപ്പോലുള്ളവര് ചികഞ്ഞന്വേഷിക്കില്ലായിരുന്നു. അണ്ണാ ഹസാരെ ഗാന്ധിയനായതുകൊണ്ട്, അദ്ദേഹത്തെ മനുവാദി ആക്കുന്നു. ഇവിടെ പ്രശ്നം വളരെ ലളിതമാണ്. ആടിനെ പട്ടിയാക്കുക, പട്ടിയെ പേപ്പട്ടിയാക്കുക. അപ്പോള് എറിഞ്ഞു കൊല്ലാന് എളുപ്പമാണല്ലോ. മനുവാദി ആക്കിക്കഴിഞ്ഞാല് അവര്‍ണ്ണര്‍ക്ക് എറിഞ്ഞു കൊല്ലാതെ പറ്റില്ല. അതാണ് "കീഴാള സ്മൃതി" സമകാലീന ഇന്‍ഡ്യയെ പഠിപ്പിക്കുന്നതും.\nഇന്‍ഡ്യയിലെ ദരിദ്രനാരായണന്‍മാര് അനുഭവിക്കേണ്ട സമ്പത്തിലെ 24.5 ലക്ഷം കോടി രൂപയാണ്, കള്ളപ്പണമായി വിദേശബാങ്കുകളില് ഉള്ളതെന്ന് ഇപ്പോള് സി ബി ഐ തലവന് പറയുന്നു. ആയിരത്തി അഞ്ഞൂറ് ലക്ഷം കോടി രൂപയെന്നത് അനൌദ്യോഗിക കണക്ക്. എന്നു വച്ചാല് നമ്മുടെ രാജ്യത്തിന്റെ സമ്പത്ത്, എല്ലാ ദരിദ്ര നാരായണന്‍മാര്‍ക്കും അനുഭവിക്കാന് അവകാശമുള്ള സമ്പത്ത്, ധനികരായ മറ്റ് രാജ്യങ്ങളുടെ പുരോഗതിക്കു വേണ്ടി ചിലവഴിച്ചു കൊണ്ടിരിക്കുന്നു.\nറ്റൂ ജി സ്പെക്ട്രം അഴിമതിക്കേസിനേപ്പറ്റി പ്രധാനമന്ത്രിയുടെ ഓഫിസിലേക്ക് എഴുതിയ ഒരു കത്തിന്റെ മേല് പ്രധാനമന്ത്രി 8 മാസക്കാലം അടയിരുന്നു. സുപ്രീം കോടതി ചോദിച്ചപ്പോളാണ്, പ്രധാനമന്ത്രിക്ക് ശബ്ദമുണ്ടായതുതന്നെ. അഴിമതിയേ ഇല്ല എന്നായിരുന്നു കരയുന്ന ശബ്ദത്തില് അദ്ദേഹം പറഞ്ഞതും. അവസാനം അടിമുടി അഴിമതിയാണെന്നു കണ്ടെത്തി സുപ്രീം കോടതി കരാറുകള് ഒന്നാകെ റദ്ദാക്കി. അത് പുനപരിശോധിക്കാന് കോടതിയോടാവശ്യപ്പെടാന് ആണിപ്പോള് പ്രധാനമന്ത്രി ആലോചിക്കുന്നതും. പോയാല് ഒരു വാക്കും അല്‍പ്പം ചീത്തയും. കിട്ടിയാല് ലക്ഷക്കണക്കിനു കോടികള്. നാണം എന്നതു തിരിച്ചറിയുന്നവര്‍ക്കല്ലേ നാണക്കേടുണ്ടാകൂ.\nഇതിനു സമാനമായ രീതിയിലാണു മുന് ചീഫ് ജസ്റ്റിസ് കെ ജി ബാലകൃഷ്ണനെതിരെയുള്ള അനധികൃത സ്വത്ത് സമ്പാദനത്തേക്കുറിച്ചുള്ള പരാതിയും. പ്രധാനമന്ത്രിയുടെ ഓഫീസ് അതിലും അടയിരിക്കുന്നു. എന്തു നടപടി എടുത്തു എന്നിപ്പോള് സുപ്രീം കോടതി ചോദിച്ചിരിക്കുന്നു. ജസ്റ്റിസ് കെ ജി ബാലകൃഷ്ണനെതിരെ പരാതി ഉണ്ടായപ്പോള് തന്നെ, ദളിത് കോണുകളില് നിന്നും ദളിതനായതുകൊണ്ട്, കേസില് കുടുക്കാന് ശ്രമിക്കുന്നു എന്ന പരിദേവനങ്ങള് ഉയരുന്നുണ്ട്.\nഇതിനൊക്കെ എതിരെ ശബ്ദമുയര്‍ത്തുന്ന അണ്ണാ ഹസാരെയേക്കുറിച്ച് പ്രചരിപ്പിക്കപ്പെടുന്ന അര്‍ത്ഥസത്യങ്ങള് വളച്ചൊടിച്ച് ശങ്കരനാരായണന് സ്ഥാപിക്കാന് ഉദേശിക്കുന്നത് എന്താണ്?\nചിലര്‍ക്ക് അണ്ണാ ഹസാരെ ഒരു ഫ്രോഡാണ്. മറ്റ് ചിലര്‍ക്ക് മനുവാദിയും. ഇനിയും ചിലര്‍ക്ക് അദ്ദേഹം സംഘപരിവാരിയും. ഇതിലൊക്കെ അതിശയിപ്പിക്കുന്ന അഭിപ്രായമാണ്, അദ്ദേഹം അരാഷ്ട്രീയവാദി ആണെന്നത്. അപ്പോള് ഉയരുന്ന ചോദ്യം എന്താണു രാഷ്ട്രീയം എന്നതാകും. രെജിസ്റ്റര് ചെയ്ത രാഷ്ട്രീയപാര്‍ട്ടികള്‍ക്ക് മാത്രമേ രഷ്ട്രീയക്കാരാകാന് പാടുള്ളു എന്നതും അവര് കളിക്കുന്ന രാഷ്ട്രീയം മാത്രമേ രാഷ്ട്രീയമാകൂ എന്നതുമാരാണു തീരുമാനിച്ചത്? തെരഞ്ഞെടുപ്പു രാഷ്ട്രീയത്തില് പ്രത്യക്ഷമായി പങ്കെടുക്കാത്ത, ഒരു രാഷ്ട്രീയപാര്‍ട്ടിയിലും അംഗമാകാത്ത അനേകം ആളുകള് ഇന്‍ഡ്യയിലുണ്ട്. അവര്‍ക്കും രാഷ്ട്രീയമുണ്ട്. അണ്ണാ ഹസാരേക്കുമുണ്ട്.\nലോക് പാല് ബില്ല്, ഇന്നലെ ഉണ്ടായതല്ല. കഴിഞ്ഞ4പതിറ്റാണ്ടായി ഇന്‍ഡ്യന് പാര്‍ലമെന്റിന്റെ മുമ്പിലുള്ളതാണ്. എന്തുകൊണ്ട് ഈ കൊടി കെട്ടിയ രാഷ്ട്രീയക്കാര്‍ക്ക് അതൊരു നിയമമാക്കി എടുക്കാന് ഇതു വരെ സാധിച്ചില്ല? അത് ചെയ്തിരുന്നെങ്കില് അണ്ണാ ഹസരെയൊനും രംഗത്തു വരില്ലായിരുന്നു.\nപ്രധാനമന്ത്രിയുടെ ഓഫീസ് അഴിമതിക്ക് കൂട്ടുനില്‍ക്കുന്നു. അഴിമതി ചൂണ്ടിക്കാണിച്ചാലും അത് ഗൌനിക്കുന്നില്ല. ചീഫ് ജസ്റ്റിസ് അനധികൃത സ്വത്ത് സമ്പാദിക്കുന്നു. ഈ രണ്ടു പദവിയും ലോക്പാലിന്റെ പരിധിയില് വരുന്നതാണു നല്ലത്. എങ്കിലേ പദവി വഹിക്കുന്ന ആള്‍ക്ക് ഉത്തരവാദിത്തമുണ്ടാകൂ.\nഇനി ശങ്കരനാരയണന്റെ അഭിപ്രായത്തില് വര്‍ണ്ണാശ്രമധര്‍മ്മം നടപ്പിലുള്ള റെലെഗന് സിദ്ധിയിലെ യാഥാര്‍ത്ഥ്യങ്ങളിലേക്ക് ഒന്നെത്തി നോക്കാം.\n1975 ല് അണ്ണാഹസാരെ പെന്‍ഷന് പറ്റി ഈ ഗ്രാമത്തിലേക്ക് തിരിച്ചു വരുമ്പോള് അവിടെയുണ്ടായിരുന്ന ഏക വ്യവസായം ചാരായ വ്യവസായമായിരുന്നു. ശങ്കരനാരായണന്റെ അഭിപ്രായത്തില് കള്ളു ചെത്തുന്ന ചോവന്‍മാര്‍ക്ക് മാത്രമായിരുന്നു സ്ഥിരവരുമാനം. ആകെയുള്ള 2200 ഏക്കര് കൃഷിഭൂമിയില് 300 ഏക്കര് മാത്രം ഒരു പ്രാവശ്യം കൃഷി ചെയ്തിരുന്നു. ജനങ്ങള് ദിവസം ഒരു നേരം മാത്രം ഭക്ഷണം കഴിക്കുന്ന ദരിദ്രനാരായണന്‍മാരും. വേറെ വരുമാനം ഇല്ലാതിരുന്നതുകൊണ്ട്, ചാരായ ബിസിനസില് മാത്രം ശ്രദ്ധിച്ചിരുന്ന മധുര മനോജ്ഞ പറുദീസ ആയിരുന്നു അവിടം. ഈ ഉണങ്ങി വരണ്ട ഭൂമികയിലേക്കായിരുന്നു, അണ്ണ ഹസാരെ വന്നു ചേര്‍ന്നത്.\nമഴയില്ലാതെ ഉണങ്ങി വരണ്ട ഭൂമിയില് ഒട്ടിയ വയറുമായി നടക്കുന്ന ദരിദ്ര നാരയണന്‍മാരോട് തത്വശാസ്ത്രം പ്രസംഗിച്ചാല് ഫലമില്ല എന്നു മനസിലാക്കിയ അണ്ണാ ഹസാരെ പ്രവര്‍ത്തിക്കാന് ഇറങ്ങി. സ്വന്തമായി അങ്ങു കയറി രാജവാകുകയല്ല ചെയ്തതും. അധികാരികളുടെ സഹകരണത്തോടെ അദ്ദേഹം ഓരോ ചുവടുകളും വച്ചു.\nആദ്യമായി ചെയ്തത് തുച്ചമായി ലഭിക്കുന്ന മഴവെള്ളം ഫലപ്രദമായി ഉപയോഗിക്കാനുള്ള പദ്ധതികളാവിഷ്കരിക്കുകയാണ്. ഗ്രാമത്തിലെ ജനങ്ങളുടെ സഹകരണത്തോടെ 45 Bund കളും,6Check Dam കളും, 16 Gabion അണക്കെട്ടുകളും അദ്ദേഹം നിര്‍മ്മിച്ചു. 1500 ഏക്കര് ഭൂമി വര്‍ഷത്തില് രണ്ടു പ്രാവശ്യം കൃഷിചെയ്യാന് ഉപയുക്തമാക്കി. കൃഷിചെയ്യാന് ജൈവവളം മാത്രം ഉപയോഗിക്കുന്നു.\nകൃഷിയോടൊപ്പം പാലുത്പാദനവും ആരംഭിച്ചു. ഇന്ന് ദിവസം 4000 ലിറ്റര് പാലവിടെ നിന്നും വില്‍ക്കപ്പെടുന്നു. പ്രതിശീര്‍ഷ വരുമാനം ഗണ്യമായി കൂടി. വര്‍ഷങ്ങളായി റെലെഗാന് സിദ്ധിയില് മദ്യം, സിഗററ്റ്, ബീഡി, പുകയില തുടങ്ങിയവ വില്‍ക്കപ്പെടുന്നില്ല.\nഗ്രാമത്തിലെ എല്ലാ റോഡുകളും സൌരോര്‍ജ്ജം കൊണ്ട് പ്രകാശിപ്പിക്കുന്നു. ഗ്രാമത്തിന്റെ പൊതു ആവശ്യത്തിലേക്കായി4വലിയ ബയോ ഗ്യാസ് പ്ലാന്റുകളുണ്ട്. മിക്ക വീടുകള്‍ക്കും സ്വന്തമായി ബയോ ഗ്യാസ് പ്ലാന്റുകളും ഉണ്ട്. വരള്‍ച്ച, ദാരിദ്ര്യം, കടക്കെണി, തൊഴിലില്ലായ്മ തുടങ്ങിയവ കൊണ്ട്, കിതച്ചു നടന്നിരുന്ന ഈ ഗ്രാമത്തെ അണ്ണാ ഹസാരെ സ്വയം പര്യാപ്തമാക്കി.\nജാതിചിന്തകളൊന്നും റെലെഗന് സിദ്ധിയില് ഇല്ല. ദളിതരുടെ കാര്‍ഷിക കടങ്ങള് ഗ്രമമൊന്നാകെ ചേര്‍ന്നാണു വീട്ടിയതും. മദ്യാസക്തി, സ്ത്രീധനം, അഴിമതി, ജാതി വ്യവസ്ഥ എന്നിവ റെലെഗാന് സിദ്ധിയിലില്ല. എല്ലാ പ്രവര്‍ത്തനങ്ങളും സഹകരണ സംഘങ്ങള് വഴി നടത്തുന്നു. രാഷ്ട്രീയക്കാര്‍ക്ക് കയ്യിട്ടു വാരാന് സാധിക്കാത്തതുകൊണ്ട് ഇവയൊക്കെ ഭംഗിയായി നടന്നു പോകുന്നു. Gram Panchayat, Cooperative Consumer Society, Cooperative Credit Society, Cooperative Dairy, Educational Society, Women’s Organization, Youth Organization, തുടങ്ങിയവ അവിടെ പ്രവര്‍ത്തിക്കുന്നു. എല്ലാ തീരുമാനങ്ങളും ഗ്രാമ സഭയില് ചര്‍ച്ച ചെയ്താണു എടുക്കുന്നത്. ഗ്രാമത്തിലെ എല്ലാവരും അംഗങ്ങളായുള്ള ഗ്രാമസഭയില്. ഇത് രാഷ്ട്രീയമല്ലെങ്കില് പിന്നെ എന്താണു രാഷ്ട്രീയം?\nഇന്ന് ചുറ്റുമുള്ള അനേകം ഗ്രാമങ്ങള് റെലെഗാന് സിദ്ധിയെ അനുകരിക്കുന്നു. ലോകത്തിന്റെ പലഭാഗത്തുനിന്നും വിദഗ്ദ്ധര് ഈ ഗ്രാമത്തിന്റെ നേട്ടങ്ങളേക്കുറിച്ച് പഠിക്കാന് വരുന്നു. മുംബൈയില് നിന്നു പോലും കുട്ടികള് ഈ ഗ്രാമത്തിലെ പാഠശാലകളില് പഠിക്കാന് വരുന്നു.\nഇതാണ് ശങ്കരനാരായണന് പഠിച്ചിട്ടുള്ള "വര്‍ണ്ണാശ്രമധര്‍മ്മ"മെങ്കില് ഇതാണു, ഇന്ന് ഇന്‍ഡ്യക്കു മുഴുവന് വേണ്ടത്. ഇത് "അരാഷ്ട്രീയ വാദ"മാണെങ്കില് ഇന്‍ഡ്യയിലെ എല്ലാ ഗ്രാമങ്ങളും ഈ അരാഷ്ട്രീയവാദം പകര്‍ത്തണം.\nഇതാണ് ശങ്കരനാരായണന് പഠിച്ചിട്ടുള്ള വര്‍ണ്ണാശ്രമധര്‍മ്മമെങ്കില് ഇതാണു, ഇന്ന് ഇന്‍ഡ്യക്കു മുഴുവന് വേണ്ടത്. ഇത് അരാഷ്ട്രീയ വാദമാണെങ്കില് ഇന്‍ഡ്യയിലെ എല്ലാ ഗ്രാമങ്ങളും ഈ അരാഷ്ട്രീയവാദം പകര്‍ത്തണം.\n14 February 2012 at 03:55\nകാര്യങ്ങള് ഇങ്ങനെ ഒക്കെ ആണെന്ന് വര്‍ഷങ്ങളായി മഹാരാഷ്ട്രയില് താമസിക്കുന്ന പലര്‍ക്കും അറിയാം. ഇതെല്ലാം ആ ഗ്രാമങ്ങളില് ചെന്ന് അന്വേഷിക്കാവുന്നതുമാണ്. [അതിനു പ്രത്യേകിച്ച് പാസ്പോര്‍ട്ടും വിസയും ഒന്നും വേണ്ടല്ലോ]. പക്ഷെ ഈ എഴുതുന്നവരില് പലര്‍ക്കും [വിശേഷിച്ചും ബ്ലോഗുകളില് ] അണ്ണാ ഹസാരെയെ പറ്റിയോ, അദ്ദേഹത്തിന്‍റെ പ്രവര്‍ത്തനങ്ങളെപ്പറ്റിയോ ഒരു ചുക്കും അറിയില്ല; അല്ലെങ്കില് അറിയാന് ശ്രമിക്കുന്നില്ല. എവിടെനിന്നൊക്കെയോ, എന്തെക്കൊയോ കേട്ട് , ഒരു പോസ്റ്റ് പടച്ചുവിടുന്നു, അത്ര തന്നെ.\nതങ്ങള്‍ക്കു തോന്നുന്ന രീതിയില് കാര്യങ്ങളെ വളച്ചു ഒടിക്കുന്ന ഒരു ശൈലി ബ്ലോഗ് രംഗത്ത് സജീവമായുണ്ട്. ഇസ്ലാമിക രാഷ്ട്രീയത്തിന്റെ അജണ്ടയ്ക്കു അനുകൂലം ആണ് അത് എങ്കില് നിര്‍ബാധം പിന്തുണയും അതിനു കിട്ടും. ഇതാണ് ശങ്കര നാരായണന്റെ ബ്ലോഗിലും സംഭവിക്കുന്നത്.\nഹസാരെയുടെ ഗ്രാമം സന്ദര്‍ശിച്ച മാതൃഭൂമി ലേഖകന് എഴുതുന്നു : "വീടുകള്‍ക്കു പിറകിലുള്ള കൃഷിയിടങ്ങളിലേക്കു ഞങ്ങള് നടന്നു. പുല്ലു വളര്‍ന്ന മേച്ചില്‍പ്പുറം പോലെയുള്ള ഒരിടത്ത് പശുക്കളും ആടുകളും. കനാലിനോടു ചേര്‍ന്നുകിടക്കുന്ന ആ ഭൂമി ദലിതുകളുടേതാണെന്ന് ആടുകളുമായി വന്ന ഒരു പരിസരവാസി പറഞ്ഞു. പൂട്ടാന് പണമില്ലാത്തതു കൊണ്ട് ഞങ്ങളാണ് ഇതൊക്കെ ഉഴുതുകൊടുത്തത്. അയാള് പറഞ്ഞു. ദലിതുകള്‍ക്ക് ഗ്രാമത്തില് പറയത്തക്ക വിവേചനമൊന്നുമില്ല. തീണ്ടലും തോടായ്മയുമില്ല. മഹാത്മ ഫൂലെയുടെ സ്വാധീനം ഇവിടെ പ്രകടമാണ്. ഹസാരെയുടെ കര്‍ശന നിര്‍ദേശങ്ങള്‍ക്കു പുറമെ കാലങ്ങളായുള്ള സന്തുകളുടെ ഭക്തിമാര്‍ഗ്ഗവും ഇതിനു കാരണമായിട്ടുണ്ട് എന്നു പറയാം."\n(റാലെഗാന് സിദ്ധിയില് ഹസാരെ ചെയ്തത് Posted on: 04 Jan 2012,mathrubhumiepaper )\nഅതെ പോസ്റ്റില് ഹസാരെ ഉത്തരം പറയുന്നത് കാണുക "?"മാതൃകാ രാഷ്ട്രീയക്കാരന് ആരായിരിക്കണം.\nഅയാള് ചാരിത്ര്യപുരുഷനായിരിക്കണം. മറ്റുള്ളവര്‍ക്കു മാതൃകയാവണം. അയാള് കര്‍മ്മയോഗിയുമായിരിക്കണം. തുക്കാറാം പറഞ്ഞിട്ടുള്ള പോലെ പറയുന്നത് പ്രവര്‍ത്തിക്കണം"\nശൂദ്ര ജാതിയില് ജനിച്ച, ജാതി വിവേചനത്തെ ശക്തമായി എതിര്‍ത്ത മഹാരാഷ്ട്രയില് ജനിച്ച തുക്കാറാംമിനെ മാത്രമേ മാതൃകയാക്കാന് ഈ ജാതി കോമരത്തിന് കിട്ടിയുള്ളൂ എന്നത് സങ്കട കരം തന്നെ\nഅണ്ണാ ഹസാരെയെ കരിവാരിത്തേക്കാന് പലരും പല നുണകളും എഴുതി വിടുന്നുണ്ട്. അഴിമതിക്കെതിരെ ശബ്ദമുയര്‍ത്താന് ഏത് പുതിയ പ്രവാചകനാണു വേണ്ടതെന്നോ അദ്ദേഹത്തിനു വേണ്ട യോഗ്യതകളെന്തൊക്കെയെന്നോ ഇവര് ആരും വ്യക്തമാക്കുന്നുമില്ല.\nപല ദളിത് പക്ഷ ചിന്തകരും പ്രചാരകരും, ഇപ്പോള് ഇസ്ലാമിക രാഷ്ട്രീയത്തിന്റെ വക്താക്കളാണ്. ദളിതരെ കൂട്ടുപിടിച്ച് ഇസ്ലമിക വോട്ടു ബാങ്കിനോട് ചേര്‍ത്ത് അധികാരം പിടിച്ചടക്കുകയാണ്, ഇസ്ലാമിക രാഷ്ട്രീയക്കാരുടെ ലക്ഷ്യവും.\nഗാന്ധിജിയോടുള്ള വെറുപ്പു കാരണം ഏത് ഗാന്ധിയനിലും കുറ്റം കണ്ടുപിടിക്കുക ഇവരുടെ പ്രധാന ഹോബിയുമാണ്.\nമുകളില് ദിവരേട്ടന് സൂചിപ്പിച്ചതുപോലെ അന്യ ജാതിക്കാര്‍ക്കോ മതവിശ്വാസികള്‍ക്കോ പ്രവേശനമില്ലത്ത മക്ക പോലെയുള്ള സ്ഥലമൊന്നുമല്ല റെലെഗാന് സിദ്ധി. ഏതൊരാള്‍ക്കും എപ്പോള് വേണമെങ്കിലും കടന്നു ചെല്ലാവുന്ന സ്ഥലമാണ്. നന്മയെ ആദരിക്കുകയും അംഗീകരിക്കുകയും ചെയ്യുന്നവര്‍ക്ക് അണ്ണ ഹസാരെ ആ ഗ്രമത്തില് വരുത്തിയ ഗുണകരമായ മാറ്റങ്ങള്‍ക്ക് നേരെ കണ്ണടക്കാനാകില്ല. ഇതൊന്നും മനസിലാക്കാനുള്ള ശേഷിയില്ലാത്ത ശങ്കരനാരായണന് അദ്ദേഹത്തെ മനുവാദിയാക്കി ചിത്രീകരിച്ച് ആത്മരതി അനുഭവിക്കുന്നു.\n"ജീവചരിത്രം പഠിച്ചെടുത്ത് അതില് നിന്നും ഇഷ്ടമുള്ളവ പര്‍വതീകരിച്ച് "\n...Particulary the attempt to distort the image of Kiran Bedi is utterly regrettable.I hope atleast the blogger should have hadaglance at her Career track record and social intiative undertaken. here areafew international accolades she recieved.\nWoman of the Year Award Blue Drop Group Management, Cultural and Artistic Association, Italy.\nPride of India Award American Federation of Muslims of Indian Origin (AFMI) (now she is accused of being associated with sangh)\nFourth Joseph Beuys Award ,Germany\nMagsaysay Award ,Ramon Magsaysay Award Foundation\nAsia Region Award for Drug Prevention and Control , International Organisation of Good Templars (IOGT), Norway\n>>>>>ശൂദ്ര ജാതിയില് ജനിച്ച, ജാതി വിവേചനത്തെ ശക്തമായി എതിര്‍ത്ത മഹാരാഷ്ട്രയില് ജനിച്ച തുക്കാറാംമിനെ മാത്രമേ മാതൃകയാക്കാന് ഈ ജാതി കോമരത്തിന് കിട്ടിയുള്ളൂ എന്നത് സങ്കട കരം തന്നെ<<<<<\nഅതേ മനോജ്. സങ്കടകരം തന്നെ.\nഅപ്പോള് ഈ "ജാതി കോമര"ത്തെ എന്തു ചെയ്യണം? മനു വാദി എന്നു വിളിക്കണം. എന്നിട്ട് ദളിതരൊക്കെ കൂടി അദ്ദേഹത്തെ എറിഞ്ഞു കൊല്ലണം. അതിന്റെ ആദ്യപടിയാണിപ്പോള് ശങ്കരനാരായണന് പരിശീലിക്കുന്നത്.\nകിരണ് ബേഡിയെ മാത്രമല്ല സംഘടിതമായി ആക്ഷേപിക്കുന്നത്. അണ്ണാ ഹസാരെയുടെ അരികത്തുകൂടെ പോയവരേപ്പോലും വെറുതെ വിട്ടിട്ടില്ല.\nമനുഷ്യനെ മയക്കുന്ന കറുപ്പ്


ആശുപത്രിയിൽ കോവിഡ് ചികിത്സയിലിരിക്കെ മരിച്ച സ്ത്രീയുടെ ആഭരണങ്ങൾ നഷ്ടപ്പെട്ടതായി പരാതി | COVID-19 victims Jewellery goes missing from hospital alleges relatives – News18 Malayalam\nആശുപത്രിയിൽ കോവിഡ് ചികിത്സയിലിരിക്കെ മരിച്ച സ്ത്രീയുടെ ആഭരണങ്ങൾ നഷ്ടപ്പെട്ടതായി പരാതി\nസംഭവത്തിൽ പൊലീസ് നിർദേശ പ്രകാരം ആശുപത്രി സൂപ്രണ്ടിന് പരാതി നൽകാനൊരുങ്ങുകയാണ് ബന്ധുക്കൾ.\nLast Updated : May 22, 2021, 07:05 IST\nആലപ്പുഴ: ആശുപത്രിയിൽ കോവിഡ് ചികിത്സയിലിരിക്കെ മരിച്ച രോഗിയുടെ സ്വർണ്ണാഭരണങ്ങൾ നഷ്ടപ്പെട്ടതായി പരാതി. ആലപ്പുഴ വണ്ടാനം മെഡിക്കൽ കോളേജിൽ ചികിത്സയിൽ കഴിയവെ മരിച്ച ഹരിപ്പാട് മുട്ടം സ്വദേശിനി വത്സലകുമാരിയുടെ ബന്ധുക്കളാണ് പരാതിയുമായി എത്തിയിരിക്കുന്നത്.\nആശുപത്രിയിൽ പ്രവേശിപ്പിക്കുമ്പോൾ നാലര പവന്‍റെ താലിമാല, കമ്മൽ, ഒരു പവൻ വീതം വരുന്ന രണ്ട് വളകൾ എന്നിവ വത്സല ധരിച്ചിരുന്നു എന്നാണ് ബന്ധുക്കള് പറയുന്നത്. എന്നാൽ മരണശേഷം ഇതിൽ ഒരു വള മാത്രമെ തിരികെ ലഭിച്ചുള്ളു എന്നാണ് ആരോപണം. ഡോക്ടർമാരെ അറിയിച്ചെങ്കിലും ഫലമുണ്ടായില്ല, ഒരു വള മാത്രമെ തങ്ങളുടെ പക്കലുള്ളുവെന്നാണ് ആശുപത്രി അധികൃതർ പറഞ്ഞതെന്നും സ്ത്രീയുടെ ബന്ധുക്കൾ പറയുന്നു. സംഭവത്തിൽ പൊലീസ് നിർദേശ പ്രകാരം ആശുപത്രി സൂപ്രണ്ടിന് പരാതി നൽകാനൊരുങ്ങുകയാണിവർ.\nAlso Read-കേരളത്തിൽ ലോക്ക്ഡൗൺ മെയ് 30വരെ നീട്ടി; മലപ്പുറത്ത് ട്രിപ്പിൾ ലോക്ക്ഡൗൺ തുടരും\nഇക്കഴിഞ്ഞ ഒക്ടോബറിൽ കളമശ്ശേരി മെഡിക്കൽ കോളജിനെതിരെയും സമാന ആരോപണം ഉയര്‍ന്നിരുന്നു. കോവിഡ് ലക്ഷണങ്ങളെ തുടർന്ന് ആശുപത്രിയിൽ ചികിത്സയിലിരിക്കെ മരിച്ച ആലുവ സ്വദേശിനി രാധാമണിയുടെ ബന്ധുക്കളാണ് അന്ന് ആരോപണം ഉന്നയിച്ചത്. രാധാമണിയുടെ മരണശേഷം ആശുപത്രിയിൽ നിന്നും കൈമാറിയ വസ്തുക്കളിൽ ഇവരുടെ മുഴുവൻ ആഭരണങ്ങളും ഉണ്ടായിരുന്നില്ല എന്നാണ് ബന്ധുക്കൾ ആരോപിച്ചത്. ആശുപത്രി അധികൃതർക്ക് പരാതി നൽകിയെങ്കിലും നടപടിയുണ്ടായില്ലെന്നും പറഞ്ഞിരുന്നു. സംഭവത്തിൽ രാധാമണിയുടെ കുടുംബം സിറ്റി പൊലീസ് കമ്മീഷണർക്കും പരാതി സമര്‍പ്പിച്ചിരുന്നു.\nസംസ്ഥാനത്ത് കോവിഡ് വ്യാപനം രൂക്ഷമാകുന്നതിനിടെയാണ് ഇത്തരത്തിലുള്ള പരാതികളും ഉയരുന്നത്. കോവിഡ് രണ്ടാം തരംഗം പിടിമുറുക്കിയിരിക്കുന്ന കേരളത്തിൽ കഴിഞ്ഞ ദിവസം മാത്രം 29,673 പേര്‍ക്കാണ് കോവിഡ്-19 സ്ഥിരീകരിച്ചത്. മുൻദിവസങ്ങളിലുണ്ടായ 142 മരണങ്ങളും കോവിഡ് മൂലമാണെന്നും സ്ഥിരീകരിച്ചിരുന്നു. കേരളത്തിൽ ഇതുവരെ 6994 കോവിഡ് മരണങ്ങളാണ് റിപ്പോർട്ട് ചെയ്യപ്പെട്ടിട്ടുള്ളത്.\nകഴിഞ്ഞ ദിവസം രോഗം സ്ഥിരീകരിച്ചവരില് 215 പേര് സംസ്ഥാനത്തിന് പുറത്ത് നിന്നും വന്നവരാണ്. 27,353 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 1976 പേരുടെ സമ്പര്‍ക്ക ഉറവിടം വ്യക്തമല്ല. തിരുവനന്തപുരം 3836, മലപ്പുറം 3363, എറണാകുളം 2984, പാലക്കാട് 1746, കൊല്ലം 2736, തൃശൂര് 2468, കോഴിക്കോട് 2341, ആലപ്പുഴ 2057, കോട്ടയം 1600, കണ്ണൂര് 1293, ഇടുക്കി 1068, പത്തനംതിട്ട 863, കാസര്‍ഗോഡ് 636, വയനാട് 362 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 41,032 പേര് രോഗമുക്തി നേടി. ഇതോടെ 3,06,346 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 19,79,919 പേര് ഇതുവരെ കോവിഡില് നിന്നും മുക്തി നേടിയിട്ടുണ്ട്\nFirst published: May 22, 2021, 07:05 IST


ആനിയുടെ മരണത്തിന് പിന്നിൽ സഹപ്രവർത്തകരുടെ പരിഹാസം? ഡയറിക്കുറിപ്പുകൾ നിർണായകം | Newsthen l The news interactive\nHome/NEWS/Crime/ആനിയുടെ മരണത്തിന് പിന്നിൽ സഹപ്രവർത്തകരുടെ പരിഹാസം? ഡയറിക്കുറിപ്പുകൾ നിർണായകം\nതൊഴിലിടത്ത് നിന്ന് ആനി ഒട്ടേറെ മാനസികപീഡനം അനുഭവിച്ചിരുന്നു എന്നതാണ് സൂചന\nചിറയിൻകീഴിലെ വീട്ടിലെ കിടപ്പുമുറിയിൽ തൂങ്ങിമരിച്ച നിലയിൽ കണ്ടെത്തിയ 48കാരി ആനിയുടെ മരണത്തിനു പിന്നിൽ സഹപ്രവർത്തകരുടെ പരിഹാസം എന്ന് സൂചന. തിരുവനന്തപുരം ലാൻഡ് റവന്യൂ കമ്മീഷണർ ഓഫീസിലെ ഓഫീസ് അസിസ്റ്റന്റ് അഞ്ചുതെങ്ങ് കായിക്കര ആനിയുടെ മരണത്തിൽ അഞ്ചുതെങ്ങ് പോലീസ് കേസെടുത്തു. അസ്വാഭാവിക മരണമെന്നാണ് പോലീസ് രേഖപ്പെടുത്തിയിട്ടുള്ളത്. ബന്ധുക്കളുടെ പരാതിയെ തുടർന്നാണ് നടപടി.\nതൊഴിലിടത്ത് നിന്ന് ആനി ഒട്ടേറെ മാനസികപീഡനം അനുഭവിച്ചിരുന്നു എന്നതാണ് സൂചന. ഇക്കാര്യം ആനി ഡയറിയിൽ പരാമർശിച്ചിട്ടുണ്ട് എന്നാണ് വിവരം. മാനസിക പീഡനം നടത്തിയവരുടെ പേരുവിവരങ്ങളും കാരണങ്ങളും ഡയറിയിൽ കുറിച്ചിട്ടുണ്ട്.\nസൗമ്യപ്രകൃതി ഉള്ള ആനി കഴിഞ്ഞ കുറച്ചു ദിവസമായി മാനസിക സമ്മർദ്ദത്തിൽ ആയിരുന്നു എന്നാണ് ബന്ധുക്കൾ പറയുന്നത്. ഓഫീസിലെ ചില സഹപ്രവർത്തകരുടെ പെരുമാറ്റത്തെക്കുറിച്ച് ആനിക്ക് പരാതികൾ ഉണ്ടായിരുന്നു. ഇത് ഡയറിക്കുറിപ്പിൽ വ്യക്തമാക്കിയിട്ടുണ്ട്.\nകോവിഡ് വാക്സിൻ എടുത്തതിന്റെ പേരിൽ ആനിയെ ഓഫീസിലെ ചിലർ പരിഹസിച്ചിരുന്നു എന്നാണ് വിവരം. ഇതുമായി ബന്ധപ്പെട്ട് വാക്കുതർക്കവും ഉണ്ടായിട്ടുണ്ട് എന്നാണ് സൂചന.\nക്രിമിനല് പശ്ചാത്തലമുള്ളവര് സ്ഥാനാര്‍ഥികളായാല് വോട്ടെടുപ്പ് കഴിഞ്ഞ് വിശദീകരണം നല്‍കണം


മഫ്തിയിലെത്തിയ ഡിസിപിയെ മനസ്സിലാകാതെ തടഞ്ഞു,വനിതാ പൊലീസിനെ ശിക്ഷിച്ച് ഡിസിപി - Pravasishabdam\nHome News Kerala മഫ്തിയിലെത്തിയ ഡിസിപിയെ മനസ്സിലാകാതെ തടഞ്ഞു,വനിതാ പൊലീസിനെ ശിക്ഷിച്ച് ഡിസിപി\nകൊച്ചിയിലെ വിവാദ ഡിസിപിയായി മാറിയിരിക്കുകയാണ് ഐശ്വര്യ ഡോങ്‌റെ. മഫ്തിയിലെത്തിയ ഡിസിപിയെ മനസ്സിലാകാതെ തടഞ്ഞ വനിതാ ഉദ്യോസ്ഥയെ ശിക്ഷിച്ചിരിക്കുകയാണ് ഡിസിപി. ഇതാണ് ഇപ്പോള് വിവാദത്തിന് കാരണം ആയിരിക്കുന്നത്.വിവാദമായതോടെ ശിക്ഷാ നടപടി നൽകിയതിനെ ന്യായീകരിച്ച് ഡിസിപി ഐശ്വര്യ ഡോങ്റെ. പാറാവു ജോലി ഏറെ ജാഗ്രത വേണ്ട ജോലിയാണെന്നും ഡ്യൂട്ടിയിൽ ഉണ്ടായിരുന്ന ഉദ്യോഗസ്ഥ ജാഗ്രതയില്ലാതെയായിരുന്നു നിന്നുരുന്നതെന്നും ഐശ്വര്യ മാധ്യമപ്രവർത്തകരോട് പറഞ്ഞു.\n‘ഡ്യൂട്ടിയിലുണ്ടായിരുന്ന വനിതാ പൊലീസ് ശ്രദ്ധാലുവായിരുന്നില്ല. മേലുദ്യോഗസ്ഥ ഔദ്യോഗിക വാഹനത്തിൽ വന്നിറങ്ങിയത് ശ്രദ്ധിക്കാതെ ജാഗ്രതക്കുറവു കാട്ടി. അതിനാലാണ് അവരെ ട്രാഫികിലേക്ക് മാറ്റിയത്. അവിടെ അവർ നന്നായി ജോലി ചെയ്യുന്നുണ്ട്’ എന്നാണ് ഡിസിപിയുടെ ന്യായീകരണം. അടുത്തിടെ ചുമതലയേറ്റ ഉദ്യോഗസ്ഥയെ പാറാവ് നിൽക്കുന്ന പൊലീസ് ഉദ്യോഗസ്ഥ മഫ്തിയിലെങ്ങനെ തിരിച്ചറിയുമെന്ന ചോദ്യവുമുയരുന്നുണ്ട്.\nയൂണിഫോമിലല്ലാത്തിനാലും പുതുതായി ചുമതലയേറ്റ ആളായതിനാലും തനിക്ക് തിരിച്ചറിയാനായില്ലെന്നായിരുന്നു വിഷയത്തിൽ ഡ്യൂട്ടിയിൽ ഉണ്ടായിരുന്ന പൊലീസ് ഉദ്യോഗസ്ഥ വിശദീകരണം നൽകിയത്. കൊവിഡ് കാലത്ത് പൊലീസ് സ്റ്റേഷനിലേക്ക് ആളുകളെ കടത്തി വിടുന്നതില് നിയന്ത്രണം ഏര്‍പ്പെടുത്തിയിരുന്നു. ഇതിനാലാണ് ഡ്യൂട്ടിയിൽ ഉണ്ടായിരുന്ന പൊലീസ് ഉദ്യോഗസ്ഥ ഡിസിപിയെ തടഞ്ഞതും വിവരങ്ങൾ തേടിയതും. എന്നാൽ, ഇത് ഡിസിപിയെ ചൊടിപ്പിക്കുകയായിരുന്നു.\nPrevious articleപാവം വി.എസിനെ ഒതുക്കിയത് പിണറായി,അദ്ദേഹത്തിന്റെ പൊടി പോലും കാണുന്നില്ല;ചെന്നിത്തല\nNext articleഎല്ലാ ദിവസവും നായയുടെ മൂത്രം കുടിക്കുന്നതാണ് എന്റെ സൗന്ദര്യത്തിന്റെ രഹസ്യം


എസ്എസ്എൽസി പരീക്ഷ ചൊവ്വാഴ്ച മുതൽ; 4,22,450 പേർ പരീക്ഷ എഴുതും - Janayugom Online\nMarch 08, 2020, 12:25 pm\nഎസ്എസ്എൽസി പരീക്ഷ ചൊവ്വാഴ്ച മുതൽ; 4,22,450 പേർ പരീക്ഷ എഴുതും\nഈ വർഷത്തെ എസ്എസ്എൽസി, ടിഎച്ച്എസ്എൽസി, എഎച്ച്എസ്എൽസി പരീക്ഷകൾ മാർച്ച് 10 ചൊവ്വാഴ്ച മുതൽ 26 വരെ നടക്കും. 2,06,383 പെൺകുട്ടികളും 2,16,067 ആൺകുട്ടികളുമുൾപ്പെടെ 4,22,450 വിദ്യാർഥികളാണ് പരീക്ഷ എഴുതുന്നത്. സർക്കാർ സ്കൂളുകളിൽ 1,38,457 കുട്ടികളും എയ്‌ഡഡ് സ്കൂളുകളിൽ 2,53,539 കുട്ടികളും അൺഎയ്‌ഡഡ് സ്കൂളുകളിൽ 30,454 കുട്ടികളും പരീക്ഷയെഴുതും.\nസംസ്ഥാനത്തെ 2945 കേന്ദ്രങ്ങളിലും ലക്ഷദ്വീപിലെ ഒൻപതുകേന്ദ്രങ്ങളിലും ഗൾഫിലെ ഒൻപതു കേന്ദ്രങ്ങളിലുമാണ് പരീക്ഷ നടക്കുക. ഏറ്റവും കൂടുതൽ പേർ പരീക്ഷ എഴുതുന്നത് മലപ്പുറത്താണ് 26869 പേർ. ആലപ്പുഴയിലാണ് ഏറ്റവും കുറവ് പേർ പരീക്ഷ എഴുതുന്നത് 2107.\nരണ്ട് ഘട്ടങ്ങളിലായാണ് മൂല്യ നിർണ്ണയം നടക്കുക. 54 കേന്ദ്രീകൃത ക്യാമ്പുകളിലാണ് മൂല്യനിർണ്ണയം. ഏപ്രിൽ രണ്ടു മുതൽ എട്ടുവരെ ആദ്യഘട്ടവും 15 മുതൽ 23 വരെ രണ്ടാംഘട്ടവും നടക്കും. മൂല്യനിർണയ ക്യാമ്പുകളിലേക്കുള്ള അഡീഷണൽ ചീഫ് എക്‌സാമിനർമാരുടെയും അസിസ്റ്റന്റ് എക്‌സാമിനർമാരുടെയും നിയമന ഉത്തരവുകൾ മാർച്ച് 26 മുതൽ പരീക്ഷാഭവന്റെ വെബ്‌സൈറ്റിൽ ലഭിക്കും.\nEnglish Summary: SSLC Exams starts in March 10.\nsslc exam SSLC 2020\nകൊറോണ വൈറസിന് ചൈനീസ് ഉത്പന്നങ്ങളുടെ ഉപയോഗം ബാധകമല്ല\nസ്വർണക്കടത്ത്സ്വർണം കൊണ്ടുവരുന്നതിന് പിന്നിൽ ആഫ്രിക്കൻ ലഹരി മരുന്ന് സംഘമെന്ന് സംശയമെന്ന് എൻഐഎ\nകണ്ണൂർ മണ്ഡലത്തിൽ ആരോഗ്യരംഗത്ത് നടപ്പാക്കിയത് നൂറ് കോടിയുടെ പദ്ധതികൾ\nകണ്ണൂര് വിമാനത്താവളത്തില് വീണ്ടും സ്വര്‍ണവേട്ട; 85 ലക്ഷം വില വരുന്ന സ്വര്‍ണം പിടികൂടി


പല്ലുവേദന നിങ്ങൾക്ക് തീർത്തും ഒരു മാറവേദനയായി മാറിയിരിക്കുകയാണ് എങ്കിൽ ഈ റെമഡി ഉപയോഗിച്ചു നോക്കൂ. പല്ലുവേദന അകറ്റാനായി ഇതാ ഒരു പുതിയ എളുപ്പവഴി ഉപയോഗിച്ചു നോക്കൂ .ധാരാളം ഔഷധഗുണങ്ങളുള്ള ഒരു വൃക്ഷമാണ് പേര. അതിൻ ഇല പലവിധ രോഗങ്ങൾക്കും ഒരുപാട് ഉപകാരം ചെയ്യുന്നതാണ് . എന്തുകൊണ്ടും ഈ വഴി ഉപയോഗിച്ച് നോക്കിയാൽ തീർച്ചയായും നിങ്ങളുടെ പല്ലുവേദന മാറി കിട്ടും.\nഒരുപാട് മനുഷ്യരിൽ ധാരാളമായി കണ്ടുവരുന്ന ഒരു അവസ്ഥയാണ് വേദന. അസഹനീയമായ ഈ വേദനയ്ക് ഒരു പരിഹാരമായാണ് ഈ വീഡിയോ നിങ്ങളുടെ മുന്നിൽ അവതരിപ്പിക്കുന്നത്. ഗ്രാമ്പു വളരെ സാധാരണയായി പല്ലുവേദനയ്ക്ക് ഉപയോഗിച്ചുവരുന്ന ഒരു സുഗന്ധദ്രവ്യമാണ്. എന്നാൽ അതിനെതിരെ ഇന്നത് അധികമാർക്കും അറിയപ്പെടാത്ത ഒരു റെമഡിയാണ്.\nഈ റെമഡി ഉപയോഗിച്ച് നോക്കിയാൽ തീർച്ചയായും നിങ്ങളുടെ പല്ലുകൾ പൂർണ്ണ ആരോഗ്യമുള്ളതും വേദനയിൽ നിന്ന് മുത്തവും ആയിരിക്കും. അസഹനീയമായ ഒരു വേദനകളിൽ ഒന്നാണ് പല്ലുവേദന ധാരാളം മാറ്റി ഉപയോഗിച്ചിട്ടും പേസ്റ്റുകൾ മാറ്റി ഉപയോഗിച്ചിട്ടും മാർ പെടാത്ത നിങ്ങളുടെ ഈ വേദനയെ ഞൊടിയിടയിൽ മാറ്റുന്നതാണ് ഈ ഒറ്റമൂലി.\nകൂടുതൽ വിവരങ്ങൾക്കായി ഈ വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


ഇന്ധനവില കുതിച്ചുയരുന്നു; ഒമ്പതു ദിവസത്തിനിടെ എട്ട് തവണ വർധിച്ചു |\nSunday, November 29, 2020 9:25 AM IST\nകൊച്ചി: രാജ്യത്ത് ഇന്ധനവില കുതിച്ചുയരുന്നു. കഴിഞ്ഞ ഒമ്പതു ദിവസത്തിനിടെ എട്ടാം തവണയാണ് പെട്രോൾ, ഡീസൽ വില വർധിക്കുന്നത്. പെട്രോളിന് ഒരു രൂപ 12 പൈസയും, ഡീസലിന് ഒരു രൂപ 80 പൈസയും വര്‍ധിച്ചു.\nതിരുവനന്തപുരത്ത് ഒരു ലിറ്റര് പെട്രോളിന് 83 രൂപയാണ് വില. കൊച്ചി നഗരത്തിൽ പെട്രോൾ വില ലിറ്ററിന് 82. 54 രൂപയായി. ഡീസലിന് 74.44 രൂപയുമാണ് വില. പെട്രോൾ വിലയിൽ 21 പൈസയും ഡീസൽ വിലയിൽ 31 പൈസയും വർധിച്ചു.\nഅന്താരാഷ്ട്ര വിപണിയിൽ ക്രൂഡോയില് വിലയില് ഉണ്ടായ മാറ്റമാണ് ഇന്ധനവില വര്‍ധനയ്ക്കു കാരണമായത്. വരും ദിവസങ്ങളിലും പെട്രോള് വിലയില് വര്‍ധന ഉണ്ടാകുമെന്നാണ് ഈ മേഖലയിലെ വിദഗ്ധർ പറയുന്നത്. വാക്സിന്‍റെ വരവ് ഇന്ധന വില വീണ്ടും ഉയര്‍ത്തുമെന്നാണ് കരുതുന്നത്.\nകൊറോണയുടെ പശ്ചാത്തലത്തില് ആഗോള വിപണിയിൽ ക്രൂഡോയില് നെഗറ്റീവ് വിലയില് വില്പന നടന്നപ്പോള് രാജ്യം പരമാവധി ക്രൂഡോയില് വാങ്ങി സൂക്ഷിച്ചിരുന്നു. ഇതു തീര്‍ന്നു തുടങ്ങിയതോടെയാണ് പ്രതിദിന നിരക്കില് ക്രൂഡോയില് വാങ്ങിത്തുടങ്ങിയത്.


കണ്ണൂര്: രൂക്ഷമായ വിലക്കയറ്റത്തില് സര്‍ക്കാര് ജീവനക്കാരും പെന്‍ഷന്‍കാരും പൊറുതിമുട്ടിയിരിക്കുകയാണ്. അതുകൊണ്ട് ഉടന് തന്നെ പതിനൊന്നാം ശമ്പള കമ്മിഷനെ നിയമിക്കണമെന്ന് പെന്‍ഷനേഴ്‌സ് സംഘ് പയ്യന്നൂര് ബ്ലോക്ക് സമ്മേളനം സര്‍ക്കാരിനോട് ആവശ്യപ്പെട്ടു.\n2014 ജൂലൈയിലാണ് പെന്‍ഷന് പരിഷ്‌കരണം അവസാനമായി നടപ്പിലാക്കിയത്. നിലിവിലുള്ള വ്യവസ്ഥയനുസരിച്ച് 2019 ല് പെന്‍ഷന് പരിഷ്‌കരണം നടപ്പിലാക്കേണ്ടതുണ്ട്. എന്നാല് സംസ്ഥാന സര്‍ക്കാരിന്റെ ഭാഗത്തുനിന്നും ശമ്പള പെന്‍ഷന് പരിഷ്‌കരണ കമ്മീഷന് നിയിക്കുന്നതിനുള്ള നടപടികള് ഇതുവരെയായും ആരംഭിച്ചിട്ടില്ല.\nഅപാകതകള് തീര്‍ത്ത് പെന്‍ഷന്‍കാര്‍ക്ക് സമഗ്ര ഇന്‍ഷൂറന്‍സ് പദ്ധതി എത്രയും വേഗം നടപ്പിലാക്കണമെന്നും എസ്.ഹരീഷിന്റെ മീശ നോവലിലെ മോശം പരാമര്‍ശത്തിന്റെ അടിസ്ഥാനത്തില് മാതൃഭൂമിക്കെതിരെ സര്‍ക്കാര് നടപടി സ്വീകരിക്കണമെന്നും പ്രമേയത്തിലൂടെ ആവശ്യപ്പെട്ടു.\nസമ്മേളനം ജില്ലാ സെക്രട്ടറി എ.കെ.രാമകൃഷ്ണന് ഉദ്ഘാടനം ചെയ്തു. സംസ്ഥാന സമിതി അഗം എസ്.പരമേശ്വരന് മുഖ്യ പ്രഭാഷണം നടത്തി. എ.കെ.നാരായണ മാരാര് അധ്യക്ഷത വഹിച്ചു. സി.ഐ.ശങ്കരന്‍മാസ്റ്റര് (എന്‍ടിയു), പത്മനാഭന് നമ്പൂതിരി (കെഎസ്ആര്‍ടിസി) എന്നിവര് സംസാരിച്ചു. എം.പി.സുബ്രഹ്മണ്യന് നമ്പൂതിരി സ്വാഗതവും പി.കേശവന് നമ്പൂതിരി നന്ദിയും പറഞ്ഞു.\nപയ്യന്നൂര് ബ്ലോക്കിന്റെ പുതിയ ഭാരവാഹികളായി എ.കെ.നാരായണന് മാസ്റ്റര് (പ്രസിഡണ്ട്), പി.ഗോവിന്ദന്, എം.പി.സുബ്രഹ്മണ്യന് (വൈസ് പ്രസിഡണ്ടുമാര്), ഇ.ശംഭുനമ്പൂതിരി (സെക്രട്ടറി), എം.പങ്കജാക്ഷന് കണ്ടങ്കാളി (ജോ.സെക്രട്ടറി), സി.എച്ച്.രാമചന്ദ്രന് (ട്രഷറര്) എന്നിവരെ തെരഞ്ഞെടുത്തു. പെന്‍ഷനേഴ്‌സ് സംഘ് അംഗമായ പൂത്തില്ലം കൃഷ്ണന് നമ്പുതിരിയുടെ ദേഹവിയോഗത്തില് യോഗം അനുശോചിച്ചു.


barath bio tech – Media Mangalam\nbarath bio tech\nകുട്ടികളുടെ കോവിഡ് വാക്സിന് അനുമതി; 12 മുതൽ 18 വരെയുള്ള കുട്ടികൾക്ക് വാക്സിൻ എടുക്കാം\nന്യൂഡൽഹി: കുട്ടികളുടെ കോവിഡ് വാക്സിന് അനുമതി. 12 മുതൽ 18 വരെയുള്ള കുട്ടികളുടെ വാക്സിനാണ് അനുമതി ലഭിച്ചിരിക്കുന്നത്. ഭാരത് ബയോടെക്കിന്റെ വാക്സിന് ഡിസിജിഐ അനുമതി ലഭിച്ചിരിക്കുന്നത്. വാക്സിൻ…


pozhiyoor auntyude peedanam | ആന്റിയുടെ വീട്ടില് നിന്ന് പഠിക്കണമെന്ന പിടിവാശി... മാതാപിതാക്കൾ സമ്മതിക്കാതെ വന്നപ്പോൾ ടിവി തല്ലിപ്പൊട്ടിച്ചും വീട്ടുകാരെ മർദ്ധിച്ചും 17കാരന്റെ പരാക്രമം... സഹിക്കെട്ട് കൗൺസിലിങിന് വിധേയേനാക്കിയപ്പോൾ പുറത്ത് വന്നത് തലസ്ഥാനത്തെ ഞെട്ടിക്കുന്ന പീഡനകഥ - Malayalivartha.com Widgets Magazine\nആന്റിയുടെ വീട്ടില് നിന്ന് പഠിക്കണമെന്ന പിടിവാശി... മാതാപിതാക്കൾ സമ്മതിക്കാതെ വന്നപ്പോൾ ടിവി തല്ലിപ്പൊട്ടിച്ചും വീട്ടുകാരെ മർദ്ധിച്ചും 17കാരന്റെ പരാക്രമം... സഹിക്കെട്ട് കൗൺസിലിങിന് വിധേയേനാക്കിയപ്പോൾ പുറത്ത് വന്നത് തലസ്ഥാനത്തെ ഞെട്ടിക്കുന്ന പീഡനകഥ\n21 JUNE 2019 02:15 PM IST\nകേരളത്തിൽ കുട്ടികൾക്കെതിരായ ലൈംഗിക അതിക്രമങ്ങൾ വ്യാപകമാകുന്നതായാണ് പുറത്തുവരുന്ന വാർത്തകൾ സൂചിപ്പിക്കുന്നത്. അതിക്രമങ്ങൾ മിക്കവാറും അടുപ്പമുള്ളവരിൽ നിന്നായതിനാൽ പത്തിലൊന്നുപോലും പുറത്തുവരില്ല എന്നതാണ് യാഥാർത്ഥ്യം. അതിൽ തന്നെ വളരെ കുറച്ചേ നിയമനടപടികളിലേക്കെത്തൂ.\nഅവയിൽ തന്നെ പത്തിലൊന്നിൽ പോലും പ്രതികൾ ശിക്ഷിക്കപ്പെടുന്നില്ല. ബാലപീഡനങ്ങൾക്കെതിരെ അതിശക്തമായ പോക്‌സോ എന്ന നിയമം നിലനിൽക്കുമ്പോഴാണ് ഇതെല്ലാം സംഭവിക്കുന്നത് എന്നതാണ് ജനാധിപത്യവാദികളേയും മനുഷ്യസ്‌നേഹികളേയും ഞെട്ടിക്കുന്നത്.\nഇപ്പോഴതാ 17കാരനെ കഴിഞ്ഞ രണ്ടു വര്‍ഷമായി ലൈംഗികമായി ഉപയോഗിച്ചു വന്നിരുന്ന 45കാരിയുടെ ക്രൂരത പുറത്തു വന്നത് കേരളീയരെയാകെ ഞെട്ടിച്ചിരക്കുകയാണ്. തിരുവനന്തപുരം പൊഴിയൂര് പൊലീസാണ് 45കാരിക്കെതിരെ പോക്‌സോ നിയമപ്രകാരം കേസെടുത്തിരിക്കുന്നത്. കുട്ടി വിട്ടില് വിരുന്നിന് വന്നപ്പോഴാണ് ആദ്യമായി ലൈംഗിക ചൂഷണത്തിന് ഇരയായത്. ഈ സംഭവത്തിന് ശേഷം ആന്റിയുടെ വീട്ടില് പോകുന്നത് വിദ്യാര്‍ത്ഥി പതിവാക്കി. ക്ലാസ് കട്ട് ചെയ്തുവരെയാണ് വിദ്യാര്‍ഥി ഇവരുടെ വീട്ടില് പോയിരുന്നത്. ഇതിനു ശേഷം ആന്റിയുടെ വീട്ടില് താമസിച്ച് സ്‌കൂളില് പോകണമെന്ന് വിദ്യാര്‍ത്ഥി മാതാപിതാക്കളോട് വാശി പിടിച്ചു. ഇത് മാതാപിതാക്കള് വിസ്സമ്മതിച്ചതോടെ അവരെ വിദ്യാര്‍ത്ഥി അക്രമിക്കാന് തുടങ്ങുകയും വീട്ടിലെ ടിവി വരെ തല്ലിപ്പൊട്ടിച്ച സംഭവവും ഉണ്ടായി.\nമകന് അക്രമ വാസന തുടര്‍ച്ചയാക്കിയതോടെയാണ് രക്ഷിതാക്കള് ചൈല്‍ഡ് ലൈനിനെ സമീപിച്ചത്. ചൈല്‍ഡ് ലൈന് നടത്തിയ കൗണ്‍സിലിങ്ങിനിടെയാണ് നടന്ന സംഭവം 17കാരന് വെളിപ്പെടുത്തിയത്. കേസിന്റെ അന്വേഷണം പുരോഗമിക്കുകയാണെന്നും കൂടുതല് വെളിപ്പെടുത്താനാകില്ലെന്നും പൊഴിയൂര് പൊലീസ് വ്യക്തമാക്കി.\nസംസ്ഥാനത്ത് കുട്ടികള്‍ക്ക് നേരെയുള്ള അതിക്രമങ്ങള് കൂടുന്നതായാണ് റിപ്പോര്‍ട്ട്. അഞ്ച് വര്‍ഷത്തിനിടയില് ബാലാവകാശ കമ്മീഷന്റെ മുന്നിലെത്തിയത് 7484 പരാതികളാണ്. ഇതില് 2266 പരാതികള് ഇനിയും തീര്‍പ്പാക്കാനുണ്ട്. കണക്കുപ്രകാരം ആകെ കേസുകളില് 14 ശതമാനം മാത്രമാണ് തീര്‍പ്പാക്കിയിട്ടുള്ളത്. 2013ല് കമ്മീഷന് രൂപീകരിച്ചത് മുതല് നാളിതുവരെയുള്ള കണക്കുകളാണിത്. ആദ്യവര്‍ഷം കമ്മീഷനില് ലഭിച്ച 127 പരാതികള്‍ക്കും തീര്‍പ്പുണ്ടാക്കി. 2014-15ല് 863 പരാതികള് ലഭിച്ചപ്പോള് നാലെണ്ണത്തിന് പരിഹാരമായില്ല. 2015-16ല് ലഭിച്ച 1582 പരാതികളില് 58 എണ്ണത്തില് തീരുമാനം എടുത്തില്ല. 2016-17ല് 2510 പരാതികളാണ് കമ്മീഷന് ലഭിച്ചത്. അതില് 756 എണ്ണം പരിഹാരം കാണാതെ കിടക്കുന്നു. 2017-18 വര്‍ഷത്തെ കണക്കനുസരിച്ച് 2402 പേര് കമ്മീഷനെ സമീപിച്ചു. എന്നാല് അതില് 1488 ഉം കെട്ടിക്കിടക്കുകയാണ്.\nകശ്മീരിൽ നടന്ന രാഷ്ട്രീയ ബലാൽസംഗ - കൊലയുടെ ആഘാതം തീരുംമുമ്പാണ് കേരളത്തിൽ എടപ്പാളിൽ നിന്ന് തിയേറ്റർ പീഡനം എന്നു മാധ്യമങ്ങൾ പേരിട്ടിരിക്കുന്ന ഞെട്ടിപ്പിക്കുന്ന പീഡനവാർത്ത പുറത്തുവന്നത്. 10 വയസ്സു മാത്രം പ്രായമുള്ള കുട്ടി രണ്ടു മണിക്കൂറിൽ കൂടുതൽ അനുഭവിച്ച വാർത്ത പുറത്തുവന്നത് തിയേറ്ററുടമ അൽപ്പം മനുഷ്യത്വവും ധൈര്യവുമുള്ള വ്യക്തിയായതിനാൽ മാത്രം. എന്നിട്ടും കേസെടുക്കാൻ പോലീസ് മടിച്ചു എന്നതാണ് പീഡനത്തിനൊപ്പം ഞെട്ടിപ്പിക്കുന്നത്.\nഒപ്പം കുട്ടിയുടെ അമ്മയും പീഡനത്തെ സഹായിച്ചു എന്നതും. വാർത്ത പുറത്തുവന്നപ്പോൾ വലിയ കോലാഹലമൊക്കെ നടക്കുന്നുണ്ടെങ്കിലും കുറ്റവാളി ശിക്ഷിക്കപ്പെടുമോ എന്നത് കാത്തിരുന്നു കാണാം. ദുർബ്ബലവിഭാഗങ്ങൾക്കെതിരായ അതിക്രമങ്ങൾ തടയാൻ കാലാകാലങ്ങളിൽ ശക്തമായ നിയമങ്ങൾ ഉണ്ടാകുന്നുണ്ട്. എന്നാൽ അതുകൊണ്ടൊന്നും പീഡനങ്ങൾ കുറയുകയോ കുറ്റവാളികൾ ശിക്ഷിക്കപ്പെടുകയോ ചെയ്യുന്നില്ല എന്നതാണ് അമ്പരിപ്പിക്കുന്ന യാഥാർത്ഥ്യം. പട്ടികജാതി/പട്ടികവർഗ പീഡന നിരോധന നിയമമായാലും സ്ത്രീപീഡനവിരുദ്ധ നിയമങ്ങളായാലും ബാലിപീഡനനിയമങ്ങളായാലും ഇതുതന്നെ അവസ്ഥ. പെൺകുട്ടികളുടെ ജീവിതാവസ്ഥയിൽ വളരെ മുന്നിലെന്നഭിമാനിക്കുന്ന പ്രദേശമാണ് കേരളം. എന്നാൽ മറ്റു പല മേഖലകളിലുമെന്ന പോലെ ഈ മേഖലയിലും കേരളം പുറകോട്ടു പോവുകയാണെന്നാണ് കണക്കുകൾ സൂചിപ്പിക്കുന്നത്. സാമൂഹ്യനീതി ഡയറക്ടറേറ്റ് തന്നെ പുറത്തുവിട്ടിരിക്കുന്ന പല കണക്കുകളും ഞെട്ടിപ്പിക്കുന്നവയാണ്.\nപെൺകുട്ടികളുടെ ആത്മഹത്യതന്നെ ഉദാഹരണം. സംസ്ഥാനത്തെ സ്ത്രീകളുടെ ആത്മഹത്യാ നിരക്ക് 22.97 ആയിരിക്കുമ്പോൾ പെൺകുട്ടികളുടെ ആത്മഹത്യ 57. 8 ആണ്. ആൺകുട്ടികളുടേത് വളരെ കുറവാണ്. എന്താണിതിനു കാരണം? ആൺകുട്ടിക്കില്ലാത്ത പങ്കില ബോധം പെൺകുട്ടിയിലേക്ക് അടിച്ചേൽപ്പിക്കുന്ന കേരളീയ പൊതുബോധമാണ് കാരണം എന്നാണ് സാമൂഹ്യനീതി വകുപ്പ് തന്നെ പറയുന്നത്.\nകൊട്ടിഘോഷിക്കുന്ന മറ്റൊന്ന് ആൺകുട്ടി- പെൺകുട്ടി അനുപാതമാണ്. ആൺ-പെൺ അനുപാതത്തിൽ ഇപ്പോഴും കേരളം വളരെ മുന്നിലാണ്. പക്ഷെ ആ കാലം മാറുകയാണ്. ആറ് വയസ്സുവരെയുള്ള 1000 ആൺകുട്ടികൾക്ക് 963 പെൺകുട്ടികളാണ് ഇപ്പോൾ കേരളത്തിലുള്ളത്. മറ്റു സംസ്ഥാനങ്ങളെപോലെ കേരളത്തിലും പെൺകുട്ടികളുടെ എണ്ണം കുറയുന്നു എന്നു സാരം. തീർച്ചയായും ഗർഭസ്ഥശിശുവിന്റെ ലിംഗപരിശോധനയും ഗർഭച്ഛിദ്രവും ഇവിടേയും വ്യാപകമായിട്ടുണ്ട് എന്നു കരുതാം. ഏറ്റവും ആശങ്കയുള്ള വിഷയം പെൺകുട്ടികൾക്ക് നേരെയുള്ള ലൈംഗികാതിക്രമങ്ങൾ വർദ്ധിച്ചു വരുന്നതു തന്നെ. ആൺകുട്ടികൾക്കെതിരേയും ലൈംഗിക പീഡനങ്ങൾ ഉണ്ട്.\n2016 ൽ മാത്രം പോക്സോ നിയമപ്രകാരം 2122 കേസുകളാണ് കേരളത്തിൽ രജിസ്റ്റർ ചെയ്തത്. 2017ൽ എണ്ണം കൂടിയിരിക്കുകയാണ്. കുട്ടികളെ ലൈംഗികാതിക്രമത്തിൽനിന്ന് സംരക്ഷിക്കുക എന്ന ലക്ഷ്യത്തോടെ 2012ലാണ് പോക്സോ നിയമത്തിനു രൂപം കൊടുത്തത്. അതുവരെ ഇന്ത്യൻ ശിക്ഷാനിയമവും ക്രിമിനൽ നടപടി നിയമവുമൊന്നും കുട്ടി എന്ന പ്രത്യേക പരിഗണന നൽകിയിരുന്നില്ല. അതിനാൽതന്നെ കുട്ടികൾക്കെതിരെയുള്ള ലൈംഗികാതിക്രമ കേസ്സുകളിൽ നീതി ലഭിക്കുക എളുപ്പമായിരുന്നില്ല. പോക്സോ പ്രകാരം പ്രവേശിത ലൈംഗികാതിക്രമം, ഗൗരവകര പ്രവേശിത ലൈംഗികാതിക്രമം, ലൈംഗികാതിക്രമം, ലൈംഗിക പീഡനം, കുട്ടിയെ ഉപയോഗിച്ച് അശ്ലീല ചിത്രങ്ങൾ, വീഡിയോ, പുസ്തകം എന്നിവ നിർമ്മിക്കുന്നത്, കാണിക്കുന്നത്, സൂക്ഷിക്കുന്നത് എല്ലാം ലൈംഗിക കുറ്റകൃത്യങ്ങളാണ്. ലൈംഗികാതിക്രമത്തിന്റെ ഫലമായി കുട്ടിക്ക് ഗുരുതരമായ പരിക്കുകളോ ശാരീരിക അസ്വാസ്ഥ്യമോ ജനനേന്ദ്രിയങ്ങൾക്ക് ക്ഷതമോ സംഭവിക്കുക, ഗർഭിണിയാകുക, ശാരീരിക വൈകല്യം സംഭവിക്കുക, ദൈനംദിന കാര്യങ്ങൾ ചെയ്യുവാൻ സാധിക്കാതെ വരുക, എച്ച്.ഐ.വി. ബാധിതയാകുക, ജീവന് ഭീഷണിയുണ്ടാക്കുന്ന അസുഖങ്ങളോ അണുബാധയോ ഉണ്ടാകുക, മാരകായുധങ്ങൾ, തീ, ചൂടുള്ള വസ്തുക്കൾ എന്നിവ ഉപയോഗിച്ചുകൊണ്ട് അക്രമം നടത്തുക എന്നിവക്ക് 6-ാം വകുപ്പനുസരിച്ച് 10 വർഷത്തിൽ കുറയാത്തതും ജീവപര്യന്തംവരെ കഠിനതടവും പിഴയും ലഭിക്കും. ഇത്രമാത്രം ശക്തമായ നിയമമുണ്ടായിട്ടും കുട്ടികൾക്കെതിരായ ലൈംഗികാതിക്രമ കേസുകൾ വർധിക്കുന്നു എന്നതാണ് ഖേദകരം. സ്വന്തം വീടും സ്‌കൂളും വാഹനങ്ങളുമടക്കം എല്ലായിടത്തും കുട്ടികൾ സുരക്ഷിതമല്ലാത്ത സാഹചര്യമാണ് ഉരുത്തിരിഞ്ഞിരിക്കുന്നത്.\nഇപ്പോഴിതാ മാതാവിന്റെ കരങ്ങളിൽ പോലും സുരക്ഷിതയല്ലാത്ത കുട്ടിയുടെ അനുഭവവും കേരളം കാണുന്നു. പ്രതി പണച്ചാക്കായതിനാൽ കേസൊതുക്കാൻ പോലീസ് ശ്രമിക്കുന്നു. സമൂഹത്തിന്റെ പൊതുബോധം പോലീസിനേയും ബാധിച്ചിരിക്കാം എന്ന് വനിതാ കമ്മീഷൻ അധ്യക്ഷപോലും പറയുന്നു. പൊതുബോധമല്ല, നിയമമാണ് പോലീസ് നടപ്പാക്കേണ്ടത് എന്നതുപോലും തിരിച്ചറിയാൻ വനിതാ കമ്മീഷൻ അധ്യക്ഷക്കുപോലും കഴിയുന്നില്ലെങ്കിൽ നമ്മുടെ കുട്ടികളുടെ ഭാവിയെന്തായിരിക്കും? ഐക്യരാഷ്ട്രസഭ അംഗീകരിച്ച ബാലാവകാശങ്ങൾ നടപ്പാക്കാൻ പ്രതിജ്ഞാബദ്ധരായ ഒരു രാഷ്ട്രത്തിലാണ് ഇതെല്ലാം നടക്കുന്നത്.\nപോക്‌സോവിന്റെ കാര്യത്തിൽ ക്രൂരമായ തമാശയും കേരളത്തിൽ നടക്കുന്നുണ്ട്. നിയമപ്രകാരം ജയിലിൽ കിടക്കുന്നവരിൽ പലരും ആദിവാസികളാണെന്നതാണത്. പൊതു സമൂഹത്തിന്റെ ശീലങ്ങളിൽ നിന്നും വേറിട്ട് ഗോത്ര ആചാരങ്ങളിൽ കഴിയുന്ന ആദിവാസി സമൂഹം നാം പലപ്പോഴും നിർമ്മിച്ചിറക്കുന്ന നിയമങ്ങളോ അതിന്റെ നൂലാമാലകളോ അറിയുന്നില്ല. ആദിവാസികളെയും സമൂഹത്തെയും ബന്ധിപ്പിക്കുന്ന മുഖ്യ കണ്ണികളിൽ ഒന്നാണ് ട്രൈബൽ പ്രമോട്ടർമാർ. നിയമങ്ങളേ കുറിച്ച് അവരെ ബോധവൽക്കരിക്കുകയും കുറ്റകൃത്യങ്ങളേ ശരിയായ ദിശയിൽ മനസിലാക്കി കൊടുക്കുകയും ചെയ്യേണ്ടവർ. എന്നാൽ അത്തരം പ്രൊമോട്ടർമാർ കിട്ടുന്ന കൂലിക്ക് നാളിതുവരെ തൊഴിൽ ചെയ്തതായി ഒരു തെളിവും ആദിവാസി ഊരുകളിൽ കാണാൻ കഴിയില്ല. ആദിവാസി പെൺകുട്ടികൾ ഭൂരിഭാഗവും പതിനാറോ പതിനേഴോ വയസ്സായാൽ ഇഷ്ടപ്പെട്ട പുരുഷനോടൊപ്പം ജീവിതം തുടങ്ങുന്നു. അതാണവിടുത്തെ ശൈലി. എന്നാൽ തങ്ങളുടെ വിവാഹം നിയമവിരുദ്ധമാണെന്ന് അവർ അറിയുന്നത് പ്രൊമോട്ടർക്കൊപ്പമോ അംഗൻവാടി ടീച്ചർക്കൊപ്പമോ കടന്ന് വരുന്ന പോലീസ് പിടിച്ച് കൊണ്ടുപോയി പോക്സോ കോടതിയിൽ ഹാജരാക്കി വിധി വാങ്ങി കൊടുക്കുമ്പോൾ മാത്രമാണ്. അത്തരത്തിൽ പല ആദിവാസിയുവാക്കളും ഇപ്പോൾ ജയിലിലാണ്. എന്നാൽ 'ബെൻസ് കാറുടമ'കൾക്കെതിരെ ഇത്തരത്തിൽ ശക്തമായ നിയമങ്ങൾ നടപ്പാക്കാൻ പോലീസ് പോലും മടിക്കുന്നു. ഈ സാഹചര്യത്തിൽ ഏതു നിയമമാണ് നമ്മുടെ കുട്ടികളുടെ രക്ഷക്കെത്തുക...?


കല കുവൈറ്റ് അബ്ബാസ്സിയ സാൽമിയ, മേഖലകൾക്ക് പുതിയ ഭാരവാഹികൾ – Kerala Art Lovers Association, Kala Kuwait\nകുവൈറ്റ് സിറ്റി: കേരള ആർട്ട് ലവേഴ്സ് അസോസിയേഷൻ, കല കുവൈറ്റ് സാൽമിയ മേഖല സമ്മേളനം വി.വി. ദക്ഷിണാമൂർത്തി നഗറിൽ (സാൽമിയ ഇന്ത്യൻ പബ്ലിക് സ്കൂൾ) കല കുവൈറ്റ് പ്രസിഡന്റ് ആർ. നാഗനാഥൻ ഉദ്ഘാടനം ചെയ്തു. കടുത്ത സാമ്പത്തിക പ്രതിസന്ധി നേരിടുന്ന ലോകക്രമത്തിൽ പ്രവാസികൾ നേരിടുന്ന വെല്ലുവിളികൾ വളരെ വലുതാണെന്ന് അദ്ദേഹം പറഞ്ഞു. സഹകരണ പ്രസ്ഥാനത്തെ തകർക്കുന്ന കേന്ദ്രസർക്കാർ നയങ്ങൾക്കെതിരെ ശക്തമായ പ്രതിഷേധം ഉയർന്നു വരണമെന്ന് പ്രമേയത്തിലൂടെ സമ്മേളനം ആവശ്യപ്പെട്ടു. സാൽമിയ മേഖലയിലെ 11 യൂണിറ്റുകളെ പ്രതിനിധീകരിച്ച് 140 പ്രതിനിധികളാണ് സമ്മേളനത്തിൽ പങ്കെടുത്തത്. പ്രജീഷ് തട്ടോളിക്കര അനുശോചന പ്രമേയം അവതരിപ്പിച്ചു. ജെ. സജി, വിനോദ് ജോൺ, സിന്ധു എന്നിവരടങ്ങിയ പ്രസീഡിയം നിയന്ത്രിച്ച സമ്മേളനത്തിൽ കൺവീനർ രമേശ് കണ്ണപുരം കഴിഞ്ഞ പ്രവർത്തന വർഷത്തെ റിപ്പോർട്ട് അവതരിപ്പിച്ചു. കല കുവൈറ്റ് ട്രഷറർ അനിൽ കൂക്കിരി കഴിഞ്ഞ വർഷത്തെ സാമ്പത്തിക റിപ്പോർട്ടിന്റെ സംഗ്രഹം അവതരിപ്പിച്ചു. വിശദമായ ചർച്ചകൾക്കും മറുപടികൾക്കും ശേഷം സമ്മേളനം റിപ്പോർട്ട് അംഗീകരിച്ചു.\nവരുന്ന ഒരു വർഷം സാൽമിയ മേഖല കമ്മിറ്റിയെ നയിക്കുന്നതിന് 11 അംഗ മേഖല എക്സിക്യുട്ടീവ് അംഗങ്ങളെ സമ്മേളനം തിരഞ്ഞെടുത്തു. സാൽമിയ മേഖല കമ്മിറ്റി ഈ വർഷത്തെ ആദ്യ യോഗം ചേർന്ന് മേഖല പ്രസിഡന്റായി അരവിന്ദാക്ഷനേയും, മേഖല സെക്രട്ടറിയായി അരുൺ കുമാറിനേയും തിരഞ്ഞെടുത്തു. ജനുവരി 13 ന് നടക്കുന്ന കല കുവൈറ്റിന്റെ 38 മത് വാർഷിക സമ്മേളന പ്രതിനിധികളായി 65 പേരെ സമ്മേളനം തിരഞ്ഞെടുത്തു.\nരജീവ് അമ്പാട്ട്, മധു കൃഷ്ണ, സുജിത്ത് ഗോപിനാഥ് എന്നിവർ രജിസ്ട്രേഷൻ കമ്മിറ്റിയുടെയും, ജെയിസൺ പോൾ, ശരത് ചന്ദ്രൻ, അജ്നാസ് എന്നിവർ മിനുട്ട്സ് കമ്മിറ്റിയുടേയും റെജി ജേക്കബ്, കൃഷ്ണകുമാർ, അബ്ദുൾ സമദ് എന്നിവർ ക്രഡൻഷ്യൽ കമ്മിറ്റിയുടേയും ദിലീപ് നടേരി, മാത്യു ജോസഫ് എന്നിവർ പ്രമേയ കമ്മിറ്റിയുടേയും ചുമതലകൾ വഹിച്ചു. കല കുവൈറ്റ് ജോയിന്റ് സെക്രട്ടറി സുഗതകുമാർ, കലാ വിഭാഗം സെക്രട്ടറി സജിത്ത് കടലുണ്ടി, മീഡിയ സെക്രട്ടറി ആസഫ് അലി അഹമ്മദ്, കേന്ദ്രക്കമ്മിറ്റി അംഗം അനിൽ കുമാർ, വിനോദ് ജോൺ എന്നിവർ സമ്മേളനത്തിന് അഭിവാദ്യങ്ങൾ അർപ്പിച്ച് സംസാരിച്ചു. കിരൺ സ്വാഗ്തം ആശംസിച്ച സമ്മേളനത്തിന് സാൽമിയ മേഖലയുടെ പുതിയ സെക്രട്ടറി അരുൺ കുമാർ നന്ദി രേഖപ്പെടുത്തി.\nകല കുവൈറ്റ് അബ്ബാസ്സിയ മേഖല സമ്മേളനം ഒഎൻ‌വി നഗറിൽ (കമ്മ്യൂണിറ്റി ഹാൾ, അബ്ബാസ്സിയ) കല കുവൈറ്റ് ജനറൽ സെക്രട്ടറി സി.കെ നൌഷാദ് ഉദ്ഘാടനം ചെയ്തു. സജി തോമസ് മാത്യു, കൃഷ്ണകുമാർ, സജിത സ്കറിയ എന്നിവരുൾപ്പെട്ട പ്രസീഡിയം സമ്മേളന നടപടികൾ നിയന്ത്രിച്ചു. സഹകരണ മേഖലയെ തകർക്കാനുള്ള ആസൂത്രിത ശ്രമങ്ങൾ അവസാനിപ്പിക്കുക, സാംസ്കാരിക രംഗത്തെ ഫാസിസ്റ്റ് വത്കരണത്തെ ചെറുത്തു തോൽപ്പിക്കുക, കോഴിക്കോട് അന്താരാഷ്ട്ര വിമാനത്താവളത്തോടുള്ള അവഗണന അവസാനിപ്പിക്കുക, ആൾദൈവങ്ങളെ ഇല്ലായ്മ ചെയ്യുക, ദേശീയഗാന വിവാദം അവസാനിപ്പിക്കുക തുടങ്ങിയ വിഷയങ്ങളിൽ സമ്മേളനം പ്രമേയങ്ങൾ പാസ്സാക്കി. മേഖലയിലെ വിവിധ യൂണിറ്റുകളെ പ്രതിനിധീകരിച്ച് 196 പ്രതിനിധികൾ സമ്മേളനത്തിൽ പങ്കെടുത്തു. സ്വാഗത സംഘം ചെയർമാൻ ജെ. ആൽബെർട്ട് സമ്മേളനത്തിന് സ്വാഗതം ആശംസിച്ചു. സുബിൻ അനുശോചന പ്രമേയം അവതരിപ്പിച്ചു. മേഖല സെക്രട്ടറി മൈക്കിൾ ജോൺ‌സൺ കഴിഞ്ഞ ഒരു വർഷത്തെ പ്രവർത്തന റിപ്പോർട്ട് അവതരിപ്പിച്ചു. വിശദമായ ചർച്ചകൾക്കും മറുപടിക്കും ശേഷം റിപ്പോർട്ട് സമ്മേളനം അംഗീകരിച്ചു. വരുന്ന ഒരു വർഷത്തെ മേഖല എക്സിക്യുട്ടീവ് അംഗങ്ങളായ 11 പേരെ സമ്മേളനം തിരഞ്ഞെടുത്തു. തുടർന്ന് അബ്ബാസ്സിയ മേഖല കമ്മിറ്റി യോഗം ചേർന്ന് മേഖല പ്രസിഡന്റ് ആയി കിരണിനേയും മേഖല സെക്രട്ടറിയായി മൈക്കിൾ ജോൺസണിനേയും തിരഞ്ഞെടുത്തു. ജനുവരി 13ന് നടക്കുന്ന കല കുവൈറ്റ് 38 മത് വാർഷിക സമ്മേളന പ്രതിനിധികളായി 99 പേരെ സമ്മേളനം തിരഞ്ഞെടുത്തു.\nസമ്മേളനത്തിൽ സണ്ണി സൈജേഷ്, നിമിഷ രാജേഷ്, നിഷാന്ത് ജോർജ്ജ് എന്നിവർ രജിസ്ട്രേഷൻ കമ്മിറ്റിയുടേയും, അഭിലാഷ്, സജീവൻ അരൂർ, രമ അജിത്ത് എന്നിവർ മിനിട്ട്സ് കമ്മിറ്റിയുടേയും, ദിപിൻ ശശി, ദിലിൻ നാരായണൻ, ശ്രീരാജ് എന്നിവർ പ്രമേയ കമ്മിറ്റിയുടേയും, സലീം രാജ്, ബാലകൃഷ്ണൻ, പൌലോസ് എന്നിവർ ക്രഡൻഷ്യൽ കമ്മിറ്റിയുടേയും ചുമതലകൾ വഹിച്ചു. കല കുവൈറ്റ് ഫഹാഹീൽ മേഖല പ്രസിഡന്റ് പ്രസീദ് കരുണാകരൻ, കേന്ദ്രക്കമ്മിറ്റി അംഗങ്ങളായടി.വി. ഹിക്മത്ത്, ജയൻ ടി.വി, ജിജി ജോർജ്ജ്, അജിത്ത് കുമാർ, നിസാർ കെ.വി എന്നിവർ സമ്മേളനത്തിന് അഭിവാദ്യങ്ങൾ അർപ്പിച്ച് സംസാരിച്ചു. മേഖല പ്രസിഡന്റ് കിരൻ കെ.കെ സമ്മേളനത്തിന് നന്ദി രേഖപ്പെടുത്തി.\nPrevious ഇന്ത്യയിൽ സാമ്പത്തിക അടിയന്തിരാവസ്ഥ: കോടിയേരി ബാലകൃഷ്ണൻ\nNext എല്‍ഡിഎഫ് മനുഷ്യചങ്ങലയ്ക്ക് ഐക്യദാർഡ്യം പ്രഖ്യാപിച്ച് കല കുവൈറ്റ് അബുഹലീഫ മേഖല സമ്മേളനം